
Az 1881-ik év utolsó hónapjaiban társaságunk, melyma- 
gyarok és osztrákokból állott, útnak indult Amerika felé, hogy 
közvetlenül tanulmányozhassuk a „minden versenyek hazáját'', 
hogy különösen az Unióban szerezhessünk — idővel talán ér- 
tékesíthető — nemzetgazdászati és mezőgazdasági tapasztalato- 
kat, és hogy a mennyire az aránylag rövid idő, az érdekesebb- 
nél érdekesebb látnivalók^ sokfélesége megengedi, a rettegett 
„amerikai verseny" okainak megfigyelésével is foglalkozunk. 

Utazásunk folyamában néhány rövid tudósitást küldtem 
be a „Magyar Föld"-nek aíon reményben, hogy gazdáink egy- 
némely ik adatot érdekkel fogják olvasni még az én szerény 
közléseimből is, ha már közvetlen megfigyelői nem lehettek 
azon tényeknek, állapotoknak, a melyeknek látásakor mindig 
azon óhaj támadt töl kebelemben, bár többen lehetnének ve- 
lem, okosabb, tanultabb, tehetségesebb hazafiak, kiknek tanul- 
mányaiból a közjóra, édes hazánkra több haszon háromolhat- 
nék, mint az én szerény feljegyzéseimből ! Amerikából irt és az 
emiitettem lapban megjelent leveleimet a tek. szerkesztőség 
külön füzetben szándékozik kiadni. Midőn a füzetkét a nyil- 
vánosságra bocsájtom, arra kell a t. olvasót kérnem, hogy 
mielőtt a füzet tökéletlensége és pongyolasága fölött pálczát 
törne, vegye mentségemül tekintetbe a körülményeket, a melyek 
közt minden egyes levél megszületett, és hogy tekintsék az 
egyes czikkeket annak, a mik lenni akartak — egyszerű fel- 
jegyzéseknek. 



A szerző. 



Amerikai levelek. 



I. 

New-York, márcz. 

Társaságunk New-Yorkban szállt partra. Az első benyo- 
más bennünket egy boszniai határvárosra emlékeztetett a had- 
járat alatt; oly szokatlan ez élet, a sürgésforgás, a mindé- 



ntinnen összevetett népség, különösen pedig a rögtönzöttség bé- 
lyege^ mely még ezen relatíve öreg amerikai városon még most 
is mindenben észrevehető. — Márványpaloták ^mellett bokáig 
sáros utczák, a tiszta utczákon végig, korhadt távsürgöny 
póznák, melyek a sodronyok százait minden el nem képzel- 
hető irányba vezetik stb. 

De mindenen a nagyszerű, a csodálatos is meglátszik. — 
A várost, azaz — hogy is mondjam csak — a város felett 
közvetlen létező semmiséget, a levegőt — különféle irányban 
vasúti vonalak szeldelik keresztül (,,No ez a Háry János jól 
kezdi !^^ mondják majd az olvasók.) Sajnálom, hogy hihetőbb 
módon nem tudom megmagyarázni; de mikor ugy van! E vas- 
utakat ugy hivják, hogy „Elevated rail road" felemelt va3ut- 
Közelebbről ezúttal nem tudom megmagyarázni. De hát tes- 
sék képzelni, hogy gázlámpásaink oszlopai vastagabbak és 
tetejöket sorban sinek kötik össze, melyeken minden perczben 
egy gőzmozdony robog végig fejünk felett. — Nemde bolond 
gondolat — de hát kifizeti magát, és igy minden jól van! 

Csak kétféle olyat cselekednek itt az emberek, a mi ki 
nem fizeti magát, és pedig először „jót" és másodszor a ;, ven- 
dégszeretetet", különösen ez utóbbit az európaiak irányában 
oly hallatlan mértékben gyakorolják, hogy nem csak a magyar 
de még az arabs is messze hátra marad e részben az ameri- 
kaiak megett. 

Térjünk azonban inkább olyan tárgyra át, mely talán 
érdekesebb, mint az én hiábavaló okoskodásaim, olyanra, mely 
nagy szomorúsággal lepett meg, még engem „rósz haizafit^' is! 
(Mert vannak ám, kik mondják, hogy nem jó magyar, a ki 
külföldön kószál). T. i. első teendőim egyike volt elmenni 
„Castle Garden"-ba. Röviden megmondom, hogy mi ez: 1874- 
ben a „Comissioners of emigration'^ nevű institutiót alapitotta 
az Egyesült-Államok kormánya, mely még mostanáig is fenn- 
áll, és melynek czélja a New-Yorkba érkező kivándorlókat 
felvenni, nekik segédkezet nyújtani, felvilágosításokkal szol- 
gálni, pénzeiket beváltani stb. 

Egy szóval a szegény érkezőket minden olyan veszélytől 
megóvni, melynek egy tudatlan ember ki van téve, midőn 

hosszú és kellemetlen tengeri utazás után a bizonytalan jövő- 
től való rettegésben, testileg-lelkileg ellankadva (ós talán fel- 
forgatott gyomorral), először lép egy ismeretlen világrész part- 
jaira. Mert ne tessék ám hinni, hogy ugyanazon szép, aranyos 
jövendőről való gondolatok kisérik őket ezen partokig, mint a 
melyekkel túlfelől elindulnak. Korántsem! Találtam én itt ha- 
zafit eleget, ki minden perezben kész volna visszatérni, csak 
szerét tehetné a szegény. 

De hogy a tárgyra térjünk, a fentebb nevezett „Institu- 
tio" két épülettel rendelkezik, az egyik »Ca8tle-Garden", egy 
nagy köralaku-épület a kikötő alsó részén, ide vitetik a na- 
ponta érkező hajókról egyenest a kivándorlók egész tömege a 
kormány tisztjei által, miután a betegek már a hajón kiválasz- 
tatván, direkte a „Ward" szigeten levő kórházba mennek, a 
hol természetesen ingyen elláttatnak és gyógyittatásban része- 
sülnek; mig az egészségesek 1—2 napig bár ingyenhálást kap- 
nak, de étkezésökért bizonyos alacsony árakat fizetnek. Ezek 
addig maradnak itt, mig pár nap múlva, ismét a kormány 
tisztjeinek közbenjárása által, az úgynevezett kivándorló vona- 
tokon ^Vad részre leszállitott árért rendel tetésök helyére vitetnek. 

Azaz, a kinek vau ily rendeltetése, mert van ám sok 
olyan is, a ki „csak Amerikába akar menni, ezeknek aztán 
ráirják utlevelökre „New-York." Hogy mennyi ily szegény van, 
legjobban kitűnik a statisztikából: 1879. januártól deczember 
végéig 175,589 egyén vándorlott be, ezek közül 50,786-nál 
New-York volt kitűzve uti czélul, tehát csaknem 30*^/o olyan, 
ki tulajdonképen nem tudja, hogy hová menjen. Az ilyeneket 
azután per „Emigranten-Schub" elküldik tömegestől a pennsyl- 
vaniai szén- és vasbányákba. Sajnos, kevés kivétellel ide 
tartoznak a mi honfiaink is, kik évről-évre nagyobb 
számmal jönnek áf. 

Utolsó időben pláne éppen ezek nagy feltűnést okoztak 
az által, hogy egyetlen egy fillér nélkül, nagyobb cso- 
portokban szállottak itt partra, és még hozzá a tót és magyar 
nyelven kivül egy szót sem tudtak beszélni. Szegény yan- 
keek, nem tudtak mit kezdeni velők úgyannyira, hogy a comis- 
sio külön gyűlést tartott miattuk, melyen elhatározták, 

1* 

hogy ezentúl egy oly törvény hozatalát kérik, melynél fogva 
minden oly egyént, ki ezután minden segitségtől megfosztva 
száll itt partra, ugyanazon hajótársáságok lesznek kötelesek 
hazájukba visszaszállitani, a melyek őket áthozták. Mert bi- 
zony nem oly könnyű ám itt munkát kapni. A minap két bi- 
harmegyei kivándorlóval beszéltem, kik már 3 hét óta össze- 
járták egész New-York környékét, és nem bírtak sehogysem 
munkát kapni. Persze a mi embereinket már azért sem akar- 
ják, mert senki sem tud velők beszélni. Igen, a távol nyuga- 
ton, minden munkáskéz találhat még munkát, de hát mennyire 
van az még ide! 

Sokan vannak nálunk, a kik bár néha hallanak róla, 
hogy kivándorolnak tőlünk, de kevesen fektetnek reá súlyt, 
mondván, hogy az, a ki itthon nem tud megélni, ugy is hiro- 
pellér ember, csak hadd menjen! — Hát kérdem, tudják-e 
azok, hogy Magyarország kivándorlása mily ret- 
tentő mértékben növekedik? Halljuk a statisztikát^ bogy 
az utolsó években hány oly egyén ment Castle-Garde-on ke- 
resztül, ki magát magyarországinak vallotta: 

1877 1878 1879 1880 évben 
kivándorlottak 366 613 1989 6672 egyén 

Tehát 1878-ban már duplázva, ez ismét triplázva, és ez 
ismét 3.5-szer véve növekedett a kivándorlás. Mondhatom, szép, 
csaknem mértani progressio! 

Nem rettenetes-e, mikor a számok igy beszélnek? Midőn 
Európának legnéptelenebb országa felülmúlja minden többi 
európai ország kivándorlási statisztikáját növekedésében! Csak 
hasoulitsul?^ össze azzal, a mely hozzánk legközelebb fekszik, 
ogy oly országgal, mely sokkal népesebb lévén, nem köteles 
annyira fájlalni népének fogytát. Az osztrák korona országai- 
ból (Csehországot nem számitva) kivándoroltak: 

1777 1878 1879 1880 évben 
642 1000 1727 4461 egyén. 

Tehát 1880-ban körülbelül 2000 emberrel kevesebb, mint 
tőlünk. — Az istenért! hova vezet ez? 

És hogy megmutassam, hogy még mindig nagyobb 

növekedésben vagyunk a többinél, még 1881. első két hónap- 
ját is kimutatom, kivándorolt: 

Január Február Összeg 

Magyarországi . . , 448 762 1210 

Ausztriai ..... 80 87 167 

Csehországi . . . . 155 143 298 

Összeg • 683 992 1675 

Tehát mig Osztrák- és Csehország együtt 465 egyént, 
Magyarország maga 1210-«t, vagyis csaknem 3-szor annyit en- 
gedett át ez Egyesült-Államoknak! Annyi-e a tulnépesség ná- 
lunk, hogy mi ezt nyugodt lélekkel nézhessük, s épen most, 
midőn gazdasági jövőnk úgyis korhadt oszlopokon áll? Most, 
midőn gazdáink legnyugodtabbjai is fejcsóválva és szorult szív- 
vel nézhetnek csak a jövőbe, most engedjük-e át munkaerőn- 
ket éppen azoknak, kik csakis egyben állanak mögöt- 
tünk, t. i., hogy nálunk a napszám drágább, és éppen mi 
vagyunk azok, kik a munka-kéz szaporítása által azon ipar^ 
kódunk, hogy minél előbb leszállitsuk aztnekik? 

Pedig ismét mi vagyunk azok, kik folyton kolonisálásról 
beszélünk, még pedig sokan külföldről akarnak munkáskeze- 
ket behozni, tehát olyanokat, a kik nyelvünket nem értik, kik 
szokásainkat nem ismerik. 

Ilyeneket czipeljünk be, sok költséggel, mig más oldalról 
kieresztjük a l^obb munkásainkat? Mert hisz a tót nagyon 
jó munkás! (Pedig többnyire ez képezi a kívándorlottak szá- 
mát.) ííém lehetne-e evvel kolonisálni, örömest megélne akár- 
mily kis darabb rossz földön! És igy magyarosodnék meg 
legjobban! Mig fent, hol csupa tótok között él, ez soha meg 
nem történhetik. 

Aztán még talán jobban szemmel lehetne tartani a „ki- 
vándorló ágenseket" is, kik saját zsebökre dolgozván, azon 
vannak, hogy minél több utazót szerezzenek maguknak. így 
és más módok által talán « sikerülne földieinket inkább itthon 
tartani, és ez által őket sok ízben az éhenhalástól, magunkat 
pedig azon szégyentől megóvni, hogy ezen esetet tétlenül 
szemléljük! 

II. 

Washiugrton, ápr. B. 

Furcsa számolónak tarthat engem, midőn ezt irom : „Le- 
vél No. 1." és nem küldök utána No. Il-őt. De hát itt annyi 
a nézni yaló, hogy nem egy könnyen találni ídot az irásra. — 
Philadelphia és Washington városokat, bár egy előre csak rö- 
viden tekintettük meg, mindazon által annyi érdekest láttam, 
hogy fejem még most is búg bele. — De még előbb New* 
Yorkból szeretnék egy érdekes tapasztalatot közölni, melyet 
Mr. Eastman-nál szereztünk, ki a legelső és legnagyobb „Cattle 
shipper^' azaz friss hűsszállitó. — O már 1875-ben kezdte el 
ezen merész ötletű és az európai hüstenyésztésre vészt hozó 
mesterséget^ — Friss húst hozni át a messze tengeren oly mó* 
don, hogy azt még mindig olcsóbban adhassa el nálunk, mint 
az itt helyben vágottat ! Es itt nem kell elfelejteni, hogy a friss 
hús konserválása és hűsitése 10 napi tengeri utazáson keresz* 
tül, szintén jó pénzecskébe kerül. — De már a practicus ész 
ezen is segitett. 

Előbb jég és só segélyével tartották el a hajókbán a 
húst. — Körülbelül három év óta Bell Coalman, egy angol 
chemikus és egy mészáros mechanicai módot találtak fel egy 
zárt hely hőmérsékének tetszésszerü Icszállitására, gépöket 
„Refrigerator"-nak hivják. — Az eljárás magyarázta egyszerű: 
Egy zárt aczél gömbbe gőzgép által levegő sürittetik, mind 
addig, mig a nyomás következtében a süritett levegő, valamint 
az aczélgömb erősen megmelegszik. Most felülről közönséges 
hőmérsékü viz öntetik a felhevült gömbre, és ennek melegét 
magához vonván, azt, valamint a benne süritett levegőt is na- 
gyon lehűti. — Ezen lehütött sürü levegő most egy másik cső 
által — ' mely eddig zárva volt, — • a lehütendő hajóürbe tó- 
dul, és annak hőmérsékét a benne lévő hússal együtt fagypont 
körül tartja. — Az egész eljárás sokkal olcsóbb, mint a jég- 
gel való hűtés, már csak azért is, hogy az eddig jéggel tele- 
rakott hajóüregeket most hússal tölthetik m,eg. 

Ugyanezen Eastman természetesen mészáros is, és nagy- 
ban vásárolja az élő húst, mit levág és elkészit a szállitásra. 

Az eljárás röviden a következő: nagy falkákban veszi 
meg a marhát, — mely a nyugati államokból jön és már több- 
nyire 2-8zer van Shorthom fajjal keresztezve — s átlagban 
10 — 10^/j centet fizet a holt súly fontjáért (angol font = 0.81 
része a mi fontunknak) a mi az amerikai ^cen^-et 2.5 krjával 
számítva annyit tesz, mint nálunk egy kilo 62.4 krjávaU — A 
marha levágása nagyon emberséges módon történik. — A marha 
hátulsó lábainál egy csiga-kötél segítségével felhuzatik, ugy, 
liogy orra csak alig éri a földet, ennek következtében a vér 
mind fejébe — tódul, úgyannyira, hogy szédelgés és fél ájult* 
ság közt alig érzi, midőn a késsel elvágják nyakereit. — Át- 
lag 1000 darab marha kerül itt napjában a vágóhidra. -— 20 
perez alatt egy tetemet véglegesen elkészítenek a gépiesen 
munkálkodó mészáros-sereg kezei, ugy, hogy a „Carcass'^ a 
hűsitő kamrába szállítható, hol elfelezve szépen sorban felakgat- 
tatnak. — Itt 2—3 napig htittetnek, ezen helybeli jéggel való 
lehűtés átlag darabonként 50 centbe kerül ; innen 4 darabra 
vágva egyenest a hajóra vitetvén, 7 — 10 nap után a liverpooU 
és londoni vásárokon kelnek el. — A lielybeli httsitű kamrák-* 
ban — itt még jéggel történik a lehűtés — 36 tok Fahren- 
heitot (k. b. + 2 fok R.) mutat a hőmérő, mig a hajón a 
„Refrigerator"-nál 35 fok, sőt időnként 28 fok Fahrenheitra is 
leszáll, a mi k. b. -[- 1 és — 1 reaumumak felel meg. 

Birkát is éppen oly mértékben szállit, fontja egy áru a 
marhával. — A birka, valamint a marha kora 3- -4 év közt 
van és csak legelőn hizlalt. — A hajószállitásnál 1 darab gő- 
böly 10 dai*ab birkával egyenlően számíttatik. 

A hulladékot nagyban feldolgozza enyvnek, különösen 
trágyának (pedig nálunk sokan azt hiszik, hogy Amerikában 
alig ismerik azt), mi hogy mennyire kifizeti magát, mindjárt 
számokban fogom megmutatni. T. i. Eastman, dacára, hogy 10 
cent-et ad a vágandó marháért, mégis azt mészárszékjében 8^/4 
centért (mindig angol fontról szólok) adhatja el; azért mert a 
felhasznált hulladék fontonként 1^/4 cent bevételt hoz. — Főtt 
vér trágyáért tonnánként 55-öt, csontlisztért 25 dollárt kap (1 
tonnát 20 mázsával, 1 dollárt 2 forinttal szániitva. Szerk.) De ő 
nem ad el New-Yorkban húst, hanem átküldi Angliába, hol ha 

fontjáért 3 centtel többet kap (tehát 13 centet), nagyon meg van 
elégedve. — Es hogy ezt meg is kapja^ bizonyítja az, hogy már 
sokan, más amerikai városokból is utánozzák példáját. — Tehát 
ezen 3 centben benne van a szállítás Angliáig, a folytonos refrige- 
rálás, és a tiszta nyereség. 

A mi a refrigeratort illeti, még meg kell jegyeznem, hogy 
most, míg Boll-Coalman patentje (mit 1 7 évre kaptak) tart, addig 
még sokkal többe jön a vele való szállítás, mert vagy bérbe 
kell tőlük venni gépjüket drága pénzen, vagy podig, ha azt az 
ember 9000 dollárért meg is veszi, köteles nekik minden darab 
marha után, melynek lehűtésére használtatik 50 centet fizetni. — 
Jobb hajókat is építenek most marhaszálHtásra, egyszóval évi'ol- 
évre olcsóbban szállíthatnak, ergo többet fognak szállitni és igy 
continensünknek marhatenyésztését annál jobban fogják nyomni. 

És most önkénytelenül azon kérdés merül fel előttem: 
„Vájjon egész igazuk van-e azon igen tisztelt gazdáinknak, kik 
az amerikai concurrentia ellen mást nem tanácsolnak, mint hogy 
a cerealékról menjünk át minél előbb a hustenyésztésre?" Hogy 
nagyon kell, és szükséges nekünk marha tenyésztésünket emelni, 
az bizonyos, de hogy éz elég volna arra, hogy a tengeren túli ha- 
talom vaskeze elől meneküljünk — azt ítéljék meg a t. olva- 
sók a fentebbi adatokból. 



m. 

Washiiigrtoii, április 21. 

Az amerikai buzakereskedés mindenesetre még jobban ér- 
dekli egyelőre hazánkat, mint a húskereskedés, melyről utoljára 
szóltam. A búza termelését illetőleg kétféle helvzetet különböztet- 
hetünk meg az Egyesült- Államokban : a keleti államokét, melyek- 
ben évek óta a kellő népesség meglévén, a föld már elvesztette ős- 
erejét és részint hevertetés, részint trágyázás által javittatik, és a 
nyugati államokét, hol az évenkénti nagy bevándorlás, és uj fold 
munka alá vétele daczára is, még sok és nagy területű szüzföldét 
találunk. Ezen utóbbi az, mely roppant terméseivel és aránylag 
csekély előállítási ára által nehezíti meg annyira versenyünket. 

De a fő tényező, mely az amerikai termény árát annyira le- 
szállitja: a szállitáHÍ ár. És ez főleg az, mit el kell és el lehet 
tőlük tanulnia minden oly nemzetnek, mely saját jövendő gazda- 
sági életébe némi reményt kivan lielyezni ! Már természetesen oly 
nemzetet értve, mely kivitelből él. A fődolog, mit ezen nép 
szeme előtt tart, a vizi szállitás lehetőségének szapo- 
ritása, mely azután duplán hat, t. i. nemcsak maga által, de az 
által is, hogy a vasuttarifákat lenyomja. Egyébiránt a vasúti, 
szállitási árak itten folvtonos hullámzásnak vannak alávetve, me- 
lyek mindig a jelenlévő eoncuiTentiától, az évszaktól, valamint a 
szállitandó mennyiségtől tétetnek függővé, és igy sokszor heten- 
ként is változnak. így például Chicago és New-York közti vas- 
utakon 100 Iont búza szállítása 20 — 40 cent. közt variál. Máso- 
dik fótényezőül a szállitási árak reducálására az átrakási dij- 
1 esz állítása használtatik. Egyszersmind az által is, hogy 
az átrakások száma minél kisebbre szoríttatott. 

Hogy az átrakás ezen egyszferüsitése itt az úgynevezett 
„Elevátorok" által történik, az nálunk úgyis általánosan tudva 
van. Ezeknek technikai kezeléséi'ől itt nem akarok bővebben 
szólni, mert hisz e felől Miklós Ödön barátom, ki e dolgot mér- 
nöki szakav^tottsággal itt helyben tanulmányozta, legtüzetesebb 
felvilágosítást adhat. Csak egy pontról szeretnék megemlékezni, 
hogy t. i. az elevátor systema czéljának csak akkor felelhet meg 
valóban, ha a búza „gradatió'^-ja el van fogadva, ez pedig egy 
bizonyos, általánosan és törvényesen elismert buzaosz- 
tályok megállapításában áll ; olyfoimán, hogy ha péld. egy 
bizonyos waggon búza minősége (fokozata) a terménytőzsde fel- 
esketett tisztje által m(\ghatároztatott, pl. téli fehér N. 2, akkor a 
vevő szükségtelennek tartja az árut megtekinteni vagy próbát 
kérni belőle, mert a búzának positi v minőségi foka tudva van 
és ennélfogva napi ára is. Ezen czélszerü eljárás egyrészről a ke- 
reskedést magát könnyíti nagyban, mert az áru pénz gyanánt for- 
dul meg, másrészről az átrakási és raktározási tételeket szállítja 
le, mert összekeverhető és együtt kezelhető mindazon különböző 
tulajdonosok búzája, mely egy és ugyanazon classificátiót kapta. 

Egyszóval itt a vevő nem azon egy individium búzát kapja 
meg, melyet a kereskedő eladott, hanem egy olyat, mely minden 

körülmény közt éppen annyit ér. — A termény maga a pénz, 
mert egységes értéke meg van állapítva. 

Az áruegység megállapítása a kereskedelmet mindig 
megkönnyíti, sőt csakis igy lehet valami világkereskedelmi 
czikké. Például vehetjük a franczia borokat; akármily évből 
való a termés, mégis mindig ugyanazt sl bordeaux fajt képes 
előállitni; vagy nézzük a stuttgarti búzát, mely már sok éven 
át egységes, positiv minőségű czikket képez; vagy végre ve- 
gyük a pénzt magát, mely szintén csak ezen felfogásból ki- 
indulva alapíttatott. 

Egyszóval a buzaegységek megállapítása még akkor 
is nagyon hasznos dolognak mutatkoznék, ha — mit nem re- 
mélek — az elevátorokról egészen eltekintenénk. 

De térjünk vissza az elevátorhoz, hogy láthassuk, meny- 
nyíre egyszerűsíti a buzakereskedést, kísérjük végig egy wag- 
gon búza útját termelőjétől Európáig. (A termelési árakat majd 
csak akkor közlöm, miután azokat ott helyben tanulmányoztam.) 

A legtöbb búza közönséges útja via Chicago és New- 
York megy. Chicago környékén tehát vagy egy helybeli ki- 
sebb, vagy egy new-yorki nagyobb kereskedő ágense által vé- 
tetik össze a termelőktől a gabona. Onnan pedig vagy a vas- 
úton, vagy az Erié tavon Buffalóíg, onnan ismét az Erié csa- 
tomán New-Yorkig vitetik. Vagy pedig az előbb említett árak- 
ért vasúton. A csatornaszállitás természetesen legolcsóbb, a 
„canal boát" 8 cent.-ért (1 cent = 2*4 kr.) viszi a bushelt; 
ez azon idő, mikor a vasutaknak egész le kell szállniok az árak- 
kal. Egyébiránt ezen nagy csónakok könnyen szállíthatnak ol- 
csón, mert czélszerü a berendezésök. Egy családapa egyetlen tu- 
lajdonát és egyszersmind lakhelyét képezik, és mi több, egyszers- 
mind lovainak istállóját, ugy, hogy nappal huzatja csónakát 
általuk, éjjelre meg felvdszi őket örökké úszó atyai födele alá. 

Ha vasúton szállítottunk, akkor New-York elé ér buza- 
waggonunk és pedig közönségesen azon vasúttársaság elevator- 
jához, a melynek vonalán utazott. (Mert a vasúttársaságok 
többnyíre maguknak építik az elevátort.) Itt vár már a ter- 
ménytőzsde felesketett tisztje és a búza minőségét classificálja, 
mely munkájáért a tulajdonostól waggononként (500 bushelen- 

ként) 20 cent. jár neki. Az 5 általa kiállított minőségU bizo- 
nyitványnyal a kocsi beáll az elevátor alá és a gőzlapát által 
4 perez alatt kitisztítva, a búza az egyik nagy tölcsérbe hull, 
honnan a gépezet pateniosterja által felemeltetvén és a mázsá- 
lón, valamint a rostán keresztül menve a roppant nagyságú 
hombároknak egyikébe vezettetik, hol összekeverődik mindazon 
búzákkal, melyek vele egyminőségtiek. 

Itt a búza addig marad raktárolva, mig kivánság szerint 
tova adatik, és pedig az előbbi tulajdonos nem búza képében, 
hanem azon nyugtatvány képében adja el áruját, melyet az 
elevátor tulajdonosa szolgáltatott ki neki, midőn a gabonát 
raktárába fogadta. Az uj tidajdonos most előmutatja ugyanazon 
nyugtát és az elevátorhoz állitván hajóját, annak kezelője kö- 
teles azt gépezete által onnan direkte a hajóürbe belefolyatni 
és igy az Európába induló hajó meg van töltve. A hajótir ol- 
dalaiban zsákolva, közepe á la rinfusa, bushel-jét átlag 8—10- 
cent-ért viszi át az oczeánon Liverpoolba. Az elevátor tulajdo- 
nosa ezen egész munkájáért, tehát felrakás, 10 napi raktáro- 
lás és hajóba szállításért, bushelenként l^j^ cent-et kap, mely 
tételt az eladó és vevő egy bizonyos arány szerint közösen 
fizetnek. Csakis egy kivételes eset van, midőn a búza mutat- 
vány szerint kel el, t. i. midőn több kézen át keríüve, több- 
ször classificáltatik a minőség és például a második vevő ala- 
csonyabb fokot tulajdnit neki, nem fogadja el („to undergrad"), 
akkor próbát visznek a tőzsde igazgatósága elé és ez az árut 
nyilvánosan elárverezi, ti jövedehnet az előbbi tulajdonos lisz- 
tán kapja meg. Csakhogy az ily osztálytalan búzát az ameri- 
kaiak nem engedik exportálni, hanem ez azonnal a belvárosi 
raktárakba megy és itt helyi szükségletre kicsinyben adatik el 
a malmokba stb. 

A keleti tengerparton a gazdag Vander Bild építette 4 
év €lőtt az első nagy elevátort, most már minden városban 
egyre éptllnek ilyenek. Hogy csak a legnagyobbszerübbekről 
emlékezzem: a „New-York central** vasútnak van kettő, min- 
denik 1 millió bushelt képes befogadni; ugyanitt a „Pennsyl- 
vania vasútnak" van egy a 1.200,000 bushel; Philadelphiában 
most akarnak még egyet épltiii, mely 2 milliót fog elbírni. Ez 

mind csak azt mutatja, mennyire kifizetik magukat e roppant 
épületek; most itt, mint múltkor egy yanke telephonjáról 
mondta, nekem, „képtelenség volna e nélkül élni!" 

De hogy megint a kiindulási ponthoz érjek^ még pár szót 
szeretnék mondani azon keleti államokról, melyek, mint emlí- 
tem, már nem bimak őserejü búzatermő földekkel stb. és me- 
lyeket részben személyesen átutaztam. Ezek ott vannak gazda- 
ságukkal, a hol mi, vagy legalább a hova rövid idő múlva 
nekünk is jutnunk kell. A nyugat, éppen ugy mint bennünket, 
leversenyezi őket is. Nem exportálhatnak ! De még New-Yorkba 
sem tudják ugyanazon árért szállitani a búzát mint a távol 
nyugatiak. Éppen ezen okból különféle intensiv termelésre tér- 
nek át, mint pl. hus, dohány, kender, répaezukor (mit éppen 
csak most kezdtek) stb. Gazdasági életök fenntartását azonban 
csakis a nagyszerű bányáknak és a nagyban kifejlett iparnak 
•köszönhetik, melynek következtében a nagymérvű helyi 
szükséglet képezi vásárjukat. A kisgazda valamennyi fia, a 
legöregebbiket kivéve, kivándorol nyugatra. Mig az öregebbik 
atyja farmján maradva, a szűk idők daczára is, jó módulág él 
kis gazdaságában. 

A mi* az átlagos évdijakat, napszámokat stb. illeti, az 
Egyesült-Államok statistikai kimutatása szerint 1880-ban kö- 
vetkezők voltak: 



New-York 



Kentuky 
California 



Di 

Hónaponként 
Ellátással. Ellát. nélk. 


ollárokb an: 

Naponként 
Ellát, nélkül Cllát. nélkUl az é^ 
arattls alatt többi részében 


20-80 


13-98 


1-60 


1-20 1-08 


0-74 


a 20-25 


12-60 


1-47 


1-11 0-99 


0-68 


L 10-38 


7-32 


1-14 


0-88 0-55 


0-43 


16-28 


10-75 


1-48 


1-14 0-77 


0-53 


40-93 


2712 


2-21 


L'71 1-95 


1-27 

IV. 

Florida, 1881. május 6. 
Az amerikai Egyesült- Államok déli állámaihoz tudvalevő- 
leg azok soroltatnak, melyek a secessié-háboru alatt a rab- 
szolgák megtartásáért hadakoztak. A háborút elvesztvén egyút- 
tal eddigi gazdaságuknak éltető erejétől ós főtényezőjétől is 
végleg megfosztattak. — A rabszolgák, kiknek átlagos pénz- 
értéke-fejenként 1000 dollárra becsültetett, szabadokká lettek, 
és a nagy birtokosoknak, a „Planterek"-nek, gazdászati 
systémájuk egy napról a másikra lehetetlenné vált. A leggaz- 
dagabb és legrégibb családok természetesen teljesen elszegé- 
nyedtek és most részint elhagyott tanyákon (settlement-eken), 
részint vasúti és más szolgálatokban tengetik életüket. Meg is 
látszik ezen roppant elszegényedés, ha ezen államokon keresz- 
tül utazik az ember. Virginián, Ejsz. és Déli-Carolinán át- 
menve mindenfelé csak az egykori gazdászati fény maradvá- 
nyaival találkozunk. Itt-ott elhagyott „mansion-house"-ok, a 
földbirtokosok fakastélyai, láthatók, elgyomosodott parkkal kö- 
rülvéve, hatálytalan rizs- és gyapotiöldek kezdő erdőkké és var 
donokká válva; különösen az előbbieken látszik még meg a 
gondos csatornázás, de a benőtt árkok most a vizet kiduz- 
zasztják, és a hajdan viruló rízsfóldet békamocsárrá, sok ezer 
munkás verejtékét semmivé teszik. Igazán szomorú látvány ! 

A néhai rabszolgák, kik most „coloured gentlemen"-ek- 
nek, szines uraknak, hivatják magukat, csakis itt-ott és nagyon 
lassan kezdenek a vagyontalanság legalsó fokáról felfelé emel- 
kedni. — De nem is csoda, mert részint benne van a szolgai, 
mondhatnám, állatias szolgái természet, részint a lelki művelt- 
ség és a felfogás oly alacsony fokán állnak — daczára annak^ 
hogy imi s olvasni többnyire tudnak, — hogy mihelyt meg- 
szerezte magának a rendes élni valóját, mi ott nem nehéz, és 
itt-ott egy kis „whisky"-re, gugyira, szert tehet: az élet leg- 
magasabb boldogságát elértnek véli. Egy négercsalád heten- 
ként 1 dolárral könnyen megél. Az ily fekete nép legnagyobb 
része szolgálatban van. Azok közül, kik földműveléssel foglal- 

k óznak, csak egy rész birja maga a földet, a másik, ktilönö- 
sen Carolinában és Georgiában, régi urától a franczia ,,métayer" 
systéma módjára veszi azt bérbe. Sok pénz helyett terményben 
iizeti bérét. Házi szükségletét rizs, pamut, kukoricza, lóbab és 
egy pár czukomád növény tenyésztésében teljesen fedezi. Házi- 
kója vagyis inkább kunyhója legegyszerűbb módon deszkák- 
ból, vagy fatörzsökből épült „bloek house", a rések nincsenek 
becsinálva, ugy, hogy a falon keresztültetszik a világosság, és 
a szellő átjárhatja. A kunyhó maga czölöpökön, vagyis lába- 
kon épült, a Száva melletti pórházak módjára, csakhogy itt 
nem az áradások ellen, hanem a légvonat miatt van ez igy. 

Ezen déli államok legnagyobb tériméjét erdők és földek 
képezik, és pedig többnyire olyanok, melyeket a mi felfogá- 
sunk szerint inkább rossz-erdőnek mondhatnánk, mert különö- 
sen a tüfevelttek, melyek itt túlnyomó többségben vannak, rit- 
kábban állnak egymás mellett. Ezek közül leghasználhatóbb a 
fenyü- és cypress-nemüek, mely utolsó fából zsindelyeket ké- 
szitenek, melyek 20 évig biztosan kitartanak. A „yellow pine", 
sárga fényűből, terpentint nyernek. Jó vizépitő fául szolgál itt 
a „Hfe oak", a tölgynek egy neme (bár levele egészen más 
alkatú) van itt még jasmin, cédrus, a pálmának sokféle neme 
stb. Ez utóbbiak egyébiránt már csak a legdélibb államban, a 
virágos Floridában, találhatók. Ez azon állam, mely fekvé- 
sénél és éghajlatánál fogva Amerika Olaszországává lőn a ter- 
mészettől teremtve. Most pedig mesterségesen kezdik azt c te- 
kintetben kihasználni, a „jankeek" itteni szokás szerint egye- 
sitvén a roppant tőkét amerikai gyorsasággal. 

Utolsó években egyre magasabbra száll a narancstenyész- 
tésre alkalmas földnek ára, mert éjszaki capitálisták észrevé- 
vén, hogy mennyire fizet az ily vétel, évről-évre nagyobb te- 
rületeket vásárolnak e czélra. Egy ily 5 éves narancskert, 
„orange grove", már is megkezdi a belefektetett tőkét hatal- 
masan visszaadni, és évről-évre több narancsot hoz, 600 — 4000 
darabig, egy felnőtt fa, darabja 1 — 1 és fél centjével adható 
el helyben, egy acre-on 80 — 100 ily fa állhat^ Es még hozzá 
az 5-ik évtől fogva már úgyszólván semmi munka sincs v«le, 
csak legfeljebb a fa tiszti tása. 

Az ily „grove^^ tulajdonosa aztán ,,can make money slee- 
ping^^j „alva csinálhat péüzt", mint itt mondják. A nagy vas- 
utkirály, Mr. Jay Grould, ki mindenütt ott van, hol nagyban 
lehet pénzt nyerni, a dolgot helycsen fogta fel. Most rendelt 
1500 db. vasúti waggont, mindannyit külön berendezéssel a 
Floridában tenyésztett különféle déli gyümölcsöknek gyors és 
lehütött állapotban való szállitására az éjszaki városokba. 

Ezen állam területe már nagyobb részt privát tulajdonba 
ment át, de azért az államnak is sok birtoka van még. A 
föld az állam kezéből vagy rendes vétel által, vagy „homestead", 
adományozás, által kerül a kólonista birtokába, azaz, hogy az 
állam a települni akaró egyénnek 160 acrenyi területet 15 dol- 
lár lefizetése mellett enged át azon feltétel alatt, hogy azt az 
illető 5 évig saját maga müveivén, egy bizonyos mennyiségű 
földet termővé alakit át, fákkal ültet be stb. Egyébiránt a 
föld neme itt többnyire laza, szürke homok, mely relativ nagy 
termőképességét részint a tömérdek mennyiségben benne foglalt 
porhadt kagylórészecskéknek, részint a csekély mélységben 
lévő talaívizeknek köszönheti, melyek még hozzá oly nagy 
mennyiségű oldott növényrészt tartalmaznak, hogy ezáltal úgy- 
szólván mindenkor megtrágyázzák a talajt. Narancson, kukp- 
ríczán, burgonyán és csicsókán kivül nem sokat szokott az 
itteni gazda „farmján" termeszteni. Az ezen kivül szükséges 
terményeket azon pénzért veszi, melyet narancsai hoznak; a 
húst egyébiránt sokan maguk tenyésztik, sertést és tarka gu- 
lyát tartván félvadon a rengeteg erdőkben. Utóbbit lóháton 
keresi fel és hajtja be a gazda, ha billegelés vagy eladás 
miatt szüksége van reá. Az ily marha ára itt átlag nem több 
10 dollárnál, és a kereskedők többnyire a nyugatindiai szige- 
tekre, Cábába stb. szállítják azt át. 

Egyébiránt Florida, daczára, hogy déli állam lévén la- 
kossága egyelőre még minden gazdasági erélytől meg van 
fosztva, mégis a közel jövőben nagy tervek kivitelének leend 
színhelye. A tervek, valamint kivitele — természetesen északi 
férfiak erélyéből és erszényéből szülemlik. Philadelphiában egy 
gazdag részvénytársulat alakult, mely egy nagyobb csatorna 
ásása által az Okeechobee tó és a tengerközt, a roppant terű- 

letti Everglades mocsarakat (Florida legdélibb csúcsán) le 

akarja csapolni, és az ez által remény szerint nyerendő 12 
millió acre jó földet nagyszerű czukornád termesztésre felhasz- 
nálni. Egy másik nagy, tengeri hajók száraára ásandó csator- 
náról is szólnak már, mely Florida északi részét keresztül- 
vágva az atlanti oczeánt a mexikói öböllel directe összekötné, 
főleg azon czélból, hogy a vizi összeköttetés New-Orleans és 
Európa, valamint New-Orleans és New-York közt megkönnyeb- 
bittessék és 4 nappal megröviditessék. Ez aztán Eads kapitány 
tervének, ki a panamai szorost „hajózható vasút" által akarja 
Tehuantepec-nél átjárhatóvá tenni, szinte nagyobb nyomaté- 
kot adna. 

V. 

Louisiana, Xew-OrleaBS, 1881. május 20. 

Az amerikai városok közt a legeurópaibb benyomást min- 
denesetre New-Orleans teszi a távolról érkező utazókra. Egyéb- 
iránt nem csoda, mert 1717-ben alapitva, többnyire franczia 
befolyás alatt áUott, mely nemzet, mint eddig tapasztalni vél- 
tem, sokkal tovább tartja fel eredeti jellegét és szokásait, mint 
például a német és az angol. Egy nagyon szép, széles utcza, 
„Canal street", két részre szeli a várost, a régi franczia részre 
és az ujabb amerikaira. Mert daczára annak, hogy a franczia 
elem, a „créol" (mint itt a franczia benszülöttek kevélység- 
gel nevezik magukat), lassanként és különösen az utolsó há- 
ború és az evvel bekövetkezett nagy elszegényedés óta erede- 
tiségéből ki kezd vetkőzni és az amerikai szokásokat kezdi 
felvenni: mégis nagy válaszfalat és különbséget találni még 
köztük. Például a Canal-street egyik oldalán csakis franczia 
nyelvet hallani, sőt még az ott lakó négerek is ezt tartják 
anyanyelvöknek. De hiába, az idő rombolva halad, neki vég- 
képen ellentálni még a hagyomány sem tud. Es igy a franczia 
városfél is neki indult már az el-yankee-sodásnak. Angolul már 
ért mindenki és a czégfelirások a franczia városrészben is már- 
is mind angolul irvák. A vagyonosabb créol családok előbbi 
időben mindig külön társaságot képeztek és nem volt könnyű 



.— 17 — 

az amerikainak közéjök jutni; most, a mi még e créolokból 
megmaradt, évről-évre jobban amalgamizálódik az amerikaiak- 
kai, — egy szóval, a román elem a germán által elnyomatik, 

ff 

mint ennek már annyi példáját látjuk a történelemben. 

A mi a város fekvését illeti, az, habár nem is egészségi, 
de kereskedelmi szempontból igenis a lehető legjobb. 

A hatalmas Mississippi partján (mely név Indián nyelven 
annyi mint „a folyók atyja") k. b. 100 ang. mf.-nyire ennek 
torkolatától felfelé fekszik és éppen e helyzetének köszönheti, 
hogy New-York után az első helyet foglalja el az Egyestilt- 

r 

Államok kikötői közt. Még kevés év előtt fő kivitel-tárgyát 
úgyszólván csak gyapot képezte, mely a déli államoknak fő 
terménye. Es pedig ez csakis kisebb és sekélyen járó vitorlás 
hajók által eszközöltethetett, mert a Mississippi torkolata any- 
nyira el volt iszapolva, hogy a viz nem volt mélyebb 14 — 16 
lábnál. — Akkor Captain Eads, mérnök, kinek neve örök 
emlékezetébe fog maradni mindazoknak, kik a „folyók atyjá- 
val" érintkezésbe jönnek, Európában, különösen pedig Dunánk 
Sulina nevű torkolati ágánál tanulmányozván a „Jetties"-8yste- 
mát, az Egyesült államok kormányánál ajánlkozott a hatalmas 
folyamtorkolat kitisztítására. 

De miután az amerikaiak legnagyobb része kétkedett a 
nagy terv kivitelének lehetőségén, a tanács csak azon feltétel 
alatt volt kész Eads-nak egy bizonyos összeget adni, ha ő a 
torkolatot saját risicójára egy bizonyos mélységig kitisztítja. 
Eads nem nyugodott, és miután sikerült neki a messzelátó 
st.-louis-i pénzesemberektől e czélra egy jókora kölcsönt kapni, 
bele kezdett a nagy munkába. — A delta közíü egy torkolat 
kiválasztatván, annak 2 szélén rőzsékből, fasinákból és kövek- 
ből nagyszerű töltések alakíttattak, melyekre végre hatalmas 
czem'entfalak rakattak. — A viz medre bizonyos szilárd hatá- 
rok közé szoríttatván, a folyás mindig gyorsabbá vált, ugy, 
hogy az előbb csak lustán hömpölygő ár most 4\'í ang. raf.-et 
tesz óránként; és ezen romboló erő saját maga természeténél 
fogva napról-napra jobban kisöpörte az iszapos medret, ugy, 
hogy a » Jettiesek" 1877-ben elkészülvén, 1879-ben már 30 láb 
mélységet eszközöltek a torkolatnál. — És evvel megnyílt a 

világ legnagyszerűbb termékenységü völgye a direet világ- 
kereskedésnek, és feltárult a tenger kapuja a közép éjszak- 
amerikai hatalmas hajózható folyóhálózat előtt. 

És éppen ezen pillanat volt talán az, mely a haláldöfést 
adta szegény hazánk buzakivitelének. Még nem érezzük a dö- 
fés halálos erejét, de fájni már kezd. 

Csak nézzük a statisztikát: NewOrleans gabnakivitele 
volt : • 

1877-beii 1878-ban 1879-ben 1880-ban 

B u s h el 

2.741,486 3.036,530 3.598,832 5.254,705 kukoricza. 

105,000 . 845,081 1.901,929 8.421,146 búza. 

Denique, alig nyilt meg az uj vizi ut, már is erre kezdi 
venni útját mindazon gabona, láely előbb a Mississippi-völgy 
tartományaiból vasúton New-Yorkba és más keleti kikötőkbe 
ment, hogy onnan a tengeren átutazhassék. De most másfelé 
veszi útját. St-Louisban ugy gyűl most össze a gabona new- 
orleansi kivitel számára, mint Chicago-ban és részint Milw 
ankee-ban a new-yorki számára. 

St.-Louisban egyre épitik az elevátorokat és késztünek 
minél több gabonát a folyón leküldeni. A folyami szálUtásra 
már 5-féle „Bárkatársaság" alakult, mely együtt 106 bárkát bir, 
melyekmindegyike20— 30,000 bushelt, az ujabbak 50—60,000 
bushelt birnak, azonkívül még fedélzetöket is gyapottal és 
exportálandó szalonnával rakják meg. A személyszállító hajók, 
melyek itt hallatlan nagyságúak és sok terhet is bírnak el, 
zsákokban hozzák le a gabonát. A bárkák St.-Louisból idáig 
6 — 7 nap alatt „tolatnak." Igen, mert itt a vonó gőzös elé 
és mellé 6 ily bárka szilárdan oda erősitetvén az nem húzza, 
de tolja ezeket, és pedig gyorsabban mint a gőz vonatok át- 
lagos futása. Egy ilyen kis vontató gőzös pl. múltkor maga 
300,000 bushelt czipelt le ide magával. 

Ezen a vízi utón abuza szintén klassífikál tátik ugy 
mint múltkor azt leírni volt szerencsém. És pedig ez már a 
bárkában létekor történik, hol a tőzsdetiszt „Stich "-próbák ál- 
tal határozza meg a fokot. Ezen munkájáért 1000 bushel után 
1 dollárt kap a tulajdonostól. Az érkező bárkákat a kis vontató 

azonnal egy nagy exportáló tengeri gőzöshöz viszi, melynek 
oldalán már ott áll az „úszó elevátor" s a bárka ennek 
oldalához áll. Az elevátor most emeltyű-karját a bárkára helyezve, 
megkezdi munkáját, melynél fogva a gabonát a bárkából gőzerő 
által magához emeli fel; az itt megmázsáltatik és megrostálta^ 
tik, és azonnal ismét a másik oldalon álló nagy gőzösbe folyik 
bele. Az elevátor maga kicsinyben az, mint a nagyok, melyek- 
ről egy múlt levelemben szóltam, azon különbséggel, hogy az 
egész egy nagy talpon áll és igy minden hajóhoz oda vonható, 
másodszor pedig, hogy ennek nincs hombárja, mert azonnali 
átrakásra való. Már 6 ilyen látható itt a kikötőben és ugy 
látszik, jó hasznát veszik. Óránként 6000 bushelt rak át? 
mázsál és rostál egyszersmind! Oroszországba már több ily 
úszó elevátort rendeltek meg. A gabona tulajdonosa fizet e 
munkáért ^U cents-et bushelenként, mig a legzállitásért S.- 
Louisból idáig 7 — 12 cents közt variált eddig az ár, legújab- 
ban már csak 5 cents, és 3 c-re remény lenek még leszállani. 
New-Orleansból Liverpoolba aszállitás 17^4 cent és még 
hozzá a biztosi tás 1 — 4%, tehát sokkal drágább mint New- 
Yorkból. De mégis ezeknek jobban fizet. Lássuk miért: 

1. St. Louisból-New-Orleansba 5 cents. 

2. Classificálás 0. 1 „ 

3. Úszó elevátornak . . . 0.75 „ 

4. Tengeri biztosi tás . . . 0.17 „ 

5. New-Orleans-Liverpool . . 17.25 „ 

23.27 cents. 
Tehát 23 Vi cents a bushel = 86 cents a mmázsa vagyis mm.- 
ja 2.16 f. o. é. 

De mig e hosszú vizi utón 23.27 centsért megy bushelje 
addig Chicagóból vasúton New-Yorkba és ugy Liverpoolig* 
28 — 30 cents-be kerül, daczára, hogy a vasutak már lehetőleg 
leszállitották tarifájukat és nagyobb kocsikat, nagyobb gőzöst 
épitenek, — sőt azt mondják itt, hogy e módon még a hires 
Erié canalist is leconcurrálják teljesen! 

Egyszóval évről-évre jobban erre fog özönleni a kiviendő 
gabona. — Rövid idő múlva Kansas, Minesota sőt Kalifornia 
is ezen olcsó útra fogja vetni folyton gazdagodó évi terméseit, 

2* 

minek természetes kösretkezménye lesz, hogy Európában a 
búza ára mindig jobban lefelé nyomatik. 

Ha valaki ezen buzaszáUitási árakat a mieinkkel össze- 
hasonlítja, nagy örömmel meggyőződik, hogy mi sem szállitunk 
drágábban Angliába; ne gondolja azonban, hogy azért ver- 
senyezni is leszünk képesek velők. 

Mert az előállitási árakban vannak a nevezetes különb- 
ségek. — De erről közelebbet a helyszinéről. 

Addig is, azoknak megnyugtatására, kik búzánk ily sötét 
jövőjében hinni nem akarnak, bátran elmondhatom (mit egy 
amerikai magyar háziasszonytól hallottam) — jjhogy mind hiába, 
túrós rétest még sem lehet jót csinálni az amerikai búzából, — 
mert tésztája nem nyúlik!" 



VI. 



Texas, San Ántonio, június 4. 



Az Egyesült- Államok legnagyobbika Texas ; kiterjedése 
274,356 ang. négyszög mfd., mi ugyanannyi mint egész Német- 
ország, plus Holland, Belgium, Dánország és 2-szer véve 
Schweiz! És mindebben még nem lakik 2 millió ember! De 
nem ám azért, hogy talán rósz a földje vagy a klímája, hanem 
azért, mert a roppant európai kivándorlás daczára ide még alig 
került nép; különösen az okból, hogy a nyugatnak jobb ágen- 
sei lévén, még egyelőre arrafelé duzzasztják az árt. De most 
már a texanusok is iparkodnak minél több kivándorlót ide 
csalni, mert bizony némelykor nagyon szűkében vannak a 
munkás kéznek. Tavaly itt a német gazdáknak , legtöbbje kény- 
telen volt szép gyapottermésének nagy részét künn veszni 
hagyni, mert semmi árért sem kapott kezeket, melyek az ara- 
tásban segitették volna. Még erre gépeket nem használnak. 

Texas klimája a lehető legkellemesebb, sőt mondhatnám 
legczélszerübb. — Telet itt alig ismernek, csakis karácsony 
tájban fuj néhány napig hideg szél, a nyár pedig nem mele- 
gebb, vagy cisak alig, mint Alsó -Magyarországban. Az évi át- 
lagos hőmérsék 67^ Fahrenheit mi k. b. 15^/2 Reaumur-nek fe- 

lel meg. Nyári legmelegebb napokon csak nagy ritkán emel- 
kedik a Reaumur hSméro többre (árnyékban) 27 foknál. Es 
ezen mérsékelt időjárás az oka annak, hogy egy évben még 
3 termést is vehetnek a földtől. Egyiket tavaszszal, másikat 
nyáron, a 3-ikat késő őszszel aratják. — Egyébiránt az állam- 
nak még csak nagyon csekély része van eke alatt, részint mert 
oly csekély a lakosság, részint mert a gyönyörű természetes 
legelőkön az állattenyésztés jobban fizet. 

És milyen állattenyésztés! A legelők kevés kivétellel még 
nem lévén bekerítve, a marha szabadon járhat akármerre. A 
tulajdonosa elles idején egyenként felkeresi teheneit és a bor- 
jukat megbélyegezi, ugy hogy akárhol is kujtorog, mindig fel- 
ismerjék, hogy kié. Mindezt a birtokos természetesen lóháton 
és legényei kíséretében teszi, az itt még divatban lévő „lasso"-t 
használván. Ugyanaz, mit nálunk a régi csikósok „árkány" 
vagy „futókarika" név alatt vetettek a kifogandó csikó fejére. 
Tehát sem istáló, sem akol nem kell, sőt gulyás helyébe is 
csak egy — két oly lovaslegény szükséges, ki időnként a mesz- 
szebb kóborló marhát összetereli. Az illető egész investitiója 
nem áll másból mint a gulyát összeállitani, mit közönséges 
Texas-vérből per 10 dollár fejeiként megszerezhet, és daczára 
annak, hogy, midőn nincs bekerítve, egy bizonyos százalékot 
rendes veszteségül kell számitania, olyanokra, melyeket a gőz- 
mozdony zuz agyon (bár az ilyent a vasut-társaság megtéríteni 
volna köteles), aztán, melyek elvesznek vagy lopatnak, mégis 
a tőke 2 — 3 eladási év után már egészen kifizette magát és a 
jövendő már csak tiszta nyereség, mindenesetre évenként 5Ö^/o 
szaporodást várhat. Nagy marhakereskedők ezen vidéken össze- 
vásárolják a 4 éves marhát és azt lassanként északnak hajt- 
ják, hol részint legelőn, részint istálókban hizlaltatnak. Az 
előbbi bár nagyobb súlyt ér el, még sem oly kedvelt áru. 

Az itteni Texas-faj sok év előtt behozott spanyol marhá- 
ból áll, mely természetesen idővel kissé megváltozott és elva- 
dult, de igy nagyon jól megfelel a körülményeknek. Azt tart- 
ják, hogy a texasi marhát nem jó egy szernél többször shor- 
thprnnal keresztezni, mert a „prairíá"-kon szivóssá vált termé- 
szetök túlságosan kényessé és lazává változnék azon mindig 

istállózva nevelt vér behozása által. A shorthorn-faj egyébiránt 
legelterjedtebb Amerikában, különösen annak „Durrham*^ nevű 
válfaja, sőt már annyira vitték ezen csodálatos szorgalmas em- 
berek, hogy telivér bikákat exportálhatnak, és tették is már 
innét Japánba. 

A marhalegelők nagyon buja és jótékony füvei benőttek, 
sőt a kissé dombosabb helyeken számtalan „Mesquit" fák is 
állnak a legelőben, melyek egyrészt jótékony árnyékot adnak 
a nap heve ellen, másrészt pedig levelök és különösen gyü- 
mölcsük által, mely a bab hüvelyéhez hasonló, jó tápszert 
nyújtanak a marhának. Minél erősebb a nap heve, és minél 
jobban kiszárad a fű, annál több hüvely nő ezen a fákon, ugy, 
hogy a marha minden esetben jóllakik. 

Egyébbiránt még egy más érdekes növénye is van a 
Texas-Prairiának és ez a Cactus, mely itt nagy mennyiségben 
vadon nő. Oly marhát, melyet esetleges hizlalás vagy fejés 
okából lekötnek, ISleg ezen veszélyes tüskéjü növénynyel ete- 
tik, miután tüz által leperzselték annak tüskéit és a húsos 
leveleket megszecskázták. Azt mondják, nagyon jó tejet készit. 

Az állam dombosabb és sziklásabb (mészkő) részei nagyon 
alkalmasoknak mutatkoznak juh- és „Angóra kecskeh-tenyész- 
tésre. Mindkettőt csak nem régóta kapták fel ezen államban, 
ugy, hogy még nagy jövője lehet, és valószinüleg lesz is. Fő 
bizonyitéka, hogy már egy ausztráliai juhtenyésztő is, ottan, 
a juhtenyésztés eldoradojában, eladván legelőit, Texasba kezdte 
meg ezrekét termő foglalkozását 40,000 dbbal. Az ilyenek 
pedig tudják, hogy mit tesznek. Nem soká fog tartani, hogy 
ezeknek versenyét mi éppen ugy érezhetjük mint az austráliaiakét, 
de ugy hiszem, hogy soha sem érik el az electorál-finomságot, 
mert soha nem lévén istálózva, még sem viselhetik ugy az 
állatnak gondját mint mi. Az ide való állattenyésztőknek messze 
fekvő birtokait „Ranche"-nak hivják, a birtokost „Ranchero- 
nek, mindezen szók és idevaló szokások a spanyolból származ- 
nak, mert Texas nem rég még Mexikóhoz tartozott. 

De, hogy a juhtenyésztéshez térjek: itt közönségesen 
mexikói anyákkal kezdik azt meg; gyapjúk kóczos szőr s 
rosszab a mi hosszú szarvú magyar birkáinkénál; ezekre ugy- 

nevezett „amerikaí-merinót" eresztvén^ az előbbit/ bár nagyon 
heterogénnak látszik a keresztezés, már sikerülten megjavítot- 
ták. A keresztezettek teste elég nagy, sőt benőttsége nagyon 
jó, a gyapjú neme posztógyapjuhoz sorolható. A kiegyenlettséget 
és finomságot csak a zsákokban lehetett megitélni itt, mert 
már ápril végén nyirtak. Sokan kétszer is nyírnak évenként, 
tavaszszal és őszkor. Egyszeri nyírásnál az átlag 5—8 font 
darabonként, mi k. b. 4—6^/2 vámfontnak felel meg, persze 
mosatlanul. 

Itt csak a gyári mosást ismerik. Az ily gyapjú ang. 
fontjáért kap 20—24 cents-et, mi bécsi mázsáért annyi volna 
mint 62 ft 96 kr. o. é.-ben. Nem sok magában- véve, csak- 
hogy meggondolandó, hogy soha akolra stb. pénz nem kell, 
sem takarmányvetésre, kaszálás, szárítás és behordásra erő és 
idő nem vesz. Az itt használt mexikói juhász aránylag még 
olcsó bért kap, holnaponként 15 doU. és eltartást. Az egyetlen 
mesterséges legelő, melyet a „rancheros" szerez magának, ez a 
bárányok elválasztásánál van, hogy a tejről ne közvetlenül 
az öreg fűre jussanak. Egy hónappal előbb felgyújtja a pász- 
tor a leendő báránylegelőn a gyepet és pár hét múlva szép, 
gyengéd, friss fü emelkedik ki — elődeinek hamvából, — mit 
a bárány jó izüen lelegel. Vannak, kik itt is kétszer bárány óz- 
tatnak, márcziusban és októberben de nem minden rancheros . 
pártolja e systemát. 

Az „Angóra kecske" 1859-ben hozatott át Davis tábor- 
nok által Törökországból próbára Georgiába, de itt nem jól 
sikertilt, később Wisconnsinban, Michiganban sőt Canadában 
is próbálták, de mindezen államok részint nem elég meleg, 
részint nem elég száraz égalj uaknak mutatkoztak. Végre több 
próba után itt Texasban sült el legjobban ; mert nemcsak, hogy 
oly. száraz a levegő, hogy pl. a mexikói juhászok a napon 
szárítják meg egész hétre a nyers húst, a nélkül, hogy azt 
előbb megsózták vagy megfüstölték volna, hanem egész télen 
örökzöldet legeltetnek, azaz oly növényeket, melyek levelüket 
nem vesztik. Es ez a két pont fő kelléke az Angoratenyésztés- 
nek, mint hallom. A kecskének főelőnye, hogy faja semmi- 
nemű eddig ismert epidémiának ninc^ alá vetve, és hogy gyap- 

ját jobban fizetik, mint itt a birkáét, Angol fontja 80 — 90 
cent. Vagyis bécsi mázsája volna 112 frt o, é , de miután 
ezen állatot is 2-szer nyirják, tehát évenként 2-szer ez a 
jövedelem! 

Az Angorát szintén nem tisztán, hanem közönséges kecs- 
kével egyre kereszetezve tenyésztik. Az ily közönségesnek ára 
1 dollár,, mig egy tiszta Angora-tenyészegyént átlag 100 dollár- 
ral fizetnek. Csak a 3-ik keresztezéstől kezdve adható el a 
gyapjú fontja 40 — 45 czentért, — Ilyenkor fejenként csak 
ÍV* font nyiratik. Az 5-ik és 6-ik keresztezés már eléri a 80 
czentes vásárárat. — Az Angóra (és itt általában a kecskefaj) 
szaporulata átlag IV2 fejenként, vagyis 150%, 60 — 70 kecske 
kerül egy bak alá ; minden 3 évben változtatnak a bakok. — 
5-ik év táján mészárosnak eladatnak, (húsa a korcsmákban 
„vad" gyanánt kel el). -^— Az Angóra bőre gyapjustól 3 — 4 
dollárba kerül. 

Még a földmüvelésről egy szót : mint már előbb mondtam, 
Texasnak még csak nagyon csekély része van egyelőre még 
feltörve. De a mely föld müveitétik, nagyon is jól fizet. A 
trágyázás még nem divik, mert 15—20 évig még mindig szép 
termést ad a kitűnő humusos agyag, m*ely itt oly nagyon el 
vaín terjedve. Ha nem fizet, inkább más földet keres a tulaj- 
donom, hisz ott még van elég! (Máskép van ez az éjszakibb 
államokban, hol már megtanulták a trágyázást — Caroliná- 
ban egy Phosphat- bánya tulajdonosa azt monda nekem, hogy 
most már nem Angliába küldi mesterséges trágyaterményeit, 
hanem Chicagóba, mert itt jobban fizetik). Texasba több- 
nyire német települtek müvelik a földet. Részint szétszórva, 
részint falut vagy várost képezve, virágzó kolóniákká alakit- 
ják a még alig 40 év előtt csak indiánusok és vad bölény 
ósordák által lakott területeket. 

A német telepitvények közül különösen kitűnik Neu- 
Braniífels, mely a 40-es években Soljns berezeg által -^ német 
„Adels- Vérein" — tulajdonképen spekuláczió szempontjából 
alapíttatott. Utóbbi megbukott ugyan, de az áthozott kolonisták 
most, mint saját földjüknek birtokosai, nagyon is jól birják 
magukat. — Nemzetiségöket és szokásaikat még megtartották, 

és sem a sörházak, sem a hosszú szárú pipa, sem a vasárnapi 
táncz (Amerikában a vasárnapokat még csendesebben szokás 
megülni, mint Angliában) nem hiányoznak; mindazonáltal a 
„lasjso^-dobáshoz is értenek már. Neu-Brannfelsben ritka az 
angol szó, mindenki németül köszönt még. A városka környé- 
kén annyira felszállott a föld értéke, hogy nagyobb gazdák 4 
dollárért adják bérbe földjüket. Egyébiránt Texasban a nagyobb 
földművelő gazdaság általában nem tizet oly jól, mint a kicsiny, 
és nem is fog addig, mig a pamuttermelés többet hoz a búzá- 
énál, mert előbbit nagyban termeszteni csak kézi munka által 
lehet, ez pedig oly drága, hogy nem fizeti ki magát. A föld 
egyébiránt . és a klima nagyon is előnyös volna másképen, 
különösen Eszak-Texasban, a búzatermelésre. A kis gazdaság 
ellenben nagyon jól fizet, csakhogy százalékban nehéz volna 
kiszámitani, mert a tulajdonos saját munkája a tőj^e. 



VII. 



Kansas, 1881, Június. 



Európában ott építenek vasutat, a hol egy vidék a civi- 
lisatio és forgalom oly magas tokát érte már el, hogy a köz- 
lekedés javítása okvetlen szükségessé vált; Amerikában meg- 
fordítva, egyenesen a termékeny földü vadonba építenek bele, 
meglévén arról győződve, hogy a vasút fogja megkezdeni a 
civilisatiót. Ugy is történt mindeddig. Alig telik bele egy év, 
és már a végpontokon uj városok emelkednek, s a vonal .mel- 
letti területek értéke pedig felszállván, azok uj bevándorlók 
által rohamosan elfoglaltatnak. Nálunk tehát a vasút kö- 
vetkezménye, — itt előzménye a productiónak. 

. Természetes, iti sincs oly társaság, mely saját esélyére 
„ins Blaue hínein" minden garantía nélkül kezdene építeni. 
Hogy tehát a társaságokat ily vasút építésére reá bírja az 
Egyesült-Államok kormánya, nagyon bölcsen bizonyos földte- 
rületeket adományozott nekik, melyek az illető társaság vona- 
lának mentében feküdvén, későbbi időben jó eladási árakat 

hozhassanak neki, és igy részben (ha nem egészen) biztosítva 
Ion a vasutba belefektetett tŐke. 

A föld-adományozásnál következő czélszerü eljárás lőn 
követve: A kormány felméretvén az épitendő vasút két olda- 
lán fekvő földteriileteket, azokat 1 négyszög ang. mf.-nyi, 
vagyis 460 aerenyi egyenlő négyzetekre osztotta; egy ily rész 
^Section"-nak neveztetik. 36 együtt fekvő sectió egy „Township* 
vagy kerületet képez, mely szintén négyzet alakú; egy oldala 
6 ang. mf. hosszú; egész terület 3 pedig 36 négyszög mérföldet 
foglal el. Egy ily Township sectiói egytől— harminezhatig futó 
számokkal lettek ellátva. A páratlan számot viselő sectiók a 
vasútnak lettek adományozva, mig a páros számuakat a kor- 
mány tartotta fenn magának. 

Egyszóval tessék egy „Schach "-játékot képzelni: a feke- 
ték a kormány, --a fehérek a vasút sectiói. 

A vasúttársaság pénzért adja el földjeit; ~ a kormány 
a 460 aerenyi négyzetet ismét 4 egyenlő részre a 160 aere 
elosztván, azokat „homestead" (tanya) gyanánt ingyen adoma; 
nyozza a települőknek, azon feltétel alatt, hogy az illető egy 
ily területet 5 évig müvei és a szükséges javításokat megteszi 
rajta, azonkívül még 15 dollárnyi beiktatási dijat kívánván. 

A kormány tehát ezen eredeti földbeosztás által nem csak 
ázt éri el, hogy a nagy birtokok képződése már előre meg 
lesz nehezítve ; — de azt is, hogy a vasúttársaságot arra kész- 
tesse, hogy minél több települőt, minél olcsóbb* áron szállítson 
ki, alkalmat nyújtván nekik, hogy a kormány ingyen föld- 
jein letelepedjenek és ezáltal a vasút saját földjeinek ér- 
tékét növeljék; hisz egymásba vannak ékelve azok, a telepe- 
dés pedig a szomszéd föld értékét mindig növeli. 

Kansas államban szépen lehet szemlélni ezen colonisatió- 
terv üdvös hatását az Atchison Topeka és Santa Fé vasútvo- 
nal mentében. Éz egy részét képezi az uj és rövid idg előtt 
elkészült déli Pacific vonalnak, mely (a déli államokon menvén 
keresztül) szintén az Atlant Oceant a csöndes Óceánnal köti 
össze, mint a híres Union Pacific, mely 6 nap és éj alatt New- 
Yorkból San-Franciskóig mén. (Egyébiránt most . az angolok 

Canadában egy Canada Pacific-et és az Egyestilt- Államokban a 
a yankeek egy Éjszaki Pacific vonalat is épitenek). 

Kansas állam azon termékeny sikságban fekszik, melyet 
itten a „far West" (a távol nyugot) név alatt ismernek. E 
sikság határait képezik keletről a Missisippi folyam, éjszakról 
azon dombok lánczolata, melyek a vizválasztót képezik, a 
mexicói öböl és a Hudson öböl közt (Minesotát és Dakotát 
szelvén) — nyugatról a „sziklás hegységek" (Locky mountains) 
vannak, melyek Wyoming és Colorádóban emelkednek, — dél- 
ről pedig északnyugoti Texasnak fensikja, mely Llanos Esta- 
cádos név alatt ismeretes. — A nevezett sikság keletről nyugot 
felé homokosabbá válik, keleti részét jó humus-réteg fedi^ ez- 
alatt szép homok- s agyagkeverék van, altalaja pedig gyönyörű 
sötétszürke agyag, mely nagy mélységet ér el. 

Ugyanezen részben a természetes csapadék is elég gya- 
kori és szabályos, mig a nyugati homokosabb részen sokkal 
szárazabb az időjárás, ugy, hogy még öntözés is szükséges. 

Mielőtt Kansas államról többet mondanék. Kansas váro- 
sáról akarok pár szóval megemlékezni, mely ujabb időben, kü- 
lönösen marhakereskedése által mindig nagyobb jelentő- 
ségre emelkedik. Megjegyzendő róla azon különös tény, hogy 
nem fekszik a hasonló nevű államban, de annak határán Mis- 
souri államban, és pedig a Kansas és. Missouri folyam össze- 
fplyásánál. Lakossága számának növekedése ahhoz képest, hogy 
nem is bányaváros, rövid idő alatt nagy mértékben haladt előre. 
1861-ben 9000, 1872-ben 41,000 és 1880-ban már 50,000-en 
felül volt a lakosság száma. A város maga gyorsan emelkedik 
és szépül; egy nagy hátránya az, hogy a magas folyampart 
kimosott agyagdombjai közt épült és igy utczái nagyon egyen- 
lőtlenek és lejtősek. 

Kansas város marhakereskedése egyike a legnagyobbak- 
nak Amerikában. Itt külön „marha tőzsdét" is épitettek. 
Szép épület, körülvéve kerítéssel, melyekben kövér shorthornok 
várnak a vevőkre. A Texasban nevelt marha legnagyobb része 
ezen vásárra jön, részint direkt mint legelőn hizott, részint 
miután Kansas állambeli farmerek által kukoriczával még sú- 
lyosabbá hizlaltatott. 

Innen a marha, vagy élő állapotban, vagy pedig mint 
„conserve'^ a chicagói vásárra megy, innen pedig a> nyugati 
államokba, sot Európába is előre hatol. Eddig ezen utat az 
áru vasúton tette meg egész New-Yorkig, mi 1350 angol 
mértföld.*)' Jövőben valószínű, hogy az áru azon része, mely 
egyenest Európába van rendeltetve, az uj, olcsóbb és rövidebb 
viziutat választja, t. i. minél előbb a Mississippi folyamot elérni 
törekszik, melynek torkolata a „Jetties"-ek elkészitése által 
nyitva állván, korlátlan összeköttetési eret képez a világ min- 
den országával. E czél elérésére éppen most épitenek egy uj 
vasutat, mdy Kansas állam közepét egyenest a Mississippivel 
fogja összekötni, a folyamot Memphis városánál érve. Való- 
szinü, hogy közel jövőben ezen utat veszik Kansas állam 
exportálandó gabonái is. 

Egyébiránt Kansas város lakói azon iparkodnak most, 
hogy a Missouri folyamot is bárkák által felhasználják New- 
Orleanssal való vizi összeköttetésre. A Mississippi-torkolat meg- 
nyitása és ennek következtében a nagyszerű viziutak felhasz- 
nálása, daczára annak, hogy még csak most kezdik olcsósitani 
a szállitást, mégis már nagy hatást gyakoroltak a vasutakra. 
Például a buzaszállitás árát a St.-Louis-New- Yorki vasúton, 
mely még a télen 30 c. volt, most már fele árra, 15 centsre, 
nyomta le. Ezen tarifa azért mindig változékony marad még. 

Kansas államnak kivitele előbbi években csakis kelet 
felé volt, — most, mióta Colorado, Uj-Mexiko és Arizonában 
évről-évre szaporodnak a bányák és beözönlőnek a bányászok, 
oly jó vásárjuk keletkezett a kansasiaknak, hogy földterményeik- 
nek egy nagy részét nyugatra egyenest a bányászok szükség- 
letére küldik. Ezek persze nagyon, jól fizetnek, mert mit bánja 
az olyan ember, ha ki is adja pénzét, találhat holnap aranyat ! 
— E bányaállamokban egyébiránt a gazdasági termények 



*) Mellesleg meg akarom jegyezni,, hogy az élő marha szenilitására 
egy uj patent-kocsit fognak használni, Rötseo találmánya, melyben a 
marha jól van istállózva, és az egész abrakolást egy ember bírja végezni, 
vizet és abrakot egy nyilason át kívülről be a kocsiba nyújthat az állat- 
nak. Az eddigi veszteséget, mely 900 angol mértföldnél 16^|^, volt, most 
minimumra remélik redukálni. 

ára már azért is oly drága^ mert ott helyben csakis mesterséges 
öntözések által állíthatók elő, és igy kifizeti magát Eansas 
államból odaszállítani^ még akkor is, midőn az ezen államokat 
összekötő vasutak felhasználván az alkalmat, a szállitási árat 
még íeljebb csavarják. 

Eansas államnak nyugati részén, ott, hol mondám, hogy 
mindig homokosabbá válik a talaj és a szárazság is sokkal 
érezhetőbb, szinte megkezdték már a mesterséges öntö- 
zést, vizöket az Arkansas folyóból véve. Az öntözés elkészí- 
tését és fenntartását egy helyben alakult társaság vette át és 
ez a földbirtokostól földjének rendes öntözéseért 1 acre után 
évenként 1 dollárt kivan. Mi körülbelől holdjáért tenne 4 frtot 
0. é. évenként. Ez soknak látszik és csakis ugy magyarázható, 
hogy kifizeti jól magát, mert a bányahelyek szükséglete még 
egyelőre quantitásban is alig elégíthető ki. — Uj -Mexikóban 
az öntözés korántsem oly drága és acreonként 50, sőt csak 
25 centre számitható, hanem itt az öntözhető terület is sokkal 
korlátoltabb. 

De ideje, hogy a valódi Kansas gazdaságához térjek, azon 
jó földü területhez, mely öntözést nem kivan, azon területhez, 
mely relatíve könnyű munkával annyi szegény európai kiván- 
dorlót iomódu telkes gazdává tett. E termékeny talajú terület 
könnyen megmunkálható. A trágyát már a 7-ik évben meg- 
szenvedi, és ekkor már ennek hiányát észre veszi rajta a jó 
gazda, azaz, hogy a „német gazda.'' De azért láttunk több 
olyan földet is, hol 12 évig egyfolytában búza állott és még 
ez is szép volt. 

Hogy mily nagy különbség van az amerikai és a beván- 
dorlott német gazda közt, bizonyltja, hogy Kansasban egészen 
elismert dolog, miszerint az amerikai farmer átlagos termése 
12 — 15, mig a németé 30 — 35 bushel per acre. E tekintetben 
jellemző többi közt egy yankee felelete, midőn kérdeztem: „Hogy 
ugyan mily jövőt tulajdonítanak oly földnek, mely egy „ameri- 
kai gazda kezén volt'' és a melyet ez tudvalevőleg egészen 
ki szokott zsarolni?" — „Oh, majd megveszi azt a „német" 
és ez helyre állítja a föld termékenységét. Igaz is, ez többnyire 
igy szokott lenni. Az amerikai, ki nem tud gazdálkodni, csak 

spekulálni, megveszi a szűz földet, kihúzza az értékét és aztán 
eladja a bevándorló németnek, ki többnyire némi pénzzel 
vándorol be. — És még azon esetre is, ha a német sztizföldet 
kezd munkálni, nem tudja megállni, hogy a marhái által 
készitett trágyát üres idejében ki ne hordja, — és igy mindig 
elejét veszi a föld kizsarolásának. 

Közvetve is trágyázzák itt a földet már az aratás módja 
által is. Az itt használt aratógép a „header" vagy „fejező", 
mely ugy vágja el a szárat, hogy annak nagyobb része a tar- 
lóban marad, és csak a fej és körülbelül 4 — 6 hüvelyknyi 
felső része a szárnak esik el; ezen aratott rész pedig egy oly 
tartó tálba esik, mely a gép mozgása következtében képes az 
egész tartalmat egy a gép mellett járó szekérbe bele vetni; a 
szekér, ha meg van telve, azonnal a cséplőgéphez indulhat. 
Persze szalmát ily módon nem nyerhet a gazda, de ez nem is 
kell neki itten egyelőre.*) 

De a föld némiképen közvetve megtrágyáztatik az által, 
hogy a magas tarló, mely itt a szalma legnagyobb részét ké- 
pezi, alá lesz szántva. Ily ii^^ földön ennek is már nagy a 
hatása. 

Még egy módjuk van a közvetett trágyázásra, az, mit 
Németországban „Pferch"-nek hivnak, t. i. a marhát vagy bir- 
kát egy ideiglenes bekeritésbe eresztik legelni, melyet ez annak 
következtében egyenesen be is trágyáz. Itt a tél enyhe, a búza 
nöyése buja, és igy az őszi vetésen egész télen át legel a 
birka, sőt a marha is, azt egyszersmind betrágyázván. Cereale- 
vetésre többnyire Drill vagyis sorvetőgépet használnak. A ku- 
koriczavetésre külön gépeik vannak, mely az egyik bokrot a má- 
siktól oly távolságnyira helyezi, hogy később mindkét irány- 
ban a lókapával lehessen kigyomlálni a földet. Tehát ugyan 
kevesebbet vetnek ugyanazon területre mint mi, de azon előnyt 
nyerik, hogy a drága kézi munkát a kapálásnál egészen meg- 
takarítják. 

Az arató gépet több farmer közösen szokta venni és egy- 
mást a munkánál is kisegitik, mig a cséplőgépet, mely itt rit- 



*) Az alomra szükségeset mégis megtakarítja magának. 

kán gőz-, de többoyire lóerejü járgánynyal hajtatik, egy farmer 
birja és szomszédjainál pénzért csépel. A német gazda ugy 
osztja el munkáját, hogy egész évre maradjon teendője, mig az 
amerikai többnyire csak búzát és kukoriczát termeszt. A né- 
met gazda farmját már messziről íaültetvényeiről is megis- 
merni. — A baraczkfa különösen diszlik Kansasban és már 
negyedik évben szép gyümölcsöt hoz. Tojás és vaj itt jó árban 
vannak. A németek maguk mondják, hogy csakis ezen két 
utolsó áru behozza nekik azon egész évi kiadást, mit saját ma- 
guk és családjuk számára kívánnak. így a búzatermések ára 
aztán meglehetősen tisztán megmarad a gazdának kezében. 

Mert, a mi az adót illeti, az oly csekély, hogy alig em- 
lítésre méltó. Az adóbecslésnél ugyanis' 200 dollár-érték, mely 
mindig a nő birtokául számíttatik^ okvetlen szabad; azonfelül 
minden 100 dollárnyi érték 55 cents vagyis 200 frt után 1 frt 
20 kr. adót fizet. — Es erre hivatkoztak felföldi tótjaink is, 
kikkel szintén Kansasban is találkoztunk. Ezek sokkal jobb 
módnak örvendenek, mint azon szegény ördögök, kiket Pensyl- 
vaniában találtunk. Ezek hoztak pénzt és családostól jöttek ki ; 
többnyire Abauj-, Sáros- és Szepességből valók. Azon kérdésre, 
hogy hát miért jöttek ki, ha otthon is megtudtak volna élni, 
szomorúan felelték, hogy „Otthon nem lehet már megélni, mert 
még azt is elviszik, a mi még van. Pedig bizony másképen 
inkább szeretnénk otthon lenni, mert itt, habár magasabb is a 
bér, de drágább is az élet — • és nehéz angolul tanulni. Hanem 
itt legalább az enyém az, a mit keresek, mig ott- 
hon a harmadrészét elveszi az állam!'' „Otthon egy 
esztendő alatt csak 10 frtot tudtam megtakarítani stb." 

Több ily tót család lakik EUinwoodban, Kansas állam 
közepén. Egyelőre még a vasútnál dolgoznak a férfiak, de 
ezután „home steadet" akarnak ők is felvenni és gazdákká 
válni. (Csakhogy itt most már nehéz jót találni, mert azok 
többnyire fel vannak véve.) A legények lenyírták hajukat és 
megnövesztik még soha világot nem látott bajuszokat, mely 
aztán oly szép fogkefeként tündöklik tót orruk alatt, hogy 
még egy „fashionable anglomán" is megirigyelhetné őket. A 

menyecskék legjobban érzik magukat, mert csak főznek; a 
nő itt nem szokott dolgozni. 

De hogy farmerjeinkhez visszatérjünk, kukoriczában át- 
lag 40 bushelt*) várnak a kansasi gazdák acrenként. Feltűnő, 
hogy erre sok és nagy kenderföldeket lehet látni. Ezt csakis 
magjáért termesztik, mig szárát egyszerűen eldobják. Aztán 
mi veszszük meg ezen magot drága pénzen és nagyon való- 
szinü, hogy haszontalan növény válik belőle, mert a délibb 
éghajlat alatt termett kendermag éjszakibb klimában nem jól 
diszlik. - Sorghumot (a mi czirókunknak egy faját) is szoktak 
már itt vetni, szárából a farmer czukrot présel magának; az 
e czélra szükséges primitív gépezet ára alig 200 dollár, egy 
gazda birja és a többiek sorghumjukat elviszik hozzá a „ma 
lomba." A két henger által a szárból kipréselt czukorlé syruppá 
főzetik ós vagy igy, vagy megszárítva, mint „Sorghum czu- 
kor" használtatik. Ize csaknem olyan, mint a nem rafinált 
répaczukoré. 

Ujabb időben a kukoriczaszárból ilyen formán nyernek- 
kukoriczaczukrot „Glucose^, név alatt, mely szintén elég jóizü. 
De könnyen csinálhatná a kisgazda magának nálunk is igy a 
czukrot, — ha nem volna reá adó. A krumplit itt nem a 
földbe ültetik, hanem csak reá teszik, és az egé- 
szet szalmával (a németek trágyával) fedik be. Ezt jobb- 
nak tartják, mint földbe ültetni, mert kevesebb a munka, nem 
kell kiásni. A kukoriczát, a mennyire lehet, leletetik, azt tart- 
ván, hogy mig közvetlen eladásnál a bushel csak 25 cents-et 
kapnak, ha azt disznóval etetik fel, ugyanannyi kukoricza 50 
cents-et hoz nekik. Ezért többnyire jó disznókat tart a farmer. 
Átlag 9 hónapos korában mondják, hogy 250 ang. fontos lesz 
a malacz (mi k. b. 2 bécsi mázsa), 100 fontjáért 3 doll. 50 
centset fizetnek. Minden ily gazda egy pár jó tehenet, több- 
nyire jó Shorthorn keresztezést is tart. Kutjából a vizet az 
itten annyira elterjedt szélmalomkerék emeli; láttam egynél, 
hogy ugyanezen motort köpülésre is használta. 

A legjobb hely marahatartásra távolabb a vasutaktól 
található, hol a prairie, a puszta, még lakatlan. Itt még a 

*) 1 Bushel = 34 liter, 1 acre — 427 D öl. 

rövid buftalograsö fedi a talajt. Ugyanez todte valaha egész 
Kansast is, és nevezetes, hogy ezen tápláló és kevés esőt 
kivánó iűnem, valamint az indianus és a vadállatok, mindig 
hátrál a civilisatio elől. Helyette aztán buja kékfü fedi a föl- 
det. Éppen ugy nagyon érdekes, miszerint hogy be van bi- 
zonyitva, mióta többen települnek itt a pusztán, azóta több az 
évenkénti csapadék. Tehát nem csak „szép theoria." Az állam 
egyébiránt e „theoria" kipróbálására is gondot fordit a home- 
stead-törvény egy bizonyos pontja által, mely szerint mindenki 
vehet fel (a közönséges homesteaden kiviil) 160 acret azon 
feltétel alatt, hogy egy bizonyos év szám múlva birtokának egy 
bizonyos nagyságú részét befásitja. Azonkiviil praemium 
van kitűzve azok számára, kik kormányterületet fásitnak be. 

Mint már előbb emlitém: a homesteadek Kansasban már 
többnyire fel vannak véve. De messze a vasúttól fekvő legelők 
pénzért, IV4 doll. per acre, még nagy számban kaphatók a 
kormánytól (természetes, minden további feltétel nélkül). A 
fent emiitett Atchison-Topeka és Santa Fé vasút is marsokat 
adott el területeiből, de még egy pár millió acret bir, melynek 
ára 2-10 doll., a szerint, hogy niily körülmények közt és 
mennyire fekszik a vasúttól. Azonnali pénzbeli fizetésnél az 
összes árnak 33 Vs ®/o-át elengedi. — 3 rátabeli fizetésnél 2 
év alatt 30®/o-ot enged, de a 2 utolsó rátának lO^o kamatját 
számitja. — 6 év alatti lefizetésnél 20^/o-ot enged és a ráták- 
ból 7^/o-ot vesz; — 11 évi lefizetésnél 7®/o kamatot vesz és 
a teljes árfizetést kivánja. így tehát 160 acre per 5 doll. a) 
eset szerint 533 dollárba; b) eset szerint 616 doll.; c) eset 
szerint 789 és d) szerint 1125.-be kerül. 

Tehát pénzzel ugyan kell birnia annak, ki most Kansas- 
ban le akar telepedni, de ha munkás ember, hamar és könnyen 
jólétre vergődhetik. A vasút „földeladási tisztjei," kik külö- 
nösen Németországból számtalan kérdezősködő levelet kapnak, 
most már azt szokták felelni: „Ha van 500 dollárnyi kész- 
pénze, jöjjön, ha nincs, inkább máshova menjen." Alakult 
már sok oly társaság, különösen angol kapitalistákból, kik 
nagyban vásárolnak földet spekuláczióra. Némelyek ezek közül 
parlagon hagyják feküdni a földet, jó alkalomra várván ; mások 

Amerikai levelek, 3 

160 acrenyi részletekre osztván fel birtokukat, és raindeii ily 
részre lakházat és kutat épitvén, 1/2 vagy ^/g termésért bérbe 
adják oly kivándorlóknak, kik csekély készpénzzel jönnek ide. 
A társaság pénze minden esetben meghozza a 12°/o ot, és azon- 
kivtil földbirtokuk értéke évről-évre emelkedik. Az ily bérlők 
pedig pénzt szerezhetnek jövőben való földvételre. Egy aere 
feltöréseért és általában egyszeri szántásáért 2 dollár számítta- 
tik. Napjában 2 lóval 3 acret szokás végezni. 

Hogy mennyibe kerül itt egy bushel búza előállitása, még 
eddig nem volt elég érkezésünk pontosan kiszámítani. Egészen 
pontosan ki sem lehetne, mert a birtokos saját munkáját (és 
itt alig van más) nem lehet napszám egyenértékében venni. 
De mondják, hogy a bushel előállítását 22 cents-el lehetne 
felvenni, mi annyit tenne, mint 2 frt 3 kr o. é. métermázsán- 
ként. Angolok, kik a vasút mellett letelepedvén, gazdaságukat 
tisztán csak kukoriczával való marhahizlalásra fordítják, mond- 
ják, hogy a 4-ik évtől fogva 25®/o-ot kapnak befektetett pénzö- 
kért. Meg akarom még említeni, hogy a Kansas-prairienek egy 
részén, közel a felület alatt, sok szén találtatik, melyet nagyon 
primitiv és olcsó módon emelnek ki. 

Hy államban persze minden növekszik, és pedig gyorsan : 
6 év alatt a bevetett föld területe 2 millió acre-ről 6 millióra 
emelkedett, ezen összegből 879-ben csaknem 2,438.000 búza 
volt, ebből ismét több mint 2 millió őszi, a többi tavaszi búza. 
— Most már persze sokkal több van, de mi ez azon 51 millió 
acre-hoz, mely szám Kansas területét jelzi, s melynek két- 
harmada, mint mondják, még eke alá vehető volna. — A la- 
kosság száma 1870-ben 364.000, 78-ban 708.000, 880-ban 
már 995.000 volt. 

Láttunk itt különféle coloniákat, cseheket, morvákat, raj- 
nai németeket, mennonitákat stb. Összetartanak, segitik egy- 
mást, és megtartván nemzeti szokásaikat, életök ezen könnyű 
körülmények között napról-napra virágzóbbá válik. A mennoni- 
ták coloniája legszembetűnőbb gyorsasággal halad a jólétben. 
A mennoniták, mint tudjuk, egy német vallásfelekezet, mel;'' 
Luther idejében Menno nevű prófétától vette kezdetét. Vallásuk 
íő jellege az, hogy csak férfikorban keresztelkednek és hogy 

tiltva van nekik akármely körülmény közt is embert ölni. Ez az 
oka, hogy e szegény felekezet már annyi viszontagságon volt 
kénytelen keresztül menni. Körülbelül egy század előtt kényte- 
lenek voltak Lazájukat, Eszak-Németországot, elhagyni; a király 
katonakötclezetteknek mondta őket, pedig a hadi szolgálat 
vallásuk ellen van. — Ekkor Catharina ezárnő Oroszországba 
hivta be a mennonitákat, tudván, hogy jó gazdák, hogy jó 
példával járjanak elő az orosz gazdáknak. Szép „fekete föld'^ 
területeket kaptak ingyen Taorin kormányzóságban déli Orosz- 
országban és megigértetett nekik vallási törvényök tiszteletben 
tartása. Itt letelepedtek, de nyelvök német maradt. 

Alig 7 év előtt az orosz kormány megszegte igéretét és 
a felekezet i^ait besorozni kivánta. Nem tudták, hova hajtsák 
fejőket. Ekkor ide küldtek követeket, hogy nézzenek körül. 
Végre felhatalmazottjaik az Atehison-Topeka és Santa Fé 
vasúttól a községek közös pénzén nagy területeket vettek meg, 
melyeket aztán egymás közt felosztottak. Ekker még, 7 év 
előtt, délibáb és szél lakta a pusztát, melyekben vadlovak és 
bölénycsordák fürödtek. — Most a szélnek más dolga van, 
— a buzakalászokat huUámoztatja ; a délibáb pedig tova moz- 
dult, mert eltűnt eleme: a „végtelen." Nyárfák és gyümölcscsel 
telt baraczkfák megakasztják a messze tekintő szemet, és 
ellátják a serény munkást avval, mi a „prairien" legnagyobb 
kincs: árnyékkal. Nem csak a csinos kert, melyben sok, 
Oroszországból importált növény díszlik, többi közt nagyon 
sok szederfa, de még az egyes táblák is be vannak keritve 
szépen viruló gyepűvel, ugy olló alatt tartva mint akármi nagy 
parkban. A gyepű „Osage-Orange" nevű tüskés növényből áll, 
mely egyszersmind áthatlan sövényt képez a marhák ellen, 
azt be nem eresztvén a gabonába. 

A mennonita háza egyszerű, csinos és tiszta. A szegényeb- 
beké még orosz módra vályogból van épitve, mint a mi „fecske- 
rakásunk." De minden oly szép, meszelt és súrolt, hogy alig 
venni ezt észre. A szobában még ott lóg az orosz ,„számológép" 
és az ágyon szép régi szláv himzésű takaró van. Egyszóval 
minden a megelégedettséget és békét leheli. A megelégedettség 
irigylendő érzése természetes, mert akái^ hova nézzen ezen 

3* 

mennonita, mindenéről azt mondhatja: „Mindezt saját erőmből 
szereztem — Isten segítségével!'^ De vájjon megtalálták-e végre 
ők is maradandó hazájukat, a béke országát ? Azt a jövő fogja 
megmutatni! Azt mondják: hogy az ide való föld nagyban 
hasonló az oroszhoz, csakhogy „ha az ide való földet vizbe 
teszik, hamarább szétmállik. A gabona szalmája itt rövidebb 
és keményebb mint Európában, azért itt a búza soha meg nem 
dül, s könnyebben dolgozik az aratógép. Oroszországban 
ugyan drágább volt a búza, de itten több a jó termés." 

A többi németek közt is néhány nagyon szép gazdaságot 
találtunk, különösen a rajna-mellékieknél. De itt nem oly 
szembeszökő a haladás, mert ezek többnyire már kész farmo- 
kat vesznek és mindjárt a javítással kezdik. — Mindenesetre 
feltűnő dolog, hogy mennyi némettel találkozni itten. Es ki- 
vándorlásuk egyre növekszik. A Mississipitől nyugatra való 
részt már némelyek Neu-Deutschlandnak hívják. 

Kansasba való bevándorlásuk egyébiránt, ha így marad, 
csökkenni fog, — pedig nagyban! Alig pár hónapja, hogy 
keresztülvitetett és életbe léptettetett Kansas Államban a „tem- 
perance" vagyis a „mértékletes^^égi" törvény, mely szerint 
minden szeszes ital eladása, sőt nemcsak eladása, de elajándé- 
kozása is magas büntetés alatt tiltva van. Ha valaki saját 
privát házában egy pohár sörrel akar megtisztelni és óvatos 
ember, beteszi az ablakdeszkát vagy elfújja a világot, mert 
ha a csendőr meglát, 200 — 300 dollárt is fizethet a vigyázat- 
lan házi ur. És ezt egy „szabad országban!" Természetes, 
hogy a szabadság abban is áll, hogy „szabad" a törvényeket 
kijátszani (Es ha lehet, majd behunyja szemét, a ki látja!) 

Legszebben mégis a rosszaságáról híres „Dodge" város 
bánt el a törvénynyel. A „bar" tulajdonosok, t. i. a korcs- 
márosok, következő jegyzéket tettek közhírré: „Ezennel 1500 
dollárt ígérünk azon férj özvegyének, ki a törvénynek elárulni 
merészel bennünket!" 

Es ily féleképen történt, hogy mi is a legjobb amerikai 
bort — éppen Kansasban ittuk! 

Albuquerqne, 1881. július. 



Uj-Mexiko az eddig látottaktól egészen- eltérő benyomást 
tett reánk. Sem a déli államoknak a hanyatlásból még ki nem 
épült, sem az északiaknak az örök villámlialadást képviselő jelle- 
gét magán nem viseli. Itt mindenen meglátszik az ország élte- 
sebb kora, a nép régi telepedése; itt nem az uj világban va- 
gyunk, ez nem a gyermek Amerika! 

Ha az iij vasutak és a bányák által nem látszanék meg 
a yankee-behatás hajnala, valóban inkább Egyptomban kép- 
zelném magamat, mint Amerikában. Magam bár még nem 
láttam az ó-világot, de mindaz, mit róla hallottam és képekben 
láttam, nagy hasonlatosságra mutat ezen vidékkel. A nép régi 
művelődése, mint az ó világé, sok 1000 éven át állandó maradt 
és nem halad az idővel. A szántóföldek irrigatiója, a folyam- 
völgyekben, és az azt környező sivár vidék, a lakóházak alakja, 
melyeknek teteje oly lapos, hogy alig látszik ki a fehér-szürke 
falak közül; a primitív faekék, melyeket aztán az ökrök 
jármukon függve visznek haza ; a homokból rögtön kiemelkedő 
sziklák eredeti alakja; — a napnyugatnak különös világítása 
mely feltűnő nagyszerű színezetet kölcsönöz az égnek stb. egy- 
szóval minden azon képre emlékeztet, melyben az ó-világot 
képzelni tanultam. 

De vannak ám azért Uj-Mexikónak oly részei is, melyek 
a haladásnak nagyobb tért nyújtanak, melyek gazdag jövőt 
ígérnek a yankee pénzbefektetéseinek! — A Territórium déU 
és különösen keleti része, mondják. Texashoz hasonló praírie- 
legelőkben gazdag, csakhogy, a mint látszik, itt még nagyobb 
a vízhiány mint az előbb említett államban. Uj-Mexikó északi 
része pedig, mely nagyon hegyes, bizonyos fensíkokat tartalmaz 
(itt ,Park"-nak hívják), melyeknek legelője örökké zöld és a 
marha eldorádóját képezik. Ezen utóbbi vidéknek marhatenyész- 
tési jövője mindenesetre tetemes. Ezen legelők soha nem szen- 
vednek azon nagy szárazságokban, melyek a Territórium pusztáin 
oly nagy mérvben fordulnak elő. Tavaly például egy hallatlan 

száraz év volt itt: gulyáikat többnyire csak az által mentették 
meg a „Rancherók" az éhen halastól, hogy még jókor elhajtot- 
ták más államokba, különösen Colorado hegyei közé, hol aztán 
a még elfoglalatlan kormánylegelokön megint megtelhetett a 
megcsappant jószág. Sőt voltak esetek, hogy a mexikói nyáj- 
birtokosok sajátkezüleg leöldösték idei bárányaikat, csakhogy 
legalább az anya életét megmenthessék. Igaz, hogy ezen év a 
kivételek közé tartozik, mindazonáltal a jó gazdának erre is 
el kell készülve lennie, és magát ily eshetőségek ellen bizto- 
sítania szükséges. Azért, vagy a hegyek közt, vagy a folyamok 
mentében a Rio Grandé és Rio Pecos mellett kell itt marha- 
tenyésztést kezdeni. A többi mégis csak bizonytalan, habár 
sokszor sikerül is. 

A földnek, kivéve a rég irrigált völgyeket, úgyszólván 
itten még nincs értéke. Legnagyobb rész még elfoglalathin, az 
ilyenen aztán legjobban fizet a marhatenyésztés. Akárki letele- 
pedik, bekerít dróttal (150 dollárba kerül egy folyó angol mfd.) 
pár ezer holdat, s vesz mexikói teheneket íejenként á 15 doU. 
(ezek hasonlitnak a Texasfajhoz, csakhogy testben gyengébbek 
és szarvuk rövidebb). 

Egy tehéntől átlag 6 borjut várnak. A borjúnak felnevelésére 
3 éves koráig, miután sem istálló sem abrak nem kell, summa 
summarum csak 3 doll. költséget számitanak. 

Ezen korban pedig már megkapnak érte 20 — 25 dollárt. 
Tessék kiszámitani a nyereséget ! Az igaz, hogy miután e v^idé- 
ken csak 2 év óta van vasút, még nem nagy a concurrentia, 
azért fizet ezen üzlet (mert itt valóban üzletnek tekintik) még 
most oly hallatlanul. Még hozzá a gulya értéke folyton emel- 
kedik, mert telivér bikákkal kereszteznek. 

A Herfordot itt még jobban szeretik a Shorthomnál 
nemesitésre. Az ily telivér állatot a keleti államokban veszik, 
1-2 éves korában, vételár és szállitást idáig beszámitva, 
darabja 90 dollárba jő. 

A lónevelés itt nem fizeti ki magát oly jól, mint más 
amerikai . tartományokban, mert vad lévén az ország, lopásnak 
nagyon ki vannak téve, a lovat pedig könnyebb elhajtani, mint 
a marhát. Egyébiránt lónál a nyereségből az idomitási kiadások 

is elesnek, mit fejenként 10 dollárba szokás számítani. Angol 
kapitalisták, kik jól tudják, hogy kezdő országokban mily 
könnyű pénzt csinálni, nagyban szereznek itt földeket. 

A birkatenyésztés még többnyire csak mexikóiak és 
indiánok által űzetik. Faj-juli az egyszer merinóval keresztezett 
mexikói juh. A gyapjú értéke 20 cents per angol font. Itt is, 
ugy mint Nyugat-Kansas és Coloradóban, ezen állat nagyon 
ki van téve a „kosz"-nak. Az egész gyapjú lefoszlik és a 
bőrön persedések képződnek. Gyógymódjuk abban áll, hogy 
meleg dohány-theában, jobban mondva bagólében, fürösztik 
meg az állatot. Azért minden „Rancho" közelében találni is 
ily nicotin úszta tót. Közönségesen 1000—4000 birka van egy 
falkában egy mexikói juhász alatt,' ki havonként 15 dollárt kap. 
De kutyát nem szokott használni, és mégis összetartja a falkát. 
Az elles többnyire 2 izben, június és októberben, történik. A 
vagyonosabb mexikói nyájait egyenként bérbe szokta adni. A 
bérlő a falkának gondját tartozik viselni, évenként 33°/o-nyi 
szaporodást garantiroz és a praeliminált gyapjú felét köteles a 
tulajdonosnak kiszolgáltatni. 

Uj-Mexikó territórium-nagysága 121,201 angol négyszög 
mf., annyi tehát mint Nagy-Brittania. 1870-ben 91 ezer, 1880- 
ban 118 ezer lakosa volt, ezek között a legnagyobb rész a 
mexikói, aztán jő a fehér és végre az indianus. A mexikóiak- 
nak arczszine a mi czigányunkéhoz hasonló, haja mindig 
koromfekete. Azt tartják, hogy e nép az először bevándorlott 
spanyolok és az indiánok közti keresztezésből származik, (bár 
elég csodálatosnak látszik, hogy ily heterogén keresztezésből 
ily constans faj képződhetett volna), nyelvök romlott spanyol. 
Vallásuk katholikus. Mondják, hogy még vannak közttlk oly 
fanatikusok, kik a régi idők vallási kinövéseit még mostanáig 
sem hagyták el. Az év bizonyos napján egész pőrén egy 
cactusrakásba ugranak. E túlzókat Flagellansoknak hivják. — 
Bár a papok komolyan tiltják ezen „pogány szertartást" mégis 
titokban többen még mindig űzik. A mexikóiak vályogtéglák- 
ból („Adobé") épült lapos tetejű házakban laknak, fő foglal- 
kozásuk a földmivelés és a juhtenyésztés, mit bár primitive, 
de czéljuknak megfelelő módon űznek; az előbbit a traditiónális 

öntözéssel, melynél különösen a nivellálás csodálatos jól van 
eltalálva. Egyébiránt dolgozni nem szeretnek és csak éppen 
annyit tesznek, a mennyi életük fenntartására szükséges. Azért 
nem is látni soha, a nyitva álló jó alkalom és az orruk előtt 
levő amerikai jó példa daczára sem, hogy egy mexikói meg- 
gazdagodnék. Egyszóval főcaracteristikájuk : hogy városaikban 
a kereskedés kizárólag csak „német zsidók" kezében van. E 
szó elég „nekünk" arra, hogy megértsük, — menynyire halad 
jóllétük! -- Az eladósodás naponta komolyabb lesz. A nép 
mindig jobban elveszti önállóságát és végsülyedésnek indult. 

Az Uj-Mexikóban lakó indiánok ezen valaha oly nagyon 
hatalmas és elterjedt népnek egy különös faját képezik. Vagyis 
mint sokan tartják, direct az amerikai őslakóktól az Aztekek 
vagy Toltekek nagy nemzetségéből származnak le. Ezen ősök 
ugyanazok, kik Közép-Amerikának hires romjait épitették volna 
sok ezer év előtt. Ezen bizonytalan hypothesisek még sok 
munkát fognak adni az amerikai régészeknek. Egyébiránt az 
utolsó évek óta a washingtoni Smithsonian Institution, mely 
itten a tudományos akadémiát helyettesiti, nagy erélylyel karolja 
fel ezen kérdések kutatását. Itt és Arizonában is szirt-lakásokat 
találni. Sokszor több száz lábnyi meredek sziklafalakban bar- 
lángok láthatók, melyek emberi kéz által kőfalakkal vannak 
beépitve és belül az üreg szintén falak által, mondhatnám, 
szobákra van osztva. Valószinü, hogy a védelem könnyebbsége 
volt fő oka ezen hozzáférhetlen lakásoknak. És minderről 
csak azt tudjuk, hogy midőn a spanyolok először bejöttek, 
ezen „várak" már rég el voltak hagyatva és még ass itt lakó 
nép sem tudott multjokról semmit is mondani. 

A most itt még található indiánok a „Pneblók" (vagy 
„város-lakók") és a „Navajok." Az elsők azok, kiket az Azte- 
kek utódainak tartanak. 

Ök, ős idők óta telepedve, városokban laknak, és soha 
nem voltak nomádok mint más indián törzsek. — Igen, városok 
azok! de milyenek! 1 — 5, sőt 6 emeletes nagy terjedelmű sár- 
házak, vagy jobban mondva vályogvárak. Egyik ház a másik- 
nak lapos tetején áll. Az ajtókhoz vagy nyilasokhoz l^^torják 
vezetnek fel. Minden szobában, mely példás tisztaságban van 

tartva, csak egy család lakik, fekhelyök földre teritett bölény 
bőr és saját szövésű csinos pokróczokból áll. Fő foglalkozásuk 
a földművelés, földjeiket nagyon szépen irrigálják. Főleg kuko- 
riczát termesztenek, mit az asszony, „skwa", sajátkezüleg őröl, 
a magot két kő közé dörzsölve. A férj szabad idejében vadász 
és pedig nyillal, melyet még nagy tlgyességgel kezelnek. Hogy 
a n^^ilat tollakkal elláthassák, e czélra (tehát tolla miatt) szelidi- 
tett sasokat tartanak. A vadállatok bőréből nagyon czélszerü 
szabású ruhát készitenek, valamint lábbelijöket a „mocassint", 
is (mely nem más, mint puha bocskor), miután a bőrt művészi- 
leg puhára dolgozták. 

Azonkivül nagyon jó gelencsérek is, és a legkülönfélébb 
cserépalakokat készitik, melyek többnyire szép fekete mázzal 
fedvék. De égetnek cserépből isteneket is ! 

Tudniillik daczára, hogy sokszor próbálták már őket a 
kath. vallásra terítni és már sokan névleg meg is hagyták 
magokat keresztelni, mégis a napot imádják legfőképen; de a 
tüzet és vizet is, és ezeknek személyesitésére különféle cserép 
bálványokat égetnek maguknak. 

Nagyon feltűnő még, hogy más vad népektől eltérőleg a 
Pueblo Indiánoknál a nő kiváló magas állást foglal el. Pl. a 
nő elválhat férjétől, ha kivánja, — a férjnek saját akaratából 
ezt soha nem szabad tennie. Aztán a család öröksége mindig 
a lányágra száll vissza stb. 

Egyébiránt ezen utolsó pont és a mesterséges irrigátió 
kivételével, ezen Pueblo Indiánok nagyon is a mi kedves uj 
testvéreinkre, a bosnyákokra, emlékeztettek bennünket; azok 
is bocskorban járnak, — azok is faekével szántanak, — vasszeg 
nélkül készült, fatörzsből faragott, küllő nélküli kerekeket 
használnak, a nők gyermeköket hátukon czipelik stb., általában 
az indián nő ruházata és hajviselete is nagyban emlékeztet a 
bosnyákra, aztán a paripáknak zabiája ós a kengyel vasak 
alakja mintha csak utánozni akarná törökös testvéreinket (Bár 
ez utóbbi pont könnyebben magyarázható meg a valahai maór 
befolyás által, mely egyrészt török szokásokra, másrészt a 
spanyolokéra hatott). 

Egy szóval annyi dolgot és tényt találtunk ezen eredeti 

népnél, melyek említett hasonlatosságnál fogva ismeretesek vol- 
tak előttünk, hogy a mindennel dicsekedni szerető amerikaiak 
nem tartották csodálatunkat eléggé őszintének ezen különös 
népöknek szokásai felett, és kérdezték: ,^Hát hol láttak 
már ilvet?" 

Nem maradt más hátra, mint „büszke öntudattaP^ ezen 
édes szót felelni: „Otthon!" 



IX. 



San-Francisco, 1881. aug. 



Daczára annak, hogy a hires „aranyos Califomia" gazdag 
bányái lassanként kiüríttetnek és évről-évre jobban kimunkál- 
tatnak, mégis örökké meg fogja érdemelni az „aranyos" mel- 
léknevet a Csendes- Oezeán e kies partja, (1848 óta, midőn az 
első arany itt felfedeztetett, mostanáig 1589 millió dollárt vet- 
tek ki a bányákból). Mert nemcsak bányái, hanem különösen 
fekvése, talajgazdasága és nagyszerű faunája tünteti ki ezt a 
világ minden részei közt. Nyáron nincs meleg, télen nincs 
hideg, hőmérséke egész éven át alig variál. Naponta délután 
kellemes (sőt némelykor kellemetlen) tengerfelőli szellő kelet- 
kezik, mely napnyugtáig fu. Májustól-novemberig esernyő 
szükségtelen, mert mindenki tudja, hogy nem fog esni. A 
gazda is e szerint könnyen oszthatja be munkáját. Novem- 
bertől-májusig a „természet" , csakhogy megmutassa , hogy 
mégis van egy kis külömbség nyár és tél közt, naponta' öntözi, 
az országot. 

És mily következményt szül a növényzetben az éghajlat 
ezen nagyszerű szabályossága ! Itt együtt terem a búza a pálmá- 
val, a narancs az árpával, a kukorícza az olajfával, cactus, 
burgonya, bánána, baraczk és szőlő, gyapot, diófa és a czukor- 
rópa, az auracaria, dinnye, a körtvély é* az eucalyptus. Es 
mindez télen-nyáron a szabadban, feltűnő gyorsasággal és szép 
qualitásban diszlik. De különösen a gyümölcsnek kitűnő ezen 
éghajlat, baraczk, körte, és szőlőfürtök canaani nagyságot 
érnek el. 

1847-l)en még mind ez nem létezett, midőn California, 
mely addig Mexieóhoz tartozott, az Unióhoz lőn csatolva. Az 
országnak csak is egy nagyon kis része volt gazdaságilag fel- 
használva spanyol missionáriusok által, kik ugyanis már 1769- 
ben kezdtek nagy önfeláldozással missiókat alapitani^ hogy a 
vad indiánusokat a kath. vallásra és a földművelésre tanithassák. 
A franciskánus atyák már a múlt században spanyol marhát 
is hoztak be, és ezen még akkor teljesen vad országban az 
első olajfákat és szőlőtőkéket ültették. De természetes, hogy 
ezen kis colonia csak saját szükségletére termesztett. Es ugy 
történt, hogy midőn 1848-tól kezdve az aranykeresők nagy 
seregei özönlötték el az ujonan felfedezett bányavidéket, Dél- 
Amerikából, Chiliből, szállitották ide a búzát. 

A bányászok a liszt fontját egy doUárral fizették. — 
Tavaly pedig, e korszak után alig több mint 30 évvel, 
Califoniiának termésfeleslege búzában 900,000 tonna volt. 

Az innen éjszakra fekvő tengerpart melletti tartomány 
Oregon, mely bár kevesebb, de még sokkal jobb minőségű 
búzatermő földeket bir és' több esőt kap, 200,000 tonna fölös- 
leget termelt. 

A mi, mind együtt a Pacific partra 1,100.000 tonnát, 
vagyis körülbelül 9.5 millió exportálható métermázsát tesz ki. 
Az idei termés bár ennél sokkal rosszabb volt a szárazság 
miatt, de ne ámitson bennünket, a buza-productio évről évre 
emelkedni fog még, mert a búza termőképes területének 
még fele sincs eke alatt. — A bevándorlás pedig lassabban 
halad itt mind más államokban a nagy távolság miatt Európá- 
tól, és ennek következtében a magas útiköltség miatt, mert 
fejenként Európából New-Yorkig 25 doU. Chicagóig 38 doU. 
idáig pedig 90 dollárba kerül. 

Egyébiránt ezen is akarnak már segíteni a pénzes 
emberek, persze csak azért, hogy az alkalmat felhasználván, 
saját pénzöket szaporíthassák. Egy uj vasutvonalat már el- 
kezdtek épiteni mely Dél-Californiát a mexikói öböllel hozná 
egyenes összeköttetésbe, ugy hogy egy oldalról a drága száraz- 
földi ut New-Yorktól idáig, — más részről a hosszú, 4 hónapig 
tartó vizi ut Dél-Amerika (Cape Horn) körül mellőzve lenne; 

miután Dél- California az uj vasút által egyenest Galvestonnal, 
Texasnak a mexicói öbölben fekvő kikötőjével lenne öszsze- 
kötve, onnét pedig direct gőzhajók mennének Liverpoolig. 
Ezen vasúttól remélik, hogy egyszersmind a bnza szállitási 
árát Európába is olcsóbbitja; sokan ugyanezen reményt helyezik 
az Isthmuson át tervezett utakba, különösen Eads hajó vas út- 
jába (kevesebben Lesseps canáUsába, mert attól félnek, hogy 
ennek tarifája magasabb lesz tonnánként 2 doll.-nál, ezen 
esetben pedig a vitorlás hajó inkább Cape Horn körül veszi 
útját). De a legtöbb san-franeiscoi kereskedő mégis azon véle- 
ményben van, hogy a vitorláshajó többnyire fel sem fogja tudni 
használni az isthmusi utak előnyeit, mert Közép-Amerikának 
nyugoti oldalán ritka az oly szél, melynek segitségével a leendő 
canális torkolatát el lehetne érni, és hogy ennek következtében 
sokszor 40 — 60 napig fog egy vitorlás hajó Panama előtt áll- 
hatni anélkül, hogy a szárazföldet megközelíthetné. 

Egyébiránt ezek jövőbeli kérdések, csak vélemények, 
melyek részint hypothesisen, részint talán ellenségeskedésen 
alapulhatnak. Foglalkozzunk a jelennel, elég érdekes az nekünk! 
az utolsó 6—10 évben a búza tonnája a cahforniai birtokos 
gazdaságából egészen Liverpoolig 17 dollár 25 cents = 53 
centsbe per bushel került Éhhez jön a zsák ára 4 cents (ezen- 
túl olcsóbbak lesznek, mert Indiából juteszövetüeket importál- 
nak). Tehát az átlagszállitás mindenestől Angliáig, bushelját á 
27 kilo számitva métermázsája = 2 dollár 11 cents, mi = 5 
frt 6 kr 0. é. Mindenesetre még egyelőre nagyon előnyös 
nekünk. De most lássuk a gazdaságot magát. 

A califomiai földbirtokok nagyobb része „Grant"-ekből 
áll, vagyis oly nagy birtokokból, melyek eredetöket még a 
spanyol és mexikói kormányok alatt vették. Nagy földterületek, 
melyeket a kormány különféle kedvenczeinek osztogatott. Ezen 
privát birtokok később egész terjedelmükben amerikaiak kezébe 
jutottak. Es igy történt, hogy Californiában oly túlsúlyban 
vannak a nagybirtokosok és oly kevés a „homestead." Ezen. 
utolsók és általában a kisbirtokosok nagy része, el van adó- 
sodva ezen államban. Részint könny elmüségök által, melynek 
következtében jó években sokat költöttek, részint a felületes 

munka által^ mely a már ucm egészen szűz földeken csak 
nagyon és középszerű termést eredményez ; a nagy szárazságok 
következtében, melyek itt könnyen bekövetkeznek, ha télen 
át nem elég nedvességet szívott be a föld stb. Es mindemellett 
Califörniának nincs meg teljes értelemben azon üdvös törvénye, 
mely más államokban a kisbirtokos teljes elszegényedését meg- 
akadályozza. Miután azt itteni „homestead" törvény- a föld- 
birtokos vagyonát 5000 dollár értékéig törvényes exequálás 
ellen csak addig biztosítja^ mig személyes adósságról van 
szó, mihelyt ellenben a feleség beleegyezésével abirtoki'a 
Ion Írva az adósság, minden dobra verhető. Azonkívül itt az 
adó is magosabb mint más államokban. 

Califomia államnak egész nyugati hosszán a Sierra Ne- 
vada hegység nyúlik át és pedig csaknem párhuzamosan a 
Pacific tenger partjával. Csakis ezen hatalmas hegyláncz és a 
tengerpart közti rész használható földművelésre, a többi csak 
állattenyésztésre alkalmas. Ezen éjszakról délre nyúló lapály két 
fo völgyre osztható, a San-Franciscótól éjszakra fekvő Sacra- 
mento és a fővárostól délre nyúló San-Joachim völgyre. -- 
Mindkét lapálynak gyönyörű agjag-homok keverékű talaja 
van, mely helyenként gazdag humus által nagyon sötét szint 
nyer. Itt fagyra alig emlékeznek, ez csak a hegyekben fordul 
elő. A talaj mindenkor könnyen szántható. Eső, mint már 
emlitém, csak télen esik, nyáron soha 5 tehát a termés minősége 
a téli csapadék menynyiségétől ' függ. San-Franciscóban 1846- 
től 1880-ig évenként csak 37 — 90 esős nap volt, a csapadék 
pedig nem több 7 — 49 hüvelyknél. Ezen okból sokszor bizony- 
talan a jó termés és átlag 3 év közül 1 jó évet számítanak. 
Es éppen azért a hol csak lehetséges^ a folyamokat öntözésre 
használják, mert a már régóta jól irrigált földeken meggyőződ- 
tek, hogy ott még soha rósz termés nem volt és ilyeneken 
trágya sem szükséges. Nem öntözött földeken ugyan szinte 
soha nem trágyáztak Calífomiában, de ezeken meg is látszik 
a külömbség. Előbb 35 bushel búzát hozott átlagban az acre, 
most meg 16-tal is meg vannak elégedve. De meg is érdemlik 
ezen kis útbaigazítást a természet részéről, hisz eddig ugy 
bántak vele mint az uzsorás a néppel ! 

Octoberben bevégezvén felületes aratásukat, bele hajtják 
a birkát a tarlóba, hogy az elhagyott kalászon hízzék. Aztán 
felégetik a tarlót, és a hamuba közvetlenül bele vetik, furcsa 
kis szóró gépökkel, az új buzamagot. A vetőgépet nyomban 
követi az 5-8 vasú eke, „Gangplow" mely 3 hüvely knyire 
valahogyan alászántja a vetőmagot. Aztán megvan a munka, 
ha esik elég eső, lesz jó termés, ha nem — hát nem lesz. És 
ez évek során keresztül igy megy. De mint mondom, már 
belátni kezdik, hogy ez igy örökké nem mehet. Es különösen 
itt az éjszaki részen annyira vannak, hogy már 3-szor szán- 
tanak és pedig 6 hüvelknyire— - és csak minden második évben 
vesznek termést a földtől, — de akkor is többnyire csak búzát. 
Ezen kívül csak is árpát termeszt a califomiai gazda és bár 
kicsiben teszi azt, California mégis 30°/o-ját producálja a Egyesült 
Államokban termesztett árpának. A legszebb próbákat Európába 
exportálják már. Tavaly 337 ezer angol mázsa árpa szállitatott 
innét Európába. Amerikában egy idő óta már titokban árpa- 
maláta helyett, kukoriczát kezdenek használni a Borkészítésnél. 

A vonómarhát, mely itt csak ló és öszvérből áll, árpával 
szokták etetni, szénának pedig a íiatal búzát kaszálják. Bár 
az alfalva (nem más mint a mi luczernánk, Medicago sativa) 
nagyon buján nő és 5 kaszálást adhat, de ily kicsi mennyiség 
elvetésével nem érdemes foglalkozni, azt tartják itten. Az aratás 
a „header" aratógéppel, a „kalászolóvaP^ történik, melyről már 
Kansas felöli levelemben is szóltam. A czél minél rövidebb 
időben és minél kisebb munkaveszteséggel a búzát lábról zsákba 
hozni. Miután pedig a szalmát itt csak gépfütésre használják, 
azon vannak, hogy minél hosszabb maradjon a tarló és minél 
kisebb szárrész vágassék le a kalászszal együtt. A cséplőgép 
tehát igy nagyobb munkát tehet ugyanazon idő alatt, mert 
szalma-emésztés által erőt és időt nem veszít. 

A nagy „buza-gyár", melyet mi megtekintettünk, nagyon 
czélszerti munkabeosztással végezte az aratást. Ezen nagy 
földbirtok, mely szinte régi „Grant"-ból vette eredetét s jelenleg 
egy részvény-társulat birtoka, 60,000 acrenyi nagyságú, melynek 
mindenikén egy kezelő gazda lakik, ki holnaponként 100 
dollárt, és egy alája rendelt ember, ki havonként 50 dollárt 

kap. Conventiót nem ismernek, de minden gazdasági munkás, 
még a napszámos is, ételre és lakásra igényt tarthat. Az ara- 
tást az 5 kerületek egyikében néztük még, ennek kiterjedése 
6000 acre. Ebből 300 árpa, 200 pedig szénául használt búza, 
a többi mind magbuza. Az aratást egy rendezett, mondhatnám, 
aratási gép-bateria végezte, mely áll: egy gőzgép-, egy cséplő- 
gép-, 4 „header'^-arató gép-, és 9 gabonahordó szekérből. Égy 
nagy búzatáblát a 4 arató gép egyszerre kezd meg, egymás 
után körüljárva, és igy kívülről a tábla közepe felé haladván 
a munkával. Mindenik mellett ott jár a 4 lovas gabona-szekér, 
^gy í^ogy ^ transporteur magától ebbe bele vélhesse a levágott 
kalászokat. — Mire ezen szekér megtelt, egy másik váltja fel, 
emez pedig a tábla mellett felállitott gőzgéphez hajt. Kézzel 
itt nem kell etetni, mert szalma nem lévén, mindegy, hogy 
mily irányba fekszik a gabona, a dob mégis jobban kiüti mint 
a mienket. Naponta 300 egész 500 ang. mázsa mag esépeltetik, 
mely azonnal helyben zsákoltatik és szekéren a pajtába vitetik. 
A cséplőgépen nincs finomabb rosta vagy szortírozó mint a mi 
ujabb gépeinken és a gabona meglehetős piszkosan jön a 
vásárba. 

A gőzgépet, melylyel itt csépelni szoktak, 18 lóerejünek 
mondják, bár alig nagyobb mint a mi 8 lóerejü gépünk. 150 
lökéssel dolgoznak perczenként. A gép ára 1800 dollár. — Az 
ily teljes arató battéria felszereléséhez szükséges: 

1) A négy „header" aratógéphez, melyek 12-16 láb 
széleset fognak: 2-|-6 és 2-|-8 = 28 ló (pedig ezek mind 16 
markon fölüllek) és 4 kocsis a 2 és fél dollár naponként (mint 
már emlitém, minden munkás eltartást és lakást kap), 9 gabona- 
szekér a 4 ló és négy kocsis a 1 doll. ; egy hajt a gőzgép 
számára 4 lóval és egy kocsis a 1^/^ doll.; a gőzgépen egy 
gépész a 3 doll, fűtő a 1 és fél doll. 

2. A cséplőgépen 5 ember a 1 és fél doll., ezek közül: 
3 az asztalon áll és kézi vasvillákkal eteti a gépet, 2 az asztal 
két oldalán a csapó villákat kezeli, egy pedig a végtelen vá- 
szon-transporteur mellett áll, mely a cséplőbe viszi fel a 

kalászokat. 

3. 2 ember szintén a 1.5 doU., kik a gép túlsó részén 

kifolyó csépelt gabonát azonnal zsákolják, bevárják s a szekérre 
felrakják. 

4. A felvigyázó á 3 dolL 

5. 3 iiu a lovak hajtására á 1 doll. ; 2 közülök a csapó- 
villát, vonó lovakat — a harmadik 2 mulit hajt, melyeknek 
segítségével nagyon eredeti és egyszerű módon a polyvát (és 
azon kis részt, a mi itt a szalmának felel meg) elsöpri. Végre : 

6. 2 szekér 6 lóval, két kocsis á 1.5 doll. a bevarrt 
zsákoknak a pusztára való szállítására. Ezek ott aztán szép 
rendbe egymás felé rakatnak, szabadban (hisz eső nincs novem- 
berig) várván a vasútra vagy gőzösre való száUitást. 

Ezen egész arató hadosztály, mely igazán nagyon rendesen 
van vezetve, és a melynek munkája gyönyörű egyformán folyik, 
naponként jó átlagban körülbelöl 120 acre-nyi termést vagy 
75 holdat bir learatni, csépelni és zsákolni és pedig szükséges 
hozzá mindössze 84 ló, 30 ember és 3 fiu. Az ily módon 
vezetett aratási és cséplési munkálatok, megközelítő számítás 
szerint és a mi mértékeinkre reducálva, holdanként 3 ft 77 
krba jönnének. Ha itt pénzért csépel tétnek, 9 — 10 centet fizet- 
nek a zsákért =135 font csépelt búzáért. Mig nálunk ott, 
hol az arató a 10-ik részt kapja és 10 met.-mázsa (jó) termést 
vesztlnk holdanként, métermázsáját jó átlag árban számítva, 9 
frtba kerül a holdnak aratása. Hozzá még a cséplési költségek 
géppel, 25-ik rész, vagyis a 10 mm.-nak 40/0-ja, kitesz 40 kilót ; 
á 9 frt. = 3.60. Tehát az egész munka együtt 12.60 frt, ná- 
lunk tehát 3-szor annyi mint itten. 

Az itt gyűjtött adatok szerint egyik ügyes utazó-társam 
egy lehetőleg megközelitő számítást tett egy bushel termelési 
költségéről californiai nagy birtokon. A 6000 acre nagyságú 
kezelési kerületét veszem azon 60,000 acre nagyságú részvény- 
társulat-féle birtoknak, ugyanannak melyet az aratásnál hoztam 
fel például. Az egyszerű gazdasági épületek és a kezelő gazda 
szerény lakása, valamint a munkások fekhelye, a szinek, 
istállók és a kovácsgépész műhelye (minden fából van épülve) 
körülbelöl 5- 6000 dollára tehető. Egy gőzcséplő gép = 3000 
dol, 5 „header^^-ara tógép 16 láb szélességben a 400 dol. = 
2000 dol.; 2—3 borona a 40 dol., mondjuk tesz 100 dol.; 2 

henger = 200 dol. ; 12 7,gang plow"-eke, 5 — 8 vasú k (átlag) 
100 dol. = 1200; 2 vetőgép k 30 dol. = 60 doL; 15 szekér 
á 100 dol. = 1500 doL; kovács-szerszámok = 200 dol.; 
vasvillák; lapátok, szerszámok, munkaeszközök stb. apróságok 
1000 dol.; 100 ló vagy öszvér átlag a 125 dol. = 12.500 
dol.; lószerszám 1200 dol. Tehát összeg 28—29.000 dol. Ehhez 
még az előre nem látottak 30.000 doL; a kezelő gazda (itt 
egyszersmind gazdatiszt is) 1200, a segéd -felvigyázó 600 dol. 
és szabad tartás. 

Az 1879/80-iki évben a társaság részvényesei egymásközt 
leszámitolván, az évi kiadást per buza-acre, 5,5 dol.-ba vették, 
tehát 5500 acre-nél = 30,000 dol. évenként. Ehhez jön még 
a 30.000 dol. befektetett tőkének T^/o kamatja és 15^/0 
kopási átlaga, = 6.600 dol. Az évi kiadások tehát 36,600-ra 
növekednek. A vételár 90.000 dol. volt ; ebből vegyünk 1 dol. 
per acre a 40,000 acre-nyi legelő területre. A búzaterületre 
tehát marad 50.000 dol. Az árpa és buza-széna földeket le- 
számitva, nagyjából, legmagasabban 3 d. számithatunk 1 acre- 
ra, mi 5500 acre-ra = 16.500 dol. A 7Vo kamat = 1155 
dol. Tehát összes kiadások 37.855 dollár. 

A búza a „farmon" künn 75 centsbe kerül, tehát 50,000 
bush. volt szükséges ezen összes kiadások fedezésére. Ezen 
összeget 5500 acreval elosztva, körtilbelől 9 bush. jő acrejéra. A 
mi ezen felül terem, az tiszta jövedelem. Az idén 5 zsákot á 
135 font várnak acreként, mi = 11.25 bush. Tavaly 9 zsákot 
= 20.50 bushelt arattak acrejáról. Bár az átlagtermést itt 20 
bushelre becsülik acreként, mi mégis 17-re veszszük csak, 
mert tudjuk, hogy 3 év közül 2 rósz. Tehát ha 5500 acre 
egyenként és évenként 17 bushelt hoz, akkor az aratás 93500 
bushelt fog kitenni. Az összes termelési költségek pedig kitesz- 
nek 27,855 dollárt. Tehát California ezen déli részében bus- 
heljára esik: circa 40 cents termelési költség, mi 2.68 
kr per hectoliter vagy pedig 3.55 kr per mmázsa. De ismétlem, 
ez csak megközelítő számitás. 

Tehát még akkor is produkálhatnak a californiaiak, hogyha 
lemegy a búza ára, hisz most átlag 75 centet kaphatnak loco 
azért, minek előállitása csak 40 centbe kerül nekik. 

Amerikai levelek. 4 

De még sem ezek a mi ellenségeink, mert a métermázsának 
szállítása Liverpoolig, mint már emlitém, még 5 frtjukba kerül. 
Hanem Kansas stb., hol egy bushel termelési árát 22 centre 
teszik, és honnan a szállitás Európába annyira meg lett 
olesóbbitva ! 

Californiában elevátorok nem léteznek, miután a búzát 
zsákokban szállítják, mert a hoszszu tengeri útra a la rínfusa 
nem merik elküldeni. Mindazonáltal itt is a tőzsde minden évi 
uj termésből 3 osztályt állapit meg, 3 „Standard" fokot, u. m. 
1., 2, és 3. sz. búza, és ebből próbákat állit ki. A kereskedők 
elszállítás előtt, külön erre felfogadott emberek által portékájukat 
e szerint osztályoztatják. Egy ily osztályozó 3 doU.-t kap 
naponként és 50 — 300 tonnát (á 20 mázsa) bír osztályozni. 

A föld értéke 5 — 50 doll. Californiában. Uj bevándorlók- 
nak, kik kevés pénzzel érkeznek, nehezen esik gazdaságba 
kapni. A kormány földje, a homesteadek, nagyrészt fel vannak 
már véve. A föld ára relatíve drága. A vasúthoz előnyösen 
fekvő jó buzatalajt nem lehet 35 dolláron alól kapni. A még 
feltörendő föld legnagyobb részét gazdag kapitalisták tartogatják 
és csak magas árért, kis részletekben adják el. És a „buza- 
gyártás" kicsiben nem nagyon fizet itt, mert sok a nagybirtokos, 
ki olcsóbban termeszt, különösen azért, mert headeri'el dolgozik, 
és ilyet a kis ember nem szerelhet fel, ő a mi közönséges 
aratógépünket használja. 

Egy van, a mit a kis gazda itt is nagy nyereséggel űzhet 
és ez a gyümölcstermelés. De itt ismét az szükséges, hogy elég 
módja legyen az időt megvárhatni, mig a gyümölcsfák termő- 
képesekké válnak. A narancsfa például, bár csak a 7 — 8-ik 
évben kezd igazán gyümölcsözni, 10 évben átlag 500, a 14- 
ikben 1000—2000 narancsot hozhat. Ezerjét 10—20 dollárért 
adják. 55 ía áll egy acren. E fák kultúrája azonban itten 
mégis sokkal költségesebbnek látszik, mint azt Floridában láttuk. 
Már azért is, mert itt többnyire mesterségesen öntözik a gyümöl- 
csös kertet. Narancskulturára való talajt 50 — 120 dollárra tar- 
tanak. Az árak egyébiránt különösen capitalisták szédelgése 
által mesterségesen felhajtvák. 

A szőlőkulturát divatba itten csak hazánkfia, az öreg 

Haraszthy hozta, ki miután minden Magyarországban ismert 
fajt Amerika különféle államaiban megpróbált volt, végre Califor- 
niában telepedett le, ezt tartván legjobb bortermelővidéknek. Ezen 
hazánkfia czikkei és jó példája által, különösen pedig azon jó 
eredmények következtében, melyeket a missionáriusok által ül- 
tetett szőlők mutattak fel, California bortermelése nagyban 
növekedett az utolsó 15 év alatt, Haraszthy volt azonkivül az 
első, ki irrigatio nélkül termesztett itt szőlőt. 

Körülbelül ugy mivelik itten a szőlőt, mint nálunk a 
krumplit. Mindkét irányban 6 — 8 lábnyi távolságban vannak a 
tőkék egymástól ültetve, Marczius hóban vágják és szántják 
(kapálás helyett) részint ekével, részint cultivatorral minden eső 
után. A tőkét itt nem szokás karóhoz kötni, azért ezen kiadások 
is elesnek. A 3 éves tőke már szőlőt terem. A 4-ik évben a 
várandó termés felét, az 5-ikben már a teljeset adja. Egy 
acre-on 600 tőke (mi egy holdra éppen 1000 tőkét tenne) áll. 
Az átlagos jó tőke 20 — 30 font szőlőt terem évenként. Az 
átlag termés acreonként a különféle ^county"-kban (grófságok- 
ban) külön ki van mutatva. Az egészet elsorolni talán untató 
lesz, azért csak azt említem meg, hogy a legszegényebb termŐ 
county 2^/2 — 3 tonnát, a leggazdagabban termő Fresno county 
pedig 6 — 10 tonnát ád acreo-nként. Az ára az idei bornak 
20 — 25 doU. tonnánként, Riesling és „Zierfandler" (mely utóbbit 
szintén magyar eredetűnek tartják) 30 — 35 doll. 

Egy szőlőkert megkezdésének költségei itt következők 
per acre: A föld kitisztítása, elkészítése, porhanyitása stb. 20 
doll. Venyígevétel 10 doll. Ki ültetés 20 doll., első évi müvelés 
(3-szori szántás) 3 doll., második év detto, harmadik év kulti- 
vátorral 4 doll. Tehát a 3-ik évi 60 doll. kiadás. 

Ezentuli kiadások évenként átlagban 16—22 doll. per 
acre. Vegyük az átlagtermést 5 tonnának, eladva per 
20 doll. = 100 dollár. Ennélfogva az 5 ik évtől fogva körül- 
belül 70 — 80 doll. a tiszta jövedelem per acre, mi holdanként 
100 dolláron, azaz 240 frton felül tenne ki. 

Tehát mint látjuk, a nyereség itt nagy, habár a bor 

maga még eddig a mi ínyünkre vaJó. Főhibája a roppant 

nagy szesztartalom. Annak daczára mégis már meglehetősen 

4* 

exportálnak Francziaországba a nagy phylloxeravész kezdete 
óta, persze, hogy aztán ők is esetleg saját borukat vásárolják 
vissza drága bordeaux alakjában. De az amerikai nem fogja 
magát soká bolonddá tartatni! A többi közt Haraszthynak 
egyik fia, Árpád, 5 óvig tanulmányozta Francziaországban a 
borkezelést. Es ezek nem fognak nyugodni, mig borukat, leg- 
alább Amerikában, biztos vásárképessé nem tették. Már 
most is meglátszik a haladás. New-Orleans, mely eddig csak 
franczia bort használt, s 1876-ban még 40 szállítmány bort 
kapott onnét, 1878-ban már csak 6-ot és 1880-ban csak 3-at. 
Meglehet, hogy ennek részben a franczia körülmények képezik 
okát, mindazonáltal elég szép, hogy californiai borral is meg 
voltak elégedve. 

Hogy azon nézet, mely szerint a californiai vad venyige 
nem volna kitéve a phylloxera rombolásának, — nem való, az 
már azóta bizonynyal köztudomásra jutott nálunk. Itten már a 
60-as években fedeztetett fel ezen kártékony rovar, és ugy 
hiszik, hogy a keleti államokból inportáltatott, valószinüleg 
Izabella és Catauba szőlőfajokkal, melyeket itt a phylloxera 
különösen szeret, mig a Zierfandler és Gutedel még eddig leg- 
jobban ellentállnak neki. Furmintot tavalyi mportáltak legelő- 
ször tőlünk, ugy, hogy még erről semmit sem lehet mondani. 
E vészes rovar pusztításában nagy energiával járnak el. A 
különféle kezelési módok köz'il eddig legbiztosabbnak bizonyult 
a szénkéneggel való eljárás, bár radicaliter még ez sem 
gyógyított. 

így tehát Californía gyümölcstenyésztéséről is hoztam fel pár 
példát, bár körtéjéről és baraczkjáról nem is szóltam, daczára, hogy 
ez utóbbi éppen oly terjedelmes gyümölcsösöket képez, mint a 
narancs. Már most még a nagy mennyiségű és alakú virágokról 
is'^ kellene beszélnem, melyek itt az utazót oly kellemesen le- 
pik meg és gyönyörködtetik ; de ezekhez, megvallom, semmit sem 
értek és így legfeljebb azt írhatom meg, hogy a vad virá- 
gokból hogy csinál pénzt a californiai? 

Délcalifornia egy ily kis virágos völgyében, a tengerpart 
közelében, egy „Bee-Ranchet" vagyis méh-gazdaságot látogat- 
tunk meg. Ezen államnak nagy előnye e tekintetben az, hogy 

egész télen át virágzó növényeket szolgáltat a méhnek és igy 
teleltetésökre nem kell gondolni. A méhész itt persze saját 
bőrére dolgozik és csakis ebből él. Barátunknak 83 kasa volt 
s átlagban évenként eddig 360 font mézet adott egy kas, tavaly 
csak 132 fontot, az idén pedig semmit, mert a virágokban 
nincs édesség, ugy látszik, egy kelletlen tavaszi zápor kiverte. 
Itt viaszból nKístorségesen készült sejtalakokat tesznek a kasokba, 
„hogy hamarább megkezdjék a méhek a munkát." A mézet a 
viasztól egy kis centrifugával választja el, mely kézzel for- 
gatható. 

A californiai méz különösen jó zamatu és viztiszta. Több- 
nyire Németországba exportálják innét. A királynékat mind 
Olaszorazágból hozták eddig, 7 — 10 doU.-t adva darabjáért. 
Ezentúl már maguk is nev^elnek telivért. A jól keresztezett 
kasnak ára 5 dollár. 

Még végül egy tényt szeretnék megemliteni, mely Cali- 
fomiában már több év óta okoz kellemetlenségeket, és idővel 
talán még komoly viszályokat hozhat elő. Ez a chinaiak beván- 
dorlása. E nemzet, mely tudvalevőleg nagy tulnépességben 
Szenved. Amerika Pacific partját, melytől csak a Csendes 
tenger választja el, természetes áradási terének tekinti. A 
Burlingame szerződés, mely 1868-ban köttetett meg az Unió és 
China közt, a két birodalomba a kölcsönös be- és kivándorlást 
megengedte. A nagy capitalistáknak ez természetesen roppant 
előny, — mert sokkal olcsóbb áron kapnak napszámost, és 
igy több pénzt szerezhetnek. De a szegény embernek, a nap- 
számosnak magának, ki ennek következtében kisebb munkabért 
kap, mert a chinaival kell concurrálnia, ez nagy veszteség. 

Még ha lehetne concurrálni, valahogyan megjárná, de 
mikor a fehér munkás 2 doU.-ért dolgozik, a chinai 1-ért teszi 
ugyanazon munkát. Ha képes volna a fehér 1 doU.-ra lemenni, 
a chinai 50 centsre száll sőt 25-ért kapható volna és még 
ekkor is nemcsak hogy megél, de még pénzt takarít meg 
magának. 

Mert hisz egy chinai Amerikában 7 — 15 cents-sel napjá- 
ban képes megélni, és még mindig jobban jár, mint kedves 
hazájában. Etele rizskása és zöldségből áll, itt-ott egy darab 

préselt hússal benne, mit chinai korcsmákban nagyon olcsó 
árért kaphat. Minden össze van keverve egy kis tálban, mely- 
nek tartalmát aztán nem villa és késsel, hanem — ősi szokás 
szerint — két kis botocska segítségével dobálja szájába. 

Lakása pedig az ily mennyei birodalom sztllöttének — 
akármi lehet ! Itt többnyire kis földalatti pinczék és kamrákban, 
heringek módjára összepréselve, laknak. Belül a kamra falai 
körül két egész három emeletben egymás felett feküsznek. Ott, 
benn tüzelneb, alusznak és ópiumot pipálnak minden szelelő 
lyuk, kémény vagy ablak nélkül. Persze az ilyen élet aztán 
nem drága és a fehér munkást könnyen lekonkurrálja. A nép- 
pártja már egyszer törvényt kért a chinai szaporodás megaka- 
dályozására, de Hayes elnök vétója megsemmisítette reményöket. 
Azóta Garfield alatt már egy uj szerződés köttetett Chinával, 
mely mindenik államnak szabadságába helyezi ezentúl a másik 
államból való bevándorlást saját belátása szerint rendezni. 

A chinai immigratió már 1849-ben vette kezdetét, 1849- 
ben 54, 1850-ben 789, 1852-ben 4 ezer, 1852-ben 7 ezer, 
most 161 ezer főre rúg. Ezeknek egyrésze, ha átutazási költséget 
lefizette és pénzt szerzett, megint hazamegy, a másik része is 
hazamegy, de csak halva. Ezt vallásuk kivánja meg, és minden 
3 évben több chinai jön ide, mely az azalatt meghalt földiek 
nek csontjait (melyeket a rokonok jól elkészítettek és minden 
hústól megszabadítottak) a haza földjére viszi, hol aztán végleg 
eltemettetnek. 

Még más rósz oldalai is vannak a chinai bevándorlásnak, 
p. az állam nem gazdagodik általuk, mint más nép bevándor- 
lása által, mert a rizst, préselt húst, tojást, ruházatukat stb. mind 
Chinából hozatják, és még hozzá az itt nyert pénzt mind 
hazaküldik. Aztán opium-pipázás és más rósz szokások által a 
demoralizatiót hozzák be az országba, mi a fehér munkásokra 
is rósz példaként hat. Sokan az opium-szivásra már reá is 
szoktak. Azonkívül titokban saját biróságokat tartanak és 
igy az állam törvényeit kijátszani törekesznek : „status in statu." 
A nők pénzért vétetnek, egy asszony értéke 12 évtől kezdve 
8-800 doll. körül variál. A mi 800-on felül van, már alig 
jön át Amerikába. 

Egyébiránt még egy más szempontból is káros e beván- 
dorlás, mely pedig az amerikai szabadságra nem éppen szép 
világot vet. T. i. a cliinai munkások, „Kouli"-k, bizonyos 
hatalmas chinaiakból álló társaság által bérbe vétetnek, ingyen 
áthozatnak ide és visszemenniök addig nem szabad, mig 
ezen társaságoknak egész adósságukat és még azon felül egy 
bizonyos önkényes százalék-összeget le nem dolgoztak, ugy, 
hogy a nagy eapitalistíik habár, elfedett alakban, de mégis oly 
munkásokat használnak, melyek meglehetős közel állnak ahhoz, 
mit előbb „rabszolgának^ hivtak. 



X. 

Utah, Salt-Lake-Citty, szeptember. 

Californiából az ismert Central-Pacific -vasúton keletnek 
tartván, ismét átkeli utaznunk azon roppant területű sivatagon, 
mely „Great American desert" név alatt ismeretes; és akarat - 
anul az ezer veszélyre, szenvedésre és nélkülözésre emlékeztet- 
Ibennünket, melyet azon kincsszonijas kivándorlók és arany kére 
sőknek kellett kiállniok, kik a Pacific-vasutak megépitése előtt 
ezen amerikai sivatagon átvándorolni voltak kénytelenek. 

Utazó társaságunk már egyszer áthatolt ezen sivatagok- 
nak déli részén, midőn még keletről nyugatra haladván a 
meleg Arizonán mentünk át. — Itt északon is, valamint délen, 
oly sivár és terméketlen benyomást tesz az utazóra ezen túl- 
ságos sziksós vegyület által szürkés fehérre festett roppant 
terület, melyen viz is csak nagyon gyéren volt lelhető, hogy 
egész találónak véljük az amerikai Sahara elnevezést. 

De mily nagy volt meglepetésünk, midőn előttünk a sivatag- 
ból egyszerre virágzó gazdaságok emelkednek, melyek mindig 
sűrűbbé válnak, minél jobban közeledünk a nagy sóstavakhoz, 
a mormon telepitvények központjához. A nagy sóstó partján 
emelkedik Salt-Lake-Citty, a mormonok Zionja, zöld farmok 
környezik, háttérben a magas hóhegy ek csillognak. 

A város maga egyike a legcsinosabbaknak Amerikában. 
Feltűnő sok faültetvény lepi meg az utazót, minden utczán 

végig két oldalon nyitott árkkoban friss viz csörgedez, mig a 
lakóházak, melyek többnyire minden nő számára kíilön lakássa 
vannak ellátva, mindig egy szorgosan müveit szép kert közepé- 
ben állanak. 

Tudjuk, hogy a mormonok egy vallásfelekezet, mely 
1847-ig Illinois államban volt letelepedve, de a szerintök 
megengedett soknejtiséget gyakorolván, más felekezetű szom- 
szédaik által nem lőnének tovább megszenvedve. Mig végre, 
miután minden unszolás daczára szokásaikból semmit sem 
engedtek, a nép tüzzel-vassal elpusztitá lakásaikat és ingatlan 
vagyonukat, sőt vallásalapitó prófétájukat, Joseph Smith-et, 
megölte. Ekkor Brigham Young, felekezetöknek egy tagja, 
Istentől sugalló ttnak mondván magát, felszólitotta „testvéreit," 
hogy kövessék őt az „igért földre," mire felkerekedtek, meg- 
mentett vagyonukat ökörszekerokre rakták és pereputyostól 
nyugatnak indultak. Egy egész esztendeig utazott a nép, vad 
országokon és ismeretlen tartományokon haladva keresztül. 
Minden nélkülözés és szenvedés daczára egyakaratulag követvén 
prófétájukat, ki, mint valaha Mózes a zsidókat, szilárd lélekkel 
vezér lé követőit mindig beljebb és beljebb a határtalan siva- 
tagba. 

Végre a nagy sótavakhoz értek, melyeknek partjain a 
sivatag dombjai is magasabbak. Mire a próféta kinyilvánította, 
hogy ^ez az a Cánaán!" 

Valóban nem kicsiség, ennyi fáradságos vándorlás után, 
egy terméketlennek látszó sivatagon letelepedni, arra lévén 
utalva, hogy ottan semmiből valamit. Saharából Cánaánt, — 
csupa kézi munka által csináljon az ember ! De hiába, a vezetőben 
való teljes bizalom, és a szilárd hit abban, a mit ők igaznak 
tartanak, oly kitartást, erőt és szorgalmat adott mindegyiknek, 
hogy a munka gyümölcse minden várakozást felülmúlt. A 
közelfekvő hegyekben fát és vizet találtak. A viz levezettetett 
a sivatag lapos részeire, és miután a felületen lévő alkálit 
(salétromos sziksót) lemosta volt, saját készitményü ekével 
felhasitották a talajt. Az édes viz most ismét többször ráeresz- 
tetvén, a talaj lúgos só-alkatrészeit feloldotta és lefolyván, azokat 
magával vitte. így a föld rossz részei „kimosattak." Azután 

mélyre szántották és szorgosan bevetették. így Ion kenyér! 
Birkáik gyapjújából maguk szőtték teljes ruházatukat; szent 
és vasat a sivatag távolabb dombjaiból nyertek, mig borszük- 
ségletüket a vadállatok látták el. Egy szóval a község önerőből 
minden szükségleteit fedezte. 

Czéljuk el volt érve, elzárva az egész világtól, zavartala- 
nul „élhették világukat" saját módjuk szerint ! Ezen tartomány 
még ekkoráig Mexicóhoz tartozott, de két évvel azelőtt az 
Egyesült-Államokhoz Ion csatolva. Mindannak daczára ezen 
időtől kezdve egész addig, mig a Pacific-vasut megépült, tör- 
ténetük mysticus homályba borult. Ok maguk persze nem 
szeretnek „gentillel" (minden nem mormon neve „gentil") serami 
lyest közölni, a világ többi része pedig nem volt velük közle- 
kedésben. Mindazonáltal meglehetős bebizonyitottnak tartják az 
amerikaiak, hogy a mormonok az indiánusokkal együtt tartva, 
több Ízben karavánokat raboltak ki és öldöstek le, melyek 
akkoriban a kaliforniai arany szomj által hajtva, a veszélyes 
sivatagon keltek át. 

Most megváltoztak az idők ! Az elszigeteltség, mely önálló- 
ságuknak főtámpontja isolt, a vasút által elveszett, és sok „gen- 
til" lakja Salt-Lake-Citty-t. Ezek, valamint egész Amerika ismét 
nagy lármát csapnak a soknejűség ellen, és talán még nehéz 
időket fognak a sivatag e lakói átélni. Mindazonáltal még eddig 
nagyon jól tartják magukat, és nem csak helyben szaporodnak 
(egy atya maga bevallotta nekünk, hogy 46 gyermeke van — 
négy nejétől), de folytonos uj bevándorlás, illetőleg térítés által 
is gyarapítják híveik számát. Mormon missionáriusok összejár- 
ják Európa északi részeit és különösen Svédországból és Nor- 
végiából évenként pár ezer terítettet hoznak vissza. Persze, 
hogy ezeknek legnagyobb része a női nemhez tartozik. Meg- 
érkezésükkor az uj hazába, a családatyák kimennek az indó- 
házhoz, válogatni a családi élet felfrissítésére .... 

Telepitvényeík száma is (500-on felül) nagy mértékben 
szaporodik, és most már a „Great American desert"-nek nagy 
részére terjeszkednek, egy milUó acrenál több lévén ekéik 
alatt. Délre Utahon végig egész Arizonába, mig északra már 
Idaho, sőt Montanába is behatol a „Zion"-ból kormányzott 

népség. Persze névleg mint amerikai polgárok csak a rendes 
politikai hatalom alatt állanak, de hát teraiészetes, hogy tettleg 
az ő vallási „praesidens"-ök, ki Z ionban él, minden hatalmat 
egyesit kezeiben. 

Ha gazdasági szempontból tekintjük a mormonokat, be 
kell vallanunk, hogy sokkal is nagyobb figyelemre méltók, 
mint a mennyire a közönséges utazó méltatja őket, ki megelég- 
szik avval, ha pár sületlen élczet csinál háremjeik és vallásuk 
felett, és még pár skandalózus adomát elbeszél, — a nélkül^ 
hogy valaha a mormonok kitüno földművelési ügyességéről és 
sikeréről is szólna. 

Az irrigatió, melytől itten minden függ a lehető leg- 
czélszerübb és legolcsóbb módon van létesitve, úgyannyira, 
hogy érdemes volna szakértő által tanulmányoztatni. Az 
egész egy egységes terv szerint van kivivé, mely egy „ön- 
töző bizottság'^ munkája. Ezen bizottság a Mormon község 
segitségével és költségéből levezeti a vizet a hegyekből az öntö- 
zendő területre, ugy, hogy minden birtokos saját földjére ereszti 
hesse azt. De hogy minden viszálykodás vagy kellemetlenség 
kikerültessék, az öntöző idény kezdetén minden gazda kap a 
bizottságtól egy naptárt, melyben elő van neki jegyezve, hogy 
melyik napon, melyik órában és hányadik perczben mennyi 
dőre nyithatja ki zsilipjét, a vizet a közös árokból földjeire, 
eresztvén, és hogy mennyi idŐ múlva köteles azt ismét elzárni, 
hogy a következő szomszéd is kapjon belőle. így a moimonok- 
nak vízszükséglete nappali és éjszakai érákra és perczekre van 
elosztva. Mindenik megkapja, a mi neki dukál. Ha nem kell 
neki, átadhatja szomszédjának, vagy benne hagyja a főárokban 
Mindenesetre tilos oly időben ereszteni vizet a földjére, mely- 
ben a naptár nem ad reá engedelmet. 

Az öntözési munkálatok aránylagosan olcsók, mert a fő 
árkot községi munkaként ássák meg, mig a saját földjére 
mindenik maga ereszti reá a vizet, vagy talán szomszédja 
segítségével. Tulajdonképen nem ássák, hanem inkább túrják 
az árkokat ugyanazon lófogatu lapáttal, melylyel a vasuttöL 
téseket szokás Amerikában felönteni. Elől jár egy eke, mely 
barázdát csinálva, a földet elválasztja a talajtól, utána pedig 

több lólapát*) jár, mely az elszakított földrészeket magával 
viszi. A hol töltés akar lenni, ott a lapátkezelő egyszerűen 
kiforgatja szerszámát, és a föld kiömlik, a nélkül, liogy lovát 
megállítaná. Ily módon nagy gyorsasággal és olcsón lehet a 
földet mozgatni. Átlagban itt az egy aere-ra eso összes öntözési 
előmunkálatokat 5 — 19 dollárba számítják, a szerint, hogy mily 
távolságból vezettetett le a viz. Mig a fentartást illetőleg 5 
dollárt (vagyis öt munkanapot) számítanak évenként egy 160 
aerenyi terUletre. 

De ezen számok csak megközelítők lehetnek, és valószínű, 
hogy ennél olcsóbbra jön a munka, miután nem napszámosok 
dolgoznak, hanem mindegyik a maga érdekében. Az igy el- 
készített földön, mely sok ásványrészt tartalmaz, és részint a 
vizben feloldott növényrészek, részint trágyázás által termé- 
kenyebbé tétetik, még eddig rossz termésök soha sem volt 
miután mindig öntözhették, ha kellett. Egyébiránt csak a 10- 
ik évtől szükséges a trágyázás. Zion város közelében a farmok 
20 — 40 aerenyi nagyságúak és acre-jök alig kapható 150 
dolláron alul, mig a távolabb esők már a rendes 160 aerenyi 
nagyságot érik el. Minden még nem müveit föld a kormányé, 
de szintén „haszontalan sivatag" lévén, akár ki ingyen reá 
telepedhetik. Csakhogy persze mormon vallásra kell áttérnie, 
másképen nemcsak hogy meg nem szenvednék ottan, hanem 
nem kapna az olcsó közös vizből. E nélkül pedig ki nem 
fizetné magát a gazdálkodás. 

Szántani itt néha egész 10 hüvelyk mélységre szokás. — 
Es mint mondám a 10-ik évtől kezdve rendesen trágyáznak. 
Ilyen alapos gazdaságot Amerikában még nem találtunk sehol, 
de meg is látszik a gyümölcse, daczára, hogy „terméketlen 
sivatagnak'^ tartották e földet; mert, mig a mormon coloniák- 
nak eddigi átlagos termésük per acre 25 bushel búza, 30 bushel 
árpa, 31 bushel zab, 20 bushel kukoricza és burgonya 139; 
addig az egész Unió átlagos búza termése 1871-ben=11.5, 



*) Egy lólapát egy pár ló és egy emberrel, ha a földet nem kell 
messzebbre 35—40 lábnál egy helyről a másikra mozgatni, naponként 100 
köb-yardot végezhet, mi = 2400 köbláb = 76 köbméter. 

1872=11.9, 1873=12.7, 1874=12.3, 1875=11.0, 1876=10.4, 
1877=13.9, 1878=13.1, 1879=13.7, 1880=13.3 bushel. 

A föld terményeit közönségesen a szomszéd országokban 
erezet kereső bányásznépség jó árért veszi meg, valamint szép 
marhájuk egy része is ezek szükségletét fedezi, mig jó lovai- 
kat és a marha másik részét vasúton keletre egész Chicagóig 
küldik. 

Természetes, fü nem tenyészvén a sivatagon, mesterséges 
legelőket használnak, melyek szintén rendesen öntözés alá vétet- 
nek. A jószág az év 8 hónapját ezen kitűnő és dróttal beke- 
rített legelőkön tölti, mig négy hónapig fából épült meleg istál- 
lókban telel. Ezalatt répával, luczerna- és lóhere-szénával tart- 
ják, melyet szintén öntözött talajon termesztettek. Evenként 
4-szer kaszálják, és igy acrenként átlag 8 tonnát, vagyis 
holdanként 115 métermázsát nyernek. Gyümölcsöt is folyton 
nagyobb mértékben termesztenek, és a mi helyben el nem kelt, 
megszántva exportálják. -- A posztógyárak, melyek valaha 
csupa szükségből keletkeztek, most pénzt szereznek, mert 
tökéletesített készitményeiket exportálják. Selymet is már jókora 
mértékben állitanak elő. — Napibér nyáron 2 dollár. Lakást 
és eltartást hetenként 2^/2 — 4 dollárért kaphatni. Esztendőre 
felfogadott munkás 150 — 200 dollárt kap, sőt többet is. Aratásra 
„kévekötő" gépet használnak, melyet 3 ló von, egy ember 
hajt és egyszersmind kezel. A kévék összeszedése és kepékbe 
rakása több kézi munkás által eszközöltetik. A gép váltott 
lovakkal 8 — 12 acre búzát vághat le és köthet kévékbe napon- 
ként. Cséplés, kaszálás, szénagyüjtés stb. a rendes amerikai 
gépekkel megy végbe. 

Egyszóval látjuk, hogy a mormonok, kik tűzhelyeiktől 
elűzetvén, újra kezdték életüket egy lakhatlan s terméketlen 
sivatagban, azt termékenynyé és lakhatóvá tették, és most 
daczára az amerikaiak ellenszenvének még mindig folyton gyara- 
podnak. Es igy oly hatalomra vergődtek, melylyel számolni 
kell, — és mely még sok fejtörést fog az Egyesült-Államoknak 
szerezni, ha békében nem hagyják őket. — Eltekintve minden 
más indoktól, mely őket ezen nagy munka kivitelére ösztönözte, 
mindenesetre azt hiszem, hogy az „utahi mormonok" a legszebb 

példái annak, hogy egy jól vezérelt „községi munka" 
mily kevés költséggel mily nagy dolgokat bir 
véghez vinni! 



XI. 

Winnipeg (Manitoba-terület), Canada, október. 

A mormonok területeiről egyenest észak felé tartva, nem- 
sokára a Utah Northern vasút végére értünk, és részint kocsin' 
részint lóháton utaztuk át Utah északi részét, valamint Idaho 
és Montana territóriumokat. 

Ezen még többnyire teljesen vad országoknak jövője főleg 
marhatenyésztés és bányászatból fog állani, mert müvelésre 
való föld csakis a folyamvölgyekben található, mig a többi 
részint olyan, mint a nagy sivatagnak a mormonok által lakott 
része, részint magas hegységekből álló, vagy pedig kiégett vul- 
kán dombokkal fedett. Ezen utóbbiak oly Istentől elhagyott' 
szomorú képet adnak a vidéknek, mint egy „pokol, melynek 
tüze kialudt." 

A Missouri folyam északi részét Bismarcknál átlépve, 
egészen megváltozik a vidék. Jó füvei fedett dombos prairiek, 
terülnek el itten, melyek lapály ai jó talajnak. Innét kelet 
felé haladva^ mindig jobb minőségű lesz a föld, mig a híres 
„Red river" völgyben eléri a kitűnő minőség tetőpontját. A 
„Red RiVer of the North" Minneapolis dombjaiból eredve, 
északi irányban folyik az angol birtokok, illetőleg Manitoba felé 
és ennek határát átlépve, később a Winnipeg tóba ömlik. 
Bruckenridge városától kezdve a folyam termékeny völgye 
tágulni kezd, és innét egész torkolatáig átlagban 100 angol 
mértföld széles. Ezen hosszúság pedig közel 350 mfldet tesz 
ki. A Red River azonkívül jobbról-balról kisebb folyó vizeket 
vesz fel magába, ugy, hogy az egész Red River-vidék hálózata 
által öntözött területet nagyjából 200 millió angol □ mfldre 
lehetne becsülni. 

Ez most a közvetlen jelennek nagy buza-eldoradója, itt 
termett Amerikának elsőizben azon kemény búzája, 

mely a bánátival és avval, mely a hires orosz „fekete 
földben^' tenyészett, ki birja állani a versenyt. A Red River 
terület fő hibája az, hogy helyenként oszszel bizonyos részei 
víz alatt állanak, de a mint már azokon látni, melyek már 
eddig is müvelés alatt vannak, ezen a bajon könnyen lehet 
segiteni egyszerű levezető árkok által. 

Ezen egész lapály talaja a legnagyobb mélységig gyönyörű 
zsiros agyag, melynek alsó rétegei mész- és kali-oldatokat 
tartalmaznak, mig a felső réteg, a sok ezer éven át vadon te- 
nyésző embermagasságú fü rothadása és időnkénti elégése kö- 
vetkeztében, 3 — 12 lábnyi mélységre szép fekete szint mutat. 
Bánátunkat kivéve, máshol ehhez hasonlót még nem láttam. 
Az egész terület itt is olyan sik, „mint a tenger,^^ de mindazon- 
által elég hajlásai vannak ezen síkságnak, hogy az álló viz 
könnyen levezethető legyen. Kő nem látszik sok 100 míhyi 
távolságra. Es eső után az utak itt is oly feneketlenek, hogy 
inkább szárnynyal lehetne haladni, mint a szép fekete sárba 
tengelyig sülyedő szekérrel. 

Csakhogy ezen szerencsés sikságnak még az az előnye 
is van, hogy, mint emlitém, számtalan folyó viz szeldeli át, 
melyeknek partjai a természet által befásitották. Tehát ez 
egyoldalról a gazdának fa-szükségletét fedezi, más oldalról az 
éji csapadékot „rendben tartja," és még hozzá az itten télen 
nagyon hidegen fújni szokott szelek ellen jó vedül szolgál. 

A tél hosszú és novembertől — márcziusig tart. A hőmérő 
40 Celsiust vagyis 32 R. hideget is mutat. Az ezen idő alatt 
rendesen uralkodó szelek a havat mindig lefújják a földekről' 
ugy, hogy a téli vetések a hideg ellen nincsenek védve. Ennek 
következtében csakis tavaszit vetnek. Es pedig, miután a búzának 
legmagosabb az ára, csakis evvel foglalkoznak és ezenkívül 
éppen csak annyi zabot termesztenek, a mennyi a vonó marha 
etetésére szükségeltetik. Az amerikai farmer kizárólag csak 
lovat használ munkára, csak a német, svéd és norvég telepü- 
lők használnak szarvasmarhát. 

A Red River környéknek nagyon kis része van még 
feltörve, a többit még hallatlan magasságú, buja fü fedi. De 
ennek is legnagyobb része speculansok kezében van, kik olcsón 

öszszevásárolván a földet, addig tartogatják, mig ára feljebb 
száll. Ez pedig csodálatos gyorsasággal megy. 1875-ben ama 
földért, hol most a hires Dalrymple-farm (az úgynevezett legna- 
gyobb „buzagyár" a világon) áll, névleg egy dollárt fizettek 
per acre, de miután a fold az akkor pénz nélktlli vasúttársa- 
ságtól vétetett, és annak bon-jaival lehetett fizetni, melyek 
10^/o-ra le voltak esve, tehát tulajdonképen csak 10 centset 
adtak acre-jéért. Most, hogy a vasutak kiépíttetnek, az érték 
napról-napra emelkedik, ugy, hogy a töretlen prairie értéke 
ott, hol nem esik túlságos messze a vasúttól, 15-20 dollár 
közt áll, mig a már egyszer eke alá hozott föld 40 dolláron 
alul alig kapható (a mi mintegy 90 ftot tesz ki holdjáért). A 
képződő városokhoz egészen közel fekvő területek egész nevet- 
séges árakra emelkednek. Az ezen vidéken producált búza 
többnyire mind első 'rendű (Nr. 1.), és az idén kivétele<s 
magas áru. 

Fargo városában, mely a Red River vidék azon részén 
fekszik, mely az Egyesült-Államoknak fő helyét képezi, a Nr.., 
1 búza bushel-ja most 1.17 dollárt ér. Nr. 2 pedig 1.12 dollárt. 
A nagy gazdák farmjukról egész vasutvonatonként directe 
nyugatra szállitják búzájukat, (mint pl. Ualrymple, ki az 
aratás óta naponta 2 teher vonatnyi búzát küld farmjáról egyenest 
Duluth és Buffalóba), mig a kicsinyeknek búzatermése az 
elevátorok által vétetik meg, melyek nemcsak minden kis 
városkában, de a vasutak mentében is nagy számban emel- 
kednek. 

Láttam állomásokat, hol már elevátort épitettek, daczára 
annak, hogy az egész környéken a föld még alig látszott 
szántva lenni. Ez mind spekuláczió; mihelyt hallják, hogy az 
idén települők jönnek ide vagy oda, hamar megépitik az ele- 
vátort, hogy biztositsák maguknak a helybeli buzakereskedést. 
Többnyire nagy társaságok vagy magános kapitalisták az 
elevátorok birtokosai, és néha egy társaság az egész vasútvonal 
mentében birja az elevátorokat és igy monopóliumra tesz szert. 
Aztán a vasúttársasággal egyetértve, kelleténél magasabb rak- 
tári dijakat vesz a farmertől. De utóvégre visszaélés mindenben 

található. Egyébiránt az itten termett búza egy nagy része 
directe a minneapolisi malmokba megy. 

De talán nem lesz érdektelen a gazdasági tervről is szólani, 
mely itten divik. Tavaszszal a prairie egyszeri szántás által 
feltöretik 2—3 hüvelyknyi mélységre, mi által éppen csak a 
gyepkérget vágja fel és azt gyökereivel felfelé forgatja az eke. 
Oszszel ismét egyszeri szántás által visszavetik a barázdát. 
Októberben befagy a föld, mely csak ismét márczius vége felé 
kezd engedni. Mihelyt 3 — 4 hüvelyknyire felengedett a legfelső 
réteg, noha az altalaj piég júniusig fagyos marad, a vetőgép 
elkezdi munkáját.*) Ez hasonlólag működik a mi szórvavető 
gépünkhöz, csakhogy ez maga elé szórja a magot, mig hátulsó 
részén egész szélességében egy sor földig érő kis exstirpátor 
kés van hozzá erősítve, melyet tehát a vetőgép maga után 
von és ez által a vetett magot azonnal beboronálja. Az egész 
munka meglehetős felületesnek látszik, de a buja föld helyretiti 
a hibát és a termések eddig átlagban 18 bushelt mutatnak 
fel per acre, a mi több mint 8 mm. holdanként. Ily csekély 
munkához képest ez nagyon jó, különösen ha tekintetbe vesz- 
szük, hogy e föld 60 évig is kitartja e zsarolást, a mint ezt a 
Winnipeg mellett már két generáczió óta letelepedett kis skót 
kolónia bizonyltja. Ezen utóbbi e század kezdetén lord Selkirk 
által alapíttatott, és egészen a legújabb időkig oázisként állott 
a nagy Manitoba közepén. 

Az aratás kizárólag „self-binder" géppel, vagyis „kéve- 
kötő aratóval" történik. Es pedig kévekötésre a drótot ép- 
pen ugy használják, mint a kóczmadzagot, a gazdák vélemé- 
nye eltérő lévén abban, hogy melyik jobb. Az aratógép után 
két ember szokott járni, kik a kévéket azonnal 12-e8 kepékbe 
rakják. Háromféle nagyságú gépet használnak, 4 és 6 láb szé- 
lességűt 3 lóra és 8 láb szélességűt 4 lóra. Az elsők 12 acret, 
az utóbbiak 25-öt végeznek napjában, a gazdák nyilatkozata 
szerint. Egy angol négyszögmértföldnyi — 640 acrényi — 
búzaterület aratására 3 drb 4 lábas gépet szokás számítani. 

A mint a kévék kiszáradnak, a nagygazda kiviszi 



*) A vetés közönségesen ápril 12-ike körül esik. 

CEéplőgépét, melynek lokoraobilje többnyire saját erejéből moz- 
dul helyéből, a cséplőgépet vonva maga után. Elébe egy pár 
ló van fogva, hogy az irányt megadják a mozgó gépnek. 

Midőn ily módon ki ér a tarlóra, a kepék közepette meg- 
állván, elkezdi munkáját. 4-5 váltószekér folyton hordja a 
kévéket a cséplőhöz. Mihelyt egy bizonyos terület fel van tisz- 
tázva, a gép ismét a maga erejéből indul tovább, uj kepék közé. 
A kisgazda be szokta hordani gabonáját, és asztagba rakja 
azt, várván a „házaló" gőzgépet, hogy mikor jöhet ő hozzá. 
Ennek aztán 3 centet fizet minden bushel kicsépléseért, azon- 
kívül embereket kell neki fogadni, kik a munkában segitenek, 
valamint őket jól is kell tartani; ugy, hogy egy bushel csép* 
lése mégis, mindent együvé számítva, bele kerül neki 8 cents- 
jébe ; némelyek még télen lójárgával is csépelnek, de ez 32 
foknál kissé hideg mulatság! 

A „header"-t, kalászoló arató gépet, itt nem lehet czél- 
irányosan használni. Mert fő előnye, hogy t. i. a búza levágat- 
ván, közvetlenül a cséplőbe mehet, itt hátránynyá válnék. Ca- 
lifomiában t. i., hol esőtől nem félnek, a búzát nem csak ér- 
ni, de lábon állva teljesen kiszáradni is hagyhatják, mig ott, 
hol a mienkéhez hasonló, bizonytalan időjárás van, minél előbb 
kell aratni, az esetleges jó időt felhasználván; és ennek kö- 
vetkeztében kepékbe rakva kell szárítani a gabonát. És csak 
is ez lehet az oka, hogy H. Semler azt mondja: „hogy a 
kalászolók használhatóságát ujabban több amerikai gazda elvi- 
tatni törekszik;" meglehet, de valószínűleg csak ott, hol nem 
oly száraz az időjárás, mint például Californíában. 

Aratás, illetőleg cséplés után azonnal szántani kezdenek 
és pedig sietve, mert a mi őszszel fel nem szántható, abba ta- 
vaszszal itt nem lehet vetni. De ezen egész munka nem áll 
másból, mint a tarlónak nagyon felületes megforgatásából, mi 
közben az ekét ritkán eresztik mélyebbre 3^2 hüvelyknél. Csak- 
is egyes német gazdák vagy a svédek és norvégek, kik itt 
nagy számban találhatók, szántják fel alaposabban a talajt. 
Egynél több szántást senki sem végez. A korai fagy, igaz, nem 
sok időt engedne rá, de másrészt meg, nem is tartják érdemes- 
nek. Ennek következménye aztán az, hogy mire a hó jő, a 

Amerikai leveltk. *^ 

földek nagy része ismét mind tele van szép zöld gyommal és 
fattyuhajtásokkal, melyeket ha kiboronálna még a gazda, bizony- 
nyal jobb termést várhatna jövő évben. De hiába, ez itten nem 
szokás. És „a 20 bushelt ugy is megtermi a föld!" így gon- 
dolkozik az amerikai gazda. Ekkor beáll a hosszú hideg tél, a 
gazda jó hosszút nyugszik, és tavaszkor megint reá kezdi a 
boronás vetést. 

Az ekéknél itt általában csoroszlya-kés helyett e soros z- 
lya-kereket használnak. Az aezélkerék kerülete meg van 
élesitve s a mennyire munkájánál láthattuk, könnyebben vágja 
a földet, mint a mi késünk. 

Az ujabban használt ekék mind „sulkyplow" systemára 
vannak készítve, a mely egyszerűen abban áll, hogy a szántó 
rajta ülhet és más dolga nincs, mint a lovakat hajtani és a 
mellette levő emeltyű segélyével a vasat kiemelni vagy leereszteni 
a földbe. Természetes, hogy a kis farmer, ki egyrészt gentle- 
man-t játszik, de másrészt maga munkálja meg földjét, inkább 
karszéken ül, mint eke után jár, ha a munka kissé rossszab- 
bul is üt ki. Egy ily egyes sulky ekével közönségesen 15 — 16 
hüvelyknyi széles barázdát fognak. Még többen használják a 
két vasú „sulky"-t, melynek vasai egyenként 13 hüvelyket 
fognak és sokkal szebb munkát végeznek. 

Az ily gazdálkodással egy aere-re eső kiadások : első év- 
ben (tehát a beruházási tőkét is be számítva) 11 dollárt, a má- 
sodik és minden következő évben 8-at tesznek ki. 

Egyébiránt nagyon sok f Jgg attól, vájjon egész évre van- 
nak-e bérelve a munkások, mint ez nagyobb gazdaságokban 
történik, és hol aztán télen elküldi őket a gazda lovastul, sze- 
kerestül együtt Michigan államba, a nagy fenyőerdőkbe, hogy 
ott favágás és hordás által keressenek neki pénzt, — vagy pe- 
dig éppen csak a vetés és aratási időre vannak-e felfogadva. 

Egyébiránt oly nagyszerű gazda, mint Dalrymple, is 
kezdi már megszüntetni a munkaerő ezen téli kihaszná- 
lását és e helyett inkább elbocsájtja embereit aratás után, 
és öszvérjeit olcsó abrakra és legelőre degradálja. Pedig ha va- 
lamelyik Red-Riveri-i buzagazdának kifizetné magát a munka- 

erőt télen által megtartaoi, mindenekelőtt Dalrymple lehetne 
az, miután oly nagyban dolgozik. Gazdasága 75,000 acre-ből 
áll; ebből müvelés alatt van évenként 30,000 acre, és pedig 
zabvetés csak annyi áll, a menyi vonós lovai és öszvérei el- 
tartására szükséges (melyeknek száma 700). A többi ^ind 
búzával van bevetve! Dolgozik nála 700 ember, 200 kéve- 
kötő aratógép, 30 gőzcséplő. — Naponként 75 waggonnal szál- 

ff 

lit el búzát, cséplés idején. 10 dollárra teszi acrenként a 
beruházott összeget és az évi kiadásokat szintén 8 dollárra. A 
gépek kopását 15 °/o-ra állit ja. Egyébiránt, hogy az az ember, ki 
a dolgot ezen gyönyörű talajban energiával felkarolja, mily 
gyorsan jöhet pénzhez, következő példából láthatjuk. 

Valaki 160 acre-t vett á 25 dollár (persze a vasút mel- 
lett.) Első évben munka és beruházási költségek per acre 11 
dollár. Termett első évben 36 bushel. A közel elevátor meg- 
vette bushelját egy dolláron. Tehát kiadás 254-11=36 dollár, 
bevétel szintén annyi acrenként. Vagyis az első évi termés meg- 
fizette a vétel árt, a beruházási összeget és a munkát! (?) 

Magam is hiszem, hogy ez a példa egy kissé nagyon fül- 
lentve is van, de hogy nem sok hiányzik a valóságából, ezt 
mindenki beismerheti, ki saját szemeivel láthatta a Red-River 
tájékát. 

A Red-River folyón északra menve, Winnipeg városába 
érkezik az utas. Ez Manitoba angol provincziának fővárosa. 
Ezt is beutaztuk, a mennyire a „Canada pacific" vasút kiter- 
jedése, melyet most nagyban építenek, megengedte. Czélunk 
volt kitudni, vájjon van e valami alapja ama nagyszerű , jövő jóso- 
lásnak", melyet angol részről idekinn oly sokat emlegetnek, vagy^ 
igazuk van-e a yankeek-nek, kik mindezt csak schwindli-nek 
tartják, kik mindig csak azt dicsérik, a mi az övék. Nem aka- 
rom e levelek tisztelt olvasóit egy ily távol eső vadország leírá- 
sával untatni, a hol még egyelőre ugy sincs semmi, hanem 
nem állhatom meg kutatásaink eredményeit pár szóval meg- 
említeni. 

Azon meggyőződésre jutottunk, hogy az angoloknak nagy 
igazuk van, hogy a távol North-West-Territorium nagyon jó 
talaJTi részeket tartalmaz és hogy annak északi fekvése sehogy 

5* 



— es- 
sem akadályozza a búzatermelést. Még a Saskatsewan folyótól 
nyugatra, sot a sziklás hegységekhez közel eső területek is, 
minden északi fckvésök daczára, melegebb égaljuak, mint ke- 
leti Canadának sok része. A csendes oczeánban. Japán felől, 
Esz»k- Amerika nyugati partjára is éppen oly meleg áramlat 
jő, mint a „Golf áramlat"; és valamint ez utóbbi Anglia és 
Francziaország egálját mérsékli, ugy hat a japáni áramlat is 
Amerika ezen pontjára Búzát a legészakibb telepit vény ékből 
is mutattak, például Fort-Vcrmillonból, mely a Peace-River 
mellett az 57-ik szélességi fok alatt áll, mi ugyanazon magas- 
ság, mint Kamtsatka északi része, Schetland szigetek stb. Pe- 
dig ki gondolna ezen utóbbi helyeken búzatermelésre! Egyéb- 
iránt kormányunk által a malomkérdés érdekében átküldött 
Pékár ur, kivel elég szerencsés voltam találkozhatni, ezen 
északi búzából fog hozni mutatványokat. Hogy ezen „uj or- 
szág" mily roppant kiterjedésű, arról csak ugy szerezhetünk 
magunknak egy kis fogalmat, ha térképen nézzük, hogy 
Észak-Amerikának mily nagy része esik az Eg}^esült államok 
határától északra. Ha Manitoba ezentúl is megmarad önálló 
angol provincziának és nem csatlakozik az Egyesült-Államok- 
hoz, hát még sok fejtörést okozhat ezen hatalmas szomszédjá- 
nak, mert olcsóbban lesz képes búzáját Európába 
szállítani, mint annak bármely állama! 

Már jövő évtől kezdve Manitoba uj vasutján búzáját 
egyenest Thunder Bay-hez (a Superior tó északnyugati öble) 
szállitja, és ez onnét vízen egyenest Európáig mehet : a tava- 
kon végig, az újonnan szélesbitett Welland kanálison keresztül 
(kikerülvén ezúttal a Niagara-esést) és aztán az Onatario és 
St.-Lorenz folyókon át a tengerbe vévén útját.. Itt Quebec-ben 
vagy más kikötőben mégis átrakják a gabonát (úszó eleváto- 
rok által) más hajóba. Nem mintha tengeri hajók nem volná- 
nak képesek a tavakba behatolni, de azért, mert a búzát ily 
hosszú utazáson keresztül veszélyes forgattatlanul hagyni. 

Ha tehát minden ugy lesz, a mint a manitobaiak remé- 
lik, akkor az ő búzájuk bushelje Angolországig nem fog többe 
kerülui 80 centnél, és pedig: 

Wiunipeg-től Thunder Bay-ig vasút ... 16 cents 

Thunder Bay-től hajó Liverpoolig ... 20 „ 

Elevátor Thunder Bay 3 „ 

„ Liverpool 8 „ 

A kisfarmernek termelési költségét pedig nem 

állitják többre 33 „ 

Tehát kerülne a búza bushelje . .80 centbe 
Ez persze „Zukunfts-Musik", valamint azon tervnek meg- 
valósítása is, mely szerjhat a nagy Hudson-öbölön keresztül vin- 
nék a búzát, mi által a szállítás még kevesebbe kerülne. 

De hát Amerikában mennyivel kisebb a hézag a „Jelen 
és Jövő" közt, mint nálunk, a mi szegény, vén Európánkban ! 



xn. 



Chicagro. Illinois, október vége. 

Még mielőtt Amerikát elhagyom, nem akarom elmulasz- 
tani, hogy egy eredeti gazdaság rövid leírását közöljem, 
mely ismét különböző mindazon sokfélétől, melyet e roppant 
kiterjedésű országban láttunk. 

Eddigi utunkban többnyire csak oly gazdaságokat néz- 
tünk meg, melyek távol esnek az amerikai czivilizáczió és az 
intensivebb gazdaság bölcsőjétől, a benépesedett kelettől. Minél 
jobban közeledik az ember a keleti part felé, annál népesedet- 
tebb a vidék, annál intensivebb a földmüvelés. Illinois állam 
(nem szólok Chicago közel környékéről) jelenleg éppen az átme- 
neti korszakban van. Es a keletről óriási léptekkel nyugatra 
haladó, mondhatnám, ^gazdászati észretérés" most kezdi érin- 
teni nyugati Illinois gazdáit. 

De azért találtam olyanokat is, kik kinevettek, midőn trá- 
gyahordásról szóltam, másokat meg kik „nagy csodálkozással" 
emliték, hogy mennyivel jobb termést érnek el most ott, a 
hol előbb már lankadni kezdett a íbld. 

Bizony mintha csak ők találták volna fel ezt is! Hisz 

még a puskapor, sőt talán a selyemhernyó „patentjét" is képe- 
sek volnának maguknak vindicálni ! 

lUinoisban már az alagcsövezés is megkezdetett, mert 
hasznosságát belátták. Es miként minden más ezen nagyszerű 
országban, ugy ezen kérdés is vaskézzel ragadtatott meg. Ezen 
i^u államban az évenként ujolag fektetett alagcsövek ösz- 
szes hossza meghaladja a 10,000 angol mértfoldet. Mindezt ugyan- 
ezen államnak 300 alagcső-égető gyára állitja elő. Munkájok 
korántsem oly jó, mint az európaiaké, miután itt csak finomra 
őrlik és nem iszapolják a nyers anyagot. De ők azt tartják? 
hogy igy is teljesen megfelel a czélnak. 1000 db egy lábas cső 
14 dollárba kerül. Indiana állam példáját akarják itt is kö- 
vetni, melynek évi átlagtermésé oly nagyon szaporodott, mióta 
az alagcsövezésbe belekapott. 

De bármily hamar szereti is az amerikai munkájának gyü- 
mölcsét látni, ezen befektetésnél el van reá készülve, hogy csak 
a 3-ik évre szárad ki a drainirozott talaj teljesen. Mindezen az 
okszerű gazdaság felé irányuló haladás azonban még csak da- 
rabos és szabálytalan. Kevés kivétellel még nincsen meg- 
állapitott vető-turnusuk, és még ha váltják is a termést, ez csak 
gondolom- formára történik. 

De a tőkepénzesek, kik sok földet összevásárolván, azt 
kis részletekben bérbe adják, már megkivánják bérlőiktől az 
általuk kitűzött vetőrendszer követését, a fő súly arra lévén 
fektetve, hogy minél több kukoriczát nyerhessenek. Vetési for- 
gójuk a következő: kukoricza 3 — 4 évig, azután zab, utána pe- 
dig téli búza, vagy rozs. Következő évben újra kezdik a ku- 
koriczával. Ha pedig, ugymondják : „a gyomtul bujává lesz, 
akkor lóherét vetünk, mely azt azonnal elnyomja, és igy általa 
a jövő tamusra kitisztít tátik a föld." (?) 

Hlinosnak fő terménye a kukoricza. 1879-ben pl. kukori- 
cza- termésének értéke egy millióval felülhaladta az Egyesült-AUa- 
mok összes aranybányáinak azon évi terményértékét. De azért 
búzát is jókora mennyiségben állítanak elő, és pedig csaknem 
mindnyájan „Drill" géppel vetik. Arra is rá jönnek tehát már, 
líogy }^ ^ magot a földbe, és nemcsak a földre rakni. A mély 
szántás előnyeit szintén kezdik elismerni, és vannak, kik néha 

8~12"-re eresztik az ekét. Mindezen rendetlen megjegyzések 
haszontalan szószaporitásnak látszanak talán, de csekély néze- 
tem szerint érdekes világot vetnek arra, hogy miképen tér meg 
a legmegrögzöttebb „amerikai rabló gazda" is az „igaz hitre" 
Csakhogy 5 életrevaló ember lévén, akkor ad tul az eddigi 
„Schlendrian"-on, mikor még nincs későn. 

De hogy végre az előbb említett gazdaság leírásához térjek : 
Mr. Gillettnek*) birtoka több ezer acre kiterjedésű, mely terület 
nagyobbára jó kövér és tágasán bekerített legelőkből áll. Ezek 
közt váltakozva kisebb farmok vannak, melyek mindegyikén egy 
bérlő él családostól, kötelessége lévén neki a kukoriczatermelés, 
melyet aztán a tulajdonos készpénzben vesz meg tőle, és pe- 
dig fizet a kukoricza busheljéórt (1 bu8hel = 0'65 mérő) 15 
cent-et (30 kr.), ha a farmer saját lovaival és gépeivel dolgozik, 
és 10 cent-et, ha maga a tulajdonos adta a fundus instruktust. 
A kis bérletek nagysága a bérlők családjától és vagyonától függ. 
60 acre-ra (1 acre = 1127 Döl) szokás egy munkást és 2 lovat 
számítani. A farmer lakását mindig Mr. Gillett épiti (mit itt 
nem minden birtokos szokott megtenni). A bérlet 1 — 5 évre 
adatik. A farmer tehát csakis annyi kalászos gabonát és kerti 
növényt termel, a mennyi családja és lovai számára szükségei 
tetik, a többi földet mind kukoriczával veti be egy erre való 
vetőgép segélyével. 

Ezen amerikai kukoricza-vető gépnek czélja, hogy az egyes 
növények 3V2 lábnyi távolságban álljanak egymástól, mind- 
két (egymást derék szögben vágó) irányban. Ennek előnye sze- 
rintök az, hogy: 1. helyo lévén a plantának, 3 — 4 szárat hajt 
egy fészekből, és 2. hogy a cultivator (itt lókapa) mindkét irány- 
ban gyomlálhasson és így a kézi tisztítás teljesen kikerültessék. 
Egy ily amerikai kukoricza-vető „corn planter" 20 acret = 12*5 
holdat vet be egy nap alatt, szükséges hozzá 2 ló és egy em- 
ber. A régibb fajtájúhoz még egy fiu is. 

Vetés után egyszeri boronálás és később kétszer lókapálás 
következik a kultívátorral, azaz egyszer mindkét irányban. A 
kultivátor naponként 6—7 acret, mi körülbelül 4 holdnak felel 

*) Gillett a chicagói, val amint londoiii marhavásárokon ísmerefces, 
mint olyan, ki a legkövérebb göbölyöket szállítja. 

meg, végez. A kukoriczaszedésre már ugyan szintén találtak 
fel gépet, de még mindeddig czélszerütlennek bizonyult, azért 
ezen munkát egyelőre ok is kézzel végzik. A bérlő a letört cső- 
veket most behordja a birtokos góréiba, ki a mennyiséget meg- 
mérve, kifizeti az emiitett járandóságot. A tulajdonos marhája 
a bérleti kukoriezaszárak között telel. Tavaszszal a bérlő egy 
nehéz dorong mindkét végébe egy lovat fog be és ezzel oly mó- 
don simitja végig a kukoriczatarlót, hogy minden szár, mely a 
dorongnak útjában áll, letöressék; azután egy egyszerű, fából 
készült kóró-gyüjtőbe fogja be a lovakat, a lehullott szárakat 
összeg erebly élendő. A szántás 4 — 6 hüvelyknyire történik, több- 
nyire több vasú ekével. 

Most térjünk át a tulajdonoshoz és látni fogjuk, hogy 
Gillett hogyan értékesiti a farmerjai által termelt kukoriczát. 
már sok év előtt Shorthorn (Durham) bikákat vett és azokat 
benszülött csiramarhával keresztezte. Azóta folyton javítja ezen 
keresztezést ugyanazon faj által, ugy, hogy törzsgulyája in pra- 
xi már telivér Shorthorn, habár theoriában még csak ^'^/iQ-nak 
szabad nevezni. Egy bika alá 60 tehenet ereszt; 5 6 hóna- 
pos korában a borjú elválasztatik, miközben legelni már megta- 
nul. Az anyákat nem feji, mert a tej értékesitése nem állana 
arányban a felállítandó istállók és a szükséges tehenes-bérek- 
kel. Másképen — úgymond — fejetném a teheneket és nem hi- 
szem, hogy a borjuk gyengébbek lennének (?) mint most. 

A hideg telek daczára az összes csordák télen-nyáron sza- 
badban tartatnak roppant terjedelmű kerítések között, és az 
egész felügyelet csak abból áll, hogy a szolgák friss kukoricza- 
csöveket hánynak a karámokban felállított, mozgatható jászolok- 
ba. A kutak (szélkerekek által hajtva), valamint a górék szin- 
tén e karámokban vannak elosztva. 

A jószág tehát egész kénye-kedve szerint mozoghat. Nap- 
pal legel és este a jászolhoz jön a belehányt csöves kukoriczát 
felenni és aztán magától megy a kútra. Hetenként nyalni valő 
sót is kap. 

A göbölyöké faszénnel van keverve. A téli tartás csutka 
és kevés csöves kukoricza mellett történik. 

A karámban sok szép disznó is van, ezeket már éppen 

senki sem eteti, és a mit kapnak azt is már csak „rai-sodik 
kézből" kapják. Az az tisztán a marhának potyadé- 
kábói élnek. Mr. Gillett 3 hizandó malaczot számit egy da- 
rab marha után. És jól is számit ; mert valóban utána van- 
nak mindig az éppen elpottyant jó falatnak. De meg is látszik 
rajtuk, hogy „jó", mert már a 4-ik hónapra ugy meghiznak, 
hogy 12 hónapos korukban átlag 260 fonttal mennek a chica- 
gói vásárra. 

Gillett ur számitása következő: 

a) Borjú eladásnál kap 30 dollárt 

a tehén telelése kerül 10 dollárba 

Tehát borju-eladásnál nyereség .... 20 dollár 
Elérvén a bikaborju a 2-ik évet, ki lesz herélve; 

b) most eladható volna 40 dollárért 

Születéstol fogva eddigi kiadások . . . . . 28 dollár 
Tehát a nyereség esetleg eladásnál ..... 12 dollár 

Ezután kezdődik a hizlalás; a második évtől a harma- 
dikig 150 bushel csöves kukoriczát kap a göböly (e mellett foly- 
ton a legelőn járva), és csak az utolsó 6 hét alatt adnak ele- 
jébe annyi zabot, a mennyit megehetik. Ezen utolsó hizó év 
leteltével a göbölyök 7 — 10 angol mázsányi súlyt nyernek; és 
igy 3 éves korukban 18 egész 20 mázsát nyomva vitetnek a 
vásárra. 

A hizómarhára fejenként ^U acre legelőt vesz, mig borjus 
tehénre, mely nyáron tisztán legelőn jár, 2 acret számit (Egy 
acre=0*6 kat. hold) 

Tehát lássuk, mibe kerül az utolsó hizlalási év fejen- 
ként: 

c) 3/4 acre legelő és 150 bushel kukoricza. Ezen utób- 
binak előállítására 40 bushel átlag termést vévén acrenként, 
szükséges 4 acre. A termelésért, mint tudjuk, 15 cent-et fizet 
a bérlőnek bushelenként, tehát (150X15) 32*5 dollárt. Ehhez 
a föld értékének százalékát számitva, mi (acre-je 50 dollárt ér, 
kamatláb itt még 80/^) körülbelül 3 dollárt tesz. így a kiadá- 
sok lesznek; 

Kukoriczaár 22*5 dollár 

a 4 acre haszonbére 12 „ 

a ^4 acre legelő 3 doDár 

Tehát : a 3-dík év kiadásai összesen . . 37*5 ^ 

Kiadások a 2-ik évig 28 „ 

Összes kiadások egy göböly előállitására . . 65'6 „ 

Átlag kap értők 100 ^ 

Tehát nyereség a göböly ön 34-6 „ 

Csakhogy ehhez jönnek még a disznók. Ezek az erdőben 
neveltetnek, és mint már emlitém, 8 hónapos korukban a marha 
korlátokba eresztetnek, 3 malaczot számitva egy marhára. De 
megjegyzendő, hogy mielőtt a malaczokat a legelőre eresztik, 
örökre elszoktatják őket a túrástól, hogy a marhának el ne 
ronthassák a gyepet. T. i. orrukba egy kis réz-karikát csíp- 
nek be, mely ezután mindig sérti orrukat, mihelyt megfeled- 
kezvén magukról, azt a földbe nyomják. 

Tehát ezek minden további túrás nélkül engedik hizlal- 
tatni magukat, azon, a min már egyszer másnak kellett volna 
hiznia. 

Hogy ezen sertéstartás mit hoz, nehéz pontosan kiszámí- 
tani, már azért is, mert a sertés ára nagyon változó, tavaly: 
4V2— 5^2 cent, az idén 6—7 közt állott fontja. A malaczot 
nem lehet többre becsülni 5 dollárnál, midőn az erdőről jön, 
a karámban pedig élelmezésükre semmi kiadást nem szabad 
számítani. 

Átlag Gillett ur 20 dollár tiszta nyereséget vesz az egy gö- 
böly után járó malaczokból. És ha jól áll a sertés ára, a ma- 
laczok teljesen megfizetik a göböly hizlalását, vagyis 
a kukoricza árát, mely mint láttuk 22*6 dollárba kerül. 

Tehát átlagos végszámitás : 

Göböly fejenként hoz 100 dollárt 

Egy böböly utáni sertés eladás nyeresége . . . 20 „ 

Összesen . . 120 dollár 
Ebből levonva egy göböly előállitására való ösz- 

szes kiadásokat 65 dollár 

Tiszta nyereség 55 dollár 

Ha pedig, hogy még szebb legyen, „a V americaine" ja- 
vítjuk a számítást és kiadásoknak csak 60-at veszünk, ak- 
kor a nyereség is 60 lesz, vagyis lOO^/o tiszta nyereség. 

xni. 

SomogyTár, 1881. deczember 25. 

Amerikai utamból hazatérve, késztetve érzem magamat 
még néhány pontot megemlíteni, melyeket az utazás folytá- 
ban alkalmilag irt szerény relatióimban csak mellesleg érint- 
hettem. 

Ezen pontok czélja egynehány Amerikára vonatkozó és 
Európa-szerte elterjedt téves felfogást felsorolni, és lehetőleg 
helyreigazitani. 

Sokszor hallani: „Hisz nem sokáig fog már tartani Ame- 
rika tulproductiója, mert a rablógazdaság hamar kizsarolja a 
földet, pedig az amerikai csakis ahhoz ért!" stb. — Ez nem 
áll. — Igaz ugyan, vannak sokan — oly yankee földrablók, kik 
magukat gazdáknak tartják. Ezek a „pioneer"-ok, kik mindig 
az uj, még eddig soha nem müveit földre telepednek, ezek a 
nyugat felé elShatoló földmüvelés előőrsei. A földet addig húz- 
zák és zsarolják, .mig egyrészt annak tennőképessége engedi, 
másrészt eléggé ismeretessé válik a vidék és uj bevándorlók 
is arra veszik utjokat. Akkor megragadja a „pioneer" a leg- 
jobb alkalmat, hogy egy még járatlan bevándorló családjára 
rádisputálja birtokát, és igy a gazdag váltságot zsebre rakva, 
összes sátorfájával ismét tovább nyugatra indul, uj zsákmányt, 
uj szüzföldet keresendő. Az eladott farm uj birtokosa többnyire 
német vagy scandinavi. Ezek szoktak átjönni családostul, tele 
erszénynyel és azon szilárd elhatározással, hogy ők csak mü- 
veit földet akarnak venni, nehogy az első feltörési munkálatok- 
kal kelljen bibelődniök. 

Egy ilyen német farmer aztán, mihelyt megkezdte a gaz- 
dálkodást, azonnal trágyázni is kezd, akkor is, ha a földnek 
még nem volna reá szüksége (mint ezt például a kansasi men- 
nonitáknál emlitém). 

Ez az egyik eset. A másik meg az, hogy, ugy mint II- 
linoisról Írtam, a letelepedett farmeroknál megindul a „gazda- 
sági észretérés", mert látják, hogy a termőképesség évről-évre 
gyengül itt is és ők maguk kezdenek gondot fordítani arra, hogy 

a földtől elvett erőt i.smét viszszaadják neki. Egy szóval mind- 
ebből kitetszik, hogy minden földnek Amerikában ugyan meg 
van a kizsarolási időpontja, de hogy a következmény mégis 
az, hogy ezen hiba a talajjavitás által ismét jóvátétetik; hi- 
szen igy volt ez az egész világnak minden gazdaságával. Re- 
ánk nézve pedig mindegy, akár a „pioneer" állitja elő a búzát 
és 30— 40°/o nyereséget rak zsebre, akár az észszerűbb német 
gazda dolgozik 3— 5^/o nyereséggel. Az a búza mégis csak 
búza és velünk azért versenyezik ! Igaz, hogy ezen kis német 
gazda, ki idővel vetés-forgót hoz be, kevesebb búzát fog elő- 
állitni, mint a zsarló, ki minden évben egész birtokán búzát 
arat, — de hisz nem csak a „pioneer"-ek és az a pár nagy 
buzagyáros, a la Dalrymple, állitják elő a concurrentiára szük- 
séges mennyiséget, hanem a kis gazdák roppant nagy össze- 
sége. 

Másoktól ismét hallottam emliteni, hogy Amerikától ne 
féljünk: „Mert oly magas napi bér mellett nem lehet olcsób- 
ban producálni, mint azt mi teszszük.^ Ig3>z, hogy drága a ké- 
zimunka, de hát éppen azért használnak mindenre gépet, és 
a kézimunkát sokszor egész a túlzásig megtakarítani igyekez- 
nek, így például gépeket használnak arra, hogy a szénát a rét- 
ről a szekérre rakják, és ismét egy másikat, melynek segitségé- 
vel, a szekérről a szénát a padlásra emelik, a hol azt csupán 
egy ember kezelése alatt az emelő villa rendesen elrakja. Mind- 
ezt nem valami nagy gazdag farmerek, de közönséges kis gaz- 
dák használják. Hogy egyébiránt a gazdaságban, minden ma- 
gas bér daczára is, mennyivel olcsóbban munkálkodnak, mint 
mi, még Semlemek könyvéből is kitűnik, ki ugyancsak min- 
den tekintetben azon iparkodik, hogy Amerika hátrányait, Eu- 
rópa előnyei ellenében, minél feltűnőbbé tegye, (mi csakugyan 
sanyarú munka) és mint látjuk, itt nem is sikerült neki. Mert 
a californiai és németországi egyenlő nagyságú terület munka- 
költségeinek összehasonlításánál minden erőlködése daczára is 
kitűnik, hogy Amerikában a töldmunka 7 mark 75 fillérrel 
olcsóbbra jön. 

A mi a gép kihasználását illeti, érdekes példákat látni 
az en gros mészárosság, egy szóval a hus- és zsir-iparban. Az 

iparnál általában a gépekkel nagy dolgokat értek el, így például 
egy ezipőgyár New-Yorkban, melyben a gépeket 300 gyermek 
kezeli, naponként 600 pár czipőt készit. Tehát nemcsak hogy 
nem hiszem, hogy a versenyben a magas bérek fiagy hátrá- 
nyukra szolgálnak, sőt iíikább meggyőződésem, hogy éppen ezen 
látszólagos hátrányuk, párosulva szemességök és találékony 
eszökkel, oly gépek használatára ösztönözik őket, melyéknek 
behozatalát Európában nagy „megfontolási idő" előzné meg, 
mert sem az első, sem a második fentemiitett tényezővel nem 
bírunk, azaz hogy napszámunk relative oly olcsó, hogy még 
ha egy kis előny mutatkoznék is a gépek használatánál, nem 
örömest változtatjuk azért eddigi termelési systemánkat, sem 
pedig uj gép-tőkét belefektetni nem vagyunk hajlandók. így 
aztán nem csoda, hogy olcsó napszámunk daczára is már né- 
mely terményt drágábban állitunk elő, mint a tengerentúliak. 

Többek közt azt az ellenvetést is hallom, hogy csak addig 
tarthat a concurrentia, még több ember nem vándorol ki Ame- 
rikába; ezek aztán majd felemésztik a tulproductiót maguk, 
és igy nekünk nem fog többé alkalmatlankodni az amerikai 
búza. De hát lássuk csak mennyi az évente kivándorlók száma. 
Az idei év minden eddigit feltilhalad, mert a new-yorki kiván- 
dorlási intézet praeliminált számitása szerint az emigránsok 
száma meg fogja haladni a 700,000-et. Vegyük tehát a bekövet- 
kező évek átlagát 1 millióra, mely szám a jövőben ugyan csök. 
kenhetik is, csak egy jókora amerikai Krach kell hozzá, mely 
a létező szédelgő korszakra könnyen bekövetkezhetne, - de 
azért csak vegyük 1 millióra. És kérdjük, fog-e azért Európa 
lakossági száma fogyni? Korántsem, sőt ellenkezőleg! Miután 
Európa lakossága jelenleg 320 millió, évenkénti szaporodása 
P/o, tehát 3 millió: ennek következménye, hogy habár 1 mil- 
lió kivándorol is, még mindig 2 millióval szaporodik számunk, 
és ugyanily viszonyban búzaszükségletünk is. Igaz, hogy egy- 
úttal az amerikaiaké is növekedik, és pedig ugy a bevándorlás, 
mint szaporodás által, és nem is tagadom, hogy ezen szaporo- 
dás évről-évre Amerika búzatermésének nagyobb részét fogja 
igénybe venni, — hanem Amerika termőképessége is fog ám 
növekedni! £s pedig fog növekedni a régibb államokban jobb 

művelés által — mindezt már most is lehet látni a statisztiká- 
ból, — és fog növekedni uj területek művelésbe vétele által. 
Erre azt felelik talán, hogy: „Ilyen már kevés van!" Helyes 5 
nincs már több ingyen kapható és könnyen művelhető föld 25 
millió acrenél az Egyesült-Államokban. De azért van ám 
még sok, pénzért kapható ]6 föld ott, — és van na- 
gyon sok pénzért és ingyen kapható terűlet Cana- 
dában, mindenekelőtt pedig Manitobában, egy szóval a nagy 
continensnek észak-nyugati részén. 

Azon tévhitből hiszen már mindnyájan kiábrándultunk, 
hogy az amerikai verseny kikerülésére azon egyetlen és biz- 
tos mód van, t. i. áttérni a husproductióra, mert mig a ten- 
gerentúli hus- és zsirproductumok behozatala oda 
a hova mi exportálni akarunk, meg nem akadá- 
lyoztatik, addig sikeresebben nem értékesithetjük állati ter- 
ményeinket sem, növényi terményeinknél. 

Azon édesen megnyugtató gondolat, miszerint malom-ipa- 
runkat semmi veszély nem fenyegeti, szintúgy csorbát fog szen- 
vedni azok előtt, a kik megtudják, hogy mily kedves hireket 
hoz haza Pékár barátom uram, ki kormányunk részéről nagy 
szorgalommal tanulmányozza oda át a malom-kérdést. 

Még egyről nem akarok megfeledkezni. Néhány, különö- 
sen német iró (kikről nem hiszem, hogy személyesen volt volna 
oda át) hangsúlyozza, hogy mekkora csoda, hogy az Egye- 
sült-Államok oly nagyszerű földművelő állammá váltak, mi- 
dőn gazdasága nem részesül semmiféle protectióban a kor- 
mány részéről, sőt az iparczikkekre vetett beviteli vám által 
oly drágán él a farmer, hogy szinte zsarolás ! Ez utóbbi nem 
egészen alaptalan, mert csakugyan ezen beviteli vám okozza 
az amerikai iparczikkek drágaságát. Amerikában egy ott ké- 
szült Singer-féle vanógép kétszer annyiba kerül ott, mintha 
ugyanazon gép Európában adatik el. De utóvégre mindennek 
meg van a maga árnyoldala és eflEéle anomáliák nem ritkák. 
Azért maguk a farmerek nagyobb részt még sem ellenzik a 
vámot, mert belátják, hogy éppen ezen vámpolitika által meny- 
nyire haladt az amerikai ipar 5 belátják tOT^ábbá, hogy az ipar 
haladása egyszersmind a gazdaságnak is nagy hasznot hajt, 

mert lokális piaczot toremt egyrészt az élehni czikkekre, más- 
részt pedig a gazdasági nyersterményekre, mindamellett eljöhet 
még az idS, mikor az Unió, Anglia példájára, bátran eltörül- 
heti azon vámot, melynek nagy részben gazdagságát köszöni. 

De még akkor is, ha mind ettől eltekintve, hátrányára 
volna az amerikai gazdának ezen vám, még akkor sem hiszem, 
hogy létezik kormány a világon, mely annyit tesz a földműve- 
lés érdekében, mint éppen az Egyesült Államoké. A kormány- 
nak ezen tevékenysége szintén egyik tényezőjét képezi az ame- 
rikaik gazdasági fölényének, egy oly tényezőt, melyet utánozni 
mindenkinek — azaz minden kormánynak — szabadságában 
áll. Mert az som a kedvező égalj, sem szüzíbldek, sem a yan- 
keek munkaképességével nincs összefüggésben. A gazdákra üdvös 
hatású törvényeket illetőleg ott van a „homestead" és „exemp. 
tion" törvény, mely a kisbirtokosnak élete és családja fentar- 
tására szükséges földet, marhát, munkaeszközöket stb. exeku- 
czio ellen biztositsa; ott az uzsora-törvény, mely szintén a kis- 
birtokost védi, és mely, ha 10 uzsorás által is ki lőn játszva 
és csak a 11-ikén léphet érvénybe, erre oly büntetést szab, 
hogy jó időre a többi 10-nek is elmegy. a kedve. De itt nincs 
időm elsorolni a sok jótékony intézményt, melyben az amerikai 
kormány a földművelőt részesiti. 

Még csak két dologról kivánok említést tenni. Mindenek- 
előtt a statisztikáról. Tudjuk, hogy ez sehol sincs annyira ki- 
fejlődve, mint Amerikában. Hogy tengerentúli szomszédjaink, 
nemzeti és gazdasági fiatalságuk és az akadályozó nehézségek 
daczára, Európán még ebben is tultettek, csak azt bizo- 
nyitja, hogy érdemes egy ily teljes statisztikát tartani, mert ha 
tényleg nem fizetné ki magát a nemzeti vagyon ezen 
számon tartása,. — ők bizonyosan nem tennék. Hogy az 
adatok mily egyszerű módon szedetnek össze, legyen megen- 
gedve elmondanom, a mint azt Illinoisban tapasztaltam. Min- 
den 6 angol négyszög mértföldnyi terület képez egy townshi- 
pot. Egy ily township választ a farmerok közül egy „assessort", 
ez az állam részéről „blanket" -ékkel lesz ellátva, melyekkel 
évente többször beutazza kerületét és minden egyes lakóhoz 
beszól, ki az üres helyeket számokkal betölti. Az „assessor" 

maga nem más, mint egy intelligens farmer, ki napi dijat kap 
a townshiptól fáradságáért. Ezen összeirási ivek bekttldetnek 
a County-hoz, honnét mind együtt az illetS állam statisztikai 
irodájába küldetnek. Ott 3 -5 ember mindezt szépen 
összeállitja, a mi aztán negyedévenként, füzetkében nyom- 
tatva, közzététetik. 

Végül még egyre vagyok bátor figyelmeztetni e levelek t. 
olvasóit. Pel és Reád, az ismert angol parliamenti bizottság 
tagjai, 2 évvel ezelőtt kiszámitották, hogy a Mississippi-völgy- 
ből a búzának bushelját Angliába lehet állitani 1'37 dollár- 
ért (bele számitva tehát a termelési költségeket és a szállitást 
is) A parliamenti küldöttséggel járt ekkor mr. Dunn is, a Ti- 
mes-nek gazdasági levelezője. Ugyan ő egy évvel később egy 
czikkében bebizonyitotta, hogy 1880-ra a számitás már nem 
egészen ugy áll, hanem 1*27 dollárt kell venni. Az idén tár- 
saságunk találkozott ezen emiitett uri emberrel. Utazótársam, 
dr. R. Meyer, ki mr. Dunnt már Angliából ismerte, utazásunk 
folytán szerzett tapasztalatok alapján kimutatta, hogy most már 
a tavalyi számitás sem áll; mert most 98 centbejön a 
búza bushelja! a mit Dimn ur később maga is beismert. 

Most még ha fel is teszszük, hogy Semlemek számitásai 
correctabbak ezeknél, azért még sem tagadhatja senki, hogy 
midőn egy három éven keresztül különféle emberek 
által, de ugyanazon tényezők mellett véghez vitt 
számitás ily feltűnő apadást mutat eredményében, 
nagyon elszomorító kilátás mutatkozik buzakivitelünk jövőjére 
nézve. Hogy egyébiránt ezentúl a szállítás olcsóbbitása követ- 
keztében még apadhat a búza ára, könnyen megláthatjuk ab- 
ból, miszerint még eddig az egyenes t ransit-s z áll it ás 
Chicagóból Angliába legjobb esetben 22 centbe ke- 
rült, ezentúl, mióta pár hóval ezelőtt a Welland canális meg- 
tágitását bevégezték, és általa az 5 tavat a tengerrel direct 
vizi összeköttetésbe hozták, állítólag csak 16 centbe fog ke- 
rülni. 

De térjünk még egy perezre a jelen időre vonatkozó szá- 
mításokhoz vissza. 

Az angolok és dr. Meyer idei számítása szerint Amerika 

8 frt 88 krért képes egy mm. búzát angol piaczra szállítani, a nél- 
kül, hogy veszteséget szenvedne. Semlernek optlmisticus alapján 
számítva azonban m.-mázsáját csak 9 frt 60 krért bírják veszteség 
nélkül ugyanoda szállítani. Adja isten, hogy utóbbinak legyen 
igaza; de még akkor is, oda tudjuk-e mi vesztesség nél- 
kül szállítani ugyanezen árért? Vagy remélhetjük-e, 
hogy a jövőben versenyezhetünk velők, ha mostan létező körül- 
ményeink meg nem változnak? 

Hála istennek vannak még férfíaink, kikben meg van a 
jó akarat, kik már erélylyel meg is kezdték körülménye- 
inket jobbra változtatni! Ha pedig nem sikerül, csakis 
azokon fog múlni, kik kizárólagosan személyes 
érdekeiket tartván szem előtt, ezen nemes törekvések- 
nek útját állják! 



Amerikai levtíek, 6 



Néhány fontosabb amerikai gazdasági gép 

ismertetése. 

„Leveleim'* folyamában több oly amerikai gazdasági gé- 
pekről szóltam, melyek nálunk kevésbé vagy alig ismeretesek, 
és igy a velük végzett munka is, csak megközelitőleg képzel- 
hető. Éppen azért azon t. olvasók számára, kik a dologról 
alaposabb fogalmat kivannak maguknak szerezni, néhány 
ily, nálunk kevéssé ismert gépnek rajzát akarom itt közzé 

tenni, minden egyes ábrát egyszersmind rövid magyarázattal 
látván el. 

Az I-so ábra (1. tullapon) a Californiában szokásos arató gé- 
pet mutatja, melyet az onnét irt levelemben (46. oldal) említek, 
t. i. a ^header" vagy kalá szóló. Czélja abban áll, hogy 
a vetést tetszésszerinti magasságban lehetőleg a kalászok alatt 
messe le, hogy a szalma betakarításával ós a cséplőgépen való 
átbocsátásával ne kelljen az idŐt vesztegetni, hanem az kün a 
földön maradván, a sokvasú ekék által azonnal aláforgatható 
legyen. 

Az első ábrában bemutatott „header", vagyis kalászoló- 
. arató gépen az ismert aratógép-késck mennek legelői; a lovak, 
melyek az egész gépet mozgatják, nem mint más arató és ka- 
száló gépeken, oldalvást, — de hátulról hatnak. Az egész gép- 
nek rúdja hátrafelé nyúlik, ennek végébe a lovak ugy vannak 
a hámfa elé fogva, hogy háttal állanak a rud végéhez. A rud 
végét egy nehéz aczélkerék hordja (A), mely egyszersmind kor- 
mányául szolgál az egész gépezetnek. Az egésznek súlya a két 
széles talpú vaskeréken áll (B és B^-n). Ezek közül B-nek hi- 
vatása 3 különféle tárgyat mozgásba hozni, u. m.: 

1. a késeket, a már ismert módon, 

2. a kések felett levő ,,C" orsót, mely a dűlőfélben lévő 

1 

kalászokat hátrafelé a végtelen vászontransporteuK-re (D-re) 
sodorja, és 

3. a végtelen vászon transporteurt magát, mely kis forgó 
hengereken keresztül lévén feszítve, folyton egy irányban mo- 
zog, és igy a reá sodort kalászokat a gép jobb oldaláról bal- 
felé és onnét pedig a lejtősen álló részen felfelé szállitja, a hol 
annak végére érvén, a gabona- vagy kalász-szekérbe hullanak. 

Még 4-szer megjegyzendő az „F" léczszerkezet, melynek 
segítségével a kocsis, itt egyszersmind kormányos, a balkezé- 
ben lévő emeltyű felemelése s leeresztése által arról intézkedik, 
hogy a kések mily magasságban vágják a szalmát. Lapos vi- 
déken rendesen rövidebbre, hullámosabb vidéken hosszabbra 
hagyják a tarlót. 

5-ször ott van még „G" drótfonás, mely megakadályozza 
a kalászok tulröptilését a transporteur-ön. 

Az egész gépezet relatíve nagyon könnyen jár és egysze- 
rűen kezelhető és kormányozható, mint az ábrán látjuk, egy 
ember által. Ha a gabonaszekér megtelik, akkor a rajta álló 
2-ik ember leugrik és az arató gépnél marad az uj szekeret 
várva. 

A „headert" 16, 14 és 12 lábnyi vágó-szélességgel hasz- 
nálják, 6 — 8 egymás mellé fogott ló húzza s naponként 
25 — 35 aeret kaszál. Ára itten (a gazdaságig szállítva) circa 
400 doU. (Kansasba a gyárban 250 d.). 

A „header" transporteurje által kalászokkal megtöltött ko- 
csi aztán a tábla mellett felállított gőzgéphez hajt. A cséplőgép 
etető oldalán áll a Il-ik ábrán látható gép (85. old.), mely kerekekre 
fektetett asztalból (A) és egy csigapóznából (B) áll. Czélja a kalá- 
szokat minél kevesebb kézi munkával a szekérről a cséplőgépbe 
emelni. A két gabona-villa, mely a csigáról lóg, arra való, hogy 
segitségökkel a kalászok a gabonaszekerekből (melyeket most 
a Il-ik ábra két oldalára képzeljünk) az asztalra vettessenek. 
Az asztalon álló munkások villákkal a kalászokat a cséplő- 
gépbe vonják. Kézzel itt nem kell etetni, mert szalma nem 
lévén, mindegy, hogy mily irányban fekszik a gabona. A dob 
mégis jobban kiüti mint a mienket. A két villa-kötél végébe 
egyenként egy-egy ló van belógva és melléje egy fiu adva. A 

szerint, a mint a villát felemelni vagy leereszteni kell, a fiu a 
lovat előre hajtja vagy hátráltatja (mely utóbbi gyakorlat nem 
lehet előnyös a 16 lábára). A villa szerkezete nagyon elmés, tu- 
lajdonképen két több ujjú kampóból áll, mely egy hozzá ero- 
^itett szalag megrántása által tetszés szerint összecsapható vagy 
felnyitható, 

E szerkezet által az aratott gabona pár perez alatt a csép- 
lőgéphez kerül, melyen naponta 300, egészen 500 angol méter- 
mázsáig terjedő magmennyiség csépeltetik, mely azonnal hely- 
ben elzsákoltatik és szekéren a pajtába vitetik. A cséplőgépen 
nincs finomabb rosta vagy szortirozó mint a mi ujabb gépein- 
ken és a gabona meglehetősen piszkosan jön a vásárra. 

Vetésre a californiai gazda szintén egy különös gépet hasz- 
nál, melyet a Ill-ik ábrában (85. old.) látunk. — Ez a centri- 
fugális szórvavetőgép első tekintetre ugy néz ki, mint egy 
szecska vágó. Közelebbről megnézve azonban látjuk, hogy a nagy 
fatölcsér A) a vetőmagot fogadja magába ; a tölcsér alján egy 
félretolható ajtócska van, melynek igazi tása által a tölcsérből 
kifolyó magmenyiség kontrolizálható. A kipottyanó mag egy 
kis vizszintesen álló köralaku aczéltányérra hull, melynek terü- 
letén 4 sugáralaku kidudorodás látható. Ha vetni akarunk, ezt 
a kis gépet felrakjuk egy szekérre, a szekér hátulsó jobb ke- 
rék-küllőire az ezen czélra készült kisebb (B) vaskereket reá- 
csavarjuk, ezt pedig C) láncz által összeköttetésbe hozzuk D)- 
vel, a vetőgép tengelyével. Ha most elindul a szekér, a kocsi- 
kerék által a láncz és vetőgép is mozgásba jön, és a vizszin- 
tes tányér oly gyors körmozgást fejt ki, hogy a tölcsérből reá 
potyogó magot minden irányban nagy erővel szétszórja. Az egy" 
szerre bevetett tér szélessége 30 'lábnyi. Egy ember 2 lóval 
egy nap alatt 100 acret (= 60 holdat) vet. A vetés minősége 
a lovak egyenletes járásától és a széltől függ. Egyébiránt a tar- 
lók csodálatos jó magelosztást mutattak, és talán nem is oly 
nagyon felületes a munka, mint nekünk első meglepetésünkkor 
látszott. Ott, hol nálunk még kézi vetéssel megelégesznek, ta- 
lán előnyösen lehetne használni ezen gépet. 

A vetőgépet nyomon követi az 5 - 8 vasú megtakaró eke, 
a „Gangplow", mely 3 hüvelyknyire valahogyan alászántja a 



vetőmagot. A IV íibra egy ily 4 vasú „Gai]gplow"-t mutat; 
mindeu vas egy lovat kivan és minden vaa után naponként kö- 




l\ ik altra „Gungplow' , 
rülbellil egy acrenyi műnk \t szanutanak Ezzel be van fejezve 
a vetea ha esik elég es) lesz jo termés, ha nem, hát nem 
lesz 

A Mormonokról irt levelemben (59 oldal) említettem egy 
szerszámot lólapát név alatt Ez az V-ik ábrában látható. — 




V-ik Ábra. 
Az elül toggó lánczba hámfa kapcsoltatván bo, két lovat fog- 
nak oiébe, mig egy ember a lovakat hajtva, megfogja a lólapát 



szarvait. — Ha most árkot kiemelni vagy töltési hányni aka. 
rok, elSre kllldík egy milyen jiri ekét, mely • földet fella. 
zitjl. Utána jár több ily lólapit fagy hánytoló gép, mely ellre 
haladtában a laza földet tnrja és igy annak egy részét felveszi 




így hordom tova a iöldet egy helyrSl a másikra. Ott, a 
hol azt le akarom rakni, feldöntöm a lólapátot az által, hogy 
szarvát felvetem. így aztán minden talicskázás vagy szekérre 



fel- ée leh&nyás mnnk&ía megtakaríttatik. A vasutak töltései 
AmerikábaD csaknem mind így készültek. 

Illinois államban, a hol fiileer kukoriczát votnek, & Ví. ábrá- 
ban (a 88. oldalon) bemutatott kukoricza vetÖgépet hasz- 




nálják. Czélja az, hogj a fészkek négyzetes alakbftn legye- 
nek elhelyez /e, azaz a növények, egymással derékszöget képeaS 
sorokban álljanak. E czélra ül fenn a kis fiu, ki, a kezében 

tartott rud segélyével minden előbb rakott fészeK irányában 
felrántja a magtartó szelepet. 

A két széles talpú kerék előtt, földig le ér a két csűr 
„a", mely a magot „c** magtartóból a földhöz vezeti. Ez élőt 
^b" kés járván csoroszlya módjára ugy hasitja a földet, hogy 
a pottyanó mag számára egy mélyedést készítsen elő. A kerék 
széles talpa azonnal betakarja a mélyedést és magot, A czél 
az lévén, hogy az egymás mellett vetett magfészkek ugyan- 
azon vonalban feküdjenek, szabályozni kell a mag-át-eresztő 
szelep időnkénti kinyílását. 

A Vll-ik ábra (1. az előbbi oldalt) egy egész uj kévekötő 
gépet ábi'ázol, mely az egyszerű arató gép után jár. A 
kévekötő aratógép nagy súlya, melynél fogva eső után na- 
gyon elszokott siüyedni, ós gépezetének coraplicátiója mellőzve 
van az által, hogy az aratást és kévekötést most 2 külön gép 
viszi. Az aratást a közönséges már nálunk régóta ismert arató- 
gép, a kévekötést ezen uj "Hubbard Gleaner and selfbinder" 
végzi. Mondják, hogy a 2 gép együttvéve csak 3 lovat igé- 
nyel még puha földben is, míg a kévekötő aratót csak jó útban 
bírta 3 elhúzni. Azonkívül a 2 gépnek ára együttvéve még 
mindig olcsóbb egy „kévekötő-aratónál." 



Zárszó 

az „Amerikai levelekhez". 

Miután „Leveleim" mint már a bevezetésben emlitém, nem 
egyebek rhapsodicus feljegyzéseknél, itt-ott egy kiszakitott lap 
azon sok érdekesnek sorozatából, a mit utam folyamában tapasz- 
taltam és láttam, és mint ilyenek sem Amerikáról, sem az ame- 
rikai versenyről egy befejezett, tökéletes képet nem nyújthatnak: 
arra tökéltem el magamat, hogy ezeknek füzetes kiadását egy 
hosszabb zárszóval toldom meg. 

Czélja e zárszónak némikép pótolni azon sok hiányt, mely- 
ben leveleim, tartalmuknak szakadozottságánál fogva szenved- 
nek; más részről pedig, hogy az amerikai versenyről egy rö- 
vid, de lehető világos képet nyújthassak oly szinekben, a milye- 
nekben én azt látni gondolom. 

Leveleim Írásakor mindig szem előtt tartottam azon ame- 
rikai közmondást, mely azt mondja: „Give me the facts, and 
I will make the eonclusion myself." 

Azon iparkodtam e „Levelekben", hogy mindig csak tisz- 
tán adatokkal szolgáljak, és óvakodjam minden következtetéstől. 

A zárszóban ezt nem vittem keresztül, sőt nem állhattam 
meg, hogy összehasonlitásokat ne tegyek az amerikai és a mi 
viszonyaink közt. 

Az erősebbel való harczot csak ugy reményeihetem kiáll- 
hatni, ha magam is erősnek lenni törekedem. Hogy ezt elér- 
jem, mindenekelőtt kitanulni iparkodom versenytársam fölényé- 
nek okaitj — hogy ezeket aztán lehetőleg magam is elsajá- 
títsam. 

Hatvanhatodiki vereségünk egyik okát a lőfegyverek 
egyenlőtlenségében találták. — Mi volt természetesebb, mint hogy 

egy hasonló jövő kikerülésének czéljából rögtön mi is hátul- 
töltőket szereztünk! Épugy az amerikai versenynél! 

Honosítsuk meg mi is Amerika fölényének in- 
dokait. 

Es azt részben meg is tehetjük! 

Hogy valóban létezik-e következményeiben, hatásában 
is, a tengerentúliak versenye? vájjon van-e még a ki kétkedik 
benne? — Ha nem létezik verseny, miért állítottunk behoza- 
tali vámot? Ha jelenleg az amerikai zsir nem fizetne 16 arany- 
forintot határunkon, az ország szivében, Debreczenben is 50 — 
60 forintért volna kapható m.-mázsája. 

Pedig ezen versenynek okvetlenül kell még 
növekednie, mert az Egyesült-Államokhoz hozzájön még egész 
Canada növekvő exportja; Ausztrália szintén még csak nem 
rég kezdte; India most kezdi; Mexieó pedig ezentúl fog csak 
bele jönni a versenybe. De egyelőre térjünk vissza tisztán Észak- 
Amerikának velünk való versenyére. 

Világosabb áttekintés okából egy bilance-ot állitok fel; 
melynek egyik oldalát azon pontok képezik, melyekkel Európa 
van előnyben Amerikával szemben ; a másik oldalon pedig azok 
állanak, melyek viszont Amerika előnyeit jelentik ' az öreg 
Európa felett. 

Megjegyzem, hogy ez alkalommal eltekintek Amerika 
mindazon előnyeitől, melyek alkotmányában, földrajzi fekvésében 
stb. találják okukat és csakis olyanokat erolitek, melyeknek 
alapfeltételei részben nálunk is meg vannak, és ennélfogva 
nincs kizárva, hogy azokat ne utánozhatnók. 

Európa javára: Amerika javára: 

I. Olcsó kamatláb. I. A földbirtok nagyobbrészt 

a birtokos saját kezelése alatt 
miveltetik. (Saját regié.) 
n. Olcsó munka erő. H. Olcsó és termékeny talaj, 

ni. Közelebb fekvésű piacz, III. Olcsó épületek, 

tehát rövidebb szállitási vo- 
nalak. 

Európa javára: 

IV. Szabályozottabb társa- 
dalmi viszonyok. (?) 



V. Nagyobb tudományosság 
a fold kihasználásában. 



Amerika javára: 

IV. A közvetitők és mag- 
tárak a gabna elevátor intéz- 
ménye által feleslegesekké vál- 
nak. 

V. Olcsóbb szállítás. 



VI. Könnyebb adók. 

VII. A birtokoknak arány- 
lag nagy kiterjedése. 

Vni. Gépek használata. 

IX. A földmivelő osztály- 
nak jobb nevelése és maga- 
sabb intelligentiája. 

X. A földbirtok biztonsága. 
Európa előnyit csak összehasonlitásképen jegyeztem itt 

fel, azonban az Amerikáról szóló pontokat egyenként taglalni 
szándékozom. 

I. A földbirtok nagyobbrészt a birtokosnak saját 
kezelése alatt miveltetik. (Saját regié.) 

A par excellence földmivelő államokban a bérsystema 
csak kis mértékben van kifejlődve. A birtokos többnyire maga ke- 
zeli földjét, a minek nagy előnyei vannak. A bér vagy rövid? 
vagy hosszú időtartamú. Az elsőnél az észszerű gazdálkodás 
nem áll a bérlő érdekében, és igy a birtokosra hátrányosabb 
a hosszú időre való bérletnél. 

Akár rövid, akár hosszú időtartamú a bérlet^ a birtokos 
többnyire előirja a bérlőnek a kivánt gazdálkodási tervet, ve- 
tőforgót stb. vagy legalább is részben meggátolja őt szabad ren- 
delkezési jogában. így aztán a bérlőnek nem áll szabadságá- 
ban egy bizonyos termény előállitásáról egy több haszonnal ke- 
csegtető másiknak termelésére átcsapni. 

Pedig éppen azon t^ny characterizálja az amerikai gaz- 
dát, hogy könnyen bir a conjunctura kívánalmainak engedni, 
' — rövid idő alatt képes megváltoztatni termelési módszerét. 

A mit majd később közelebbről érinteni fogok. Más ol- 
dalról, a sociális politika szempontjából kétségkivül nagy előny 
egy államra nézve, ha oly földbirtokosok nagy számával dicse- 
kedhetik, a kik tulajdon telkeiken élve, azokat maguk kezelik, 
mert a saját íöldjén nemcsak, hogy mindenki jobban fog gaz- 
dálkodni, de azt mindig kész lesz minden erejéből meg is védeni. 

11. Termékeny és olcsó talaj. 

A mint canadai levelemben emiitettem, az Egyesült-Álla- 
mokban ingyen kapható termékeny föld, már 1881-ben is csak 25 
mii. acre voltj de pénzért a speculánsoktól még most is nagy 
teriiletek vásárolhatók. Legalább is ugyanannyi, de valószinüleg 
sokkal több fold van még olyan, a mely a Mormonokéhoz ha- 
sonlóan csak öntözés által változtatható termővé. De azért van 
még ingyen kapható jó föld Canadában elég, — mondják 200 
mii. acre — és ugyanott van még annál sokkal több, legelő- 
nek alkalmatos talaj. A szüzföldet illetőleg Észak-Amerika te- 
hát igaz, nagyban előttünk áll, — és ebben azt elérni termé- 
szetesen nem áll hatalmunkban, de talajunkat javitani még nagy 
mértékben vagyunk képesek. Eltekintve a természetes és mes- 
terséges trágyázás fokozásától, irrigatió által még sokat tehetnénk. 

Ha az Egyesült-Államok, már akkor, midőn még sok ter- 
mékeny földjük volt, érdemesnek tartották az öntözést sok he- 
lyen elkészíteni ugy, hogy nagy területek termőképesekké vál- 
tak: annál természetesebb volna, ha mi, Európa oly országá- 
nak lakói, melyben még alig történt valami e téren, — ezen 
országos érdekünket teljes erélylyel karolnók fel. 

Nem mondok sokat, ha azt állitom, hogy az Unió ösz- 
szes öntözésre való csatornáinak hossza, jóval felülmúlja már az 
1000 kilométert, és hogy California, Arizona, Uj-Mexico, Colo- 
rado, Kansas, Utah, Idaho ós Montana államok és tartományok- 
ban együttvéve évenkint legalább is 100 kilométerrel szapo- 
rodik ezen összeg. Pedig ezen csatornák nagyobb része szán- 
tóföldek irrigatiójára szolgál, és csak egy kis részével öntöz- 
nek réteket. 

Nálunk mennyi oly vidék van, a hol ily nagyobbszerüy 

szövetkezeti öntözések nem sok technicai nehézséggel találkoz- 
nának. Sőt vannak egész vidékeink, a melyeket ugy látszik, arra 
teremtett az ur Isten. -- A ki akarja látni, milyen terméseket 
lehet nálunk az irrigált földben elérni, nézze meg a Ferencz- 
csatorna körüli öntözéseket! 

Örüljünk egyébiránt, hogy ujabb időben legalább az ily 
nemű kisebb vállalatok szaporodnak nálunk, ~ mit legnagyobb 
részt az üdvös cultui*mérnöki intézménynek köszönhetünk. 
Hanem az ilyen amelioratiókra hiába, csak mégis pénz kell, 
és azt sokszor másra adja ki a gazda. — Ezen baj kikerülése 
végett Stájerországban egy ;,talajj avitó bankot'* akartak 
alapitani, melynek czélja lett volna ellenőrzés mellett talajjaví- 
tásra hosszú lejáratú kölcsönöket adni^ olyformán, hogy az in- 
tézet közegeinek kötelességévé tétetnék ellenőrizni, vájjon elég 
érdemes befektetésre fordittatik-e az általa nyújtott kölcsön 
vagy nem. De ezen intézmény propositiója megbukott, s pedig 
ii^gyon érdekes okokból, melyeket azonban még később fogok 
felemliteni. 

IIL Olcsó épületek. 

Nagy különbség mutatkozik a költségekben, ha két oly 
egyenlő területen álló gazdasági épületnek árát hasonlitjuk össze 
egymással, a mely területek közül az egyik Európában, a má- 
sik Amerikában fekszik! Az amerikai gazda épületei sokkal 
olcsóbbak, és mégis mennyivel czélszerübbek ! 

Igaz, hogy korántsem oly tartósak mint a mi „fi-ágra" 
rakott épületeink, mert legnagyobb részük fából készült. — 
Az amerikai gazda ugyanis következőleg számit: 

Mit lesz czélszerübb épiteni? Egy istállót-e, mely 1000 
ftba kerül és 20 évig tart, vagy pedig egyet, mely 2000 ftba 
kerül, de 100 évig is eláll? O az elsőt, vagyis az 1000 
ftosat fogja választani, a másik 1000-et pedig azalatt ka- 
matra adja ki. — így a megtakarított 1000 ft. S^/^-kal szá- 
mítva 20 év múlva, mire tehát az olcsó épület ledől, 1650ft.-ra 
szaporodott — Akkor egy uj 1000 frt-os épületet épittet, és 
azonkívül 650 frtot „csinált" magának. 

Ez a systema persze csakis a takarékosnak előny! 
és épen azért nálunk csak nagyon keveseknek lehetne aján- 

lani, — miután gazdáinknak legnagyobb része, az olcsó épités 
által megtakarított 1000 frton minél előbb tul adna. — Dyen 
esetben azután a „fiágra" készült épületek legezélszerübbek. 

Érdekes egyébiránt tudni, hogy miért oly nevetségesen ol- 
csók az amerikai faépületek. Például ha valamelyik Minnesota 
állambeli gazda, gazdasági épületet akar valahol felállítani, akkor 
egy nagy épület-gyárból, pl. Still-Waterből egy épfüet kathalo- 
gust hozat. A kathalogus minden lapján más-más alakú épület 
van rajzolva, a melyek külön meg vannak számozva. Miután 
e rajzok közt a gazda megtalálta a tervének legmegfelelőbbet^ 
megirja a gyárnak, pl.: „Küldje meg nékem a 18-ik számú 
birkaaklot utánvétellel." • 

Ugy rendeli meg tehát az épületet, — mint mi egy pár 
keztyüt ! 

A jövő tehervonattal megérkezik az épület — azaz annak 
részei, és vele a megfelelő munkások, kik azt rövid idő alatt 
össze- és felállitják. 

Némely keleti államban persze már látni itt-ott gazdasági 
kő- vagy tégla épületet, — de ezt bizony még a legtöbb yan- 
kee csak luxus-nak tartja. 

IV. A közvetítők és magtárak a gabna elevátor in- 
tézménye által feleslegesekké válnak. 

Kinek adja el az amerikai farmer gabonáját? 

a) Vagy egy közvetítőnek, 

b) vagy egyenesen a nagy vásárra viszi, 

c) vagy közvetlenül a fogyasztónak szolgáltatja ki. 
Ezen harmadik pont alatti módozatnak keresztülvitele és 

annak előnyei további tárgyalásra nem szorulnak, e szerint 
csak az a) és b) pontokat vizsgáljuk meg közelebbről. 

a) Ez az „egy közvetítő" nem más, mint az eleváto- 
rok birtokosai, kik gabna-elevátorjaikat vasúti állomásokon^ 
vagy folyam partokon állítják fel. — Ezen tulajdonosok részint 
egyes magán személyek, részint kisebb-nagyobb társaságok, 
melyeknek vagyonukhoz mérten egy vagy több elevátorjuk 
van. Ok kétféle üzletet folytatnak, vagy a maguk risicójára 
és speculatiójára közvetlenül a termelőtől vásárolják a 

gabonát, a mi egyébiránt ritkább eset; vagy átveszik csupán 
a gabonát raktárolás végett, hogy azt megtisztítván és 
forgatván, kellő időben, azaz, midőn a termelő értesití őket, a 
kijelölt helyre elszállitsák. — Ezen kijelölt hely rendesen vagy 
a világpiacz, vagy maga a fogyasztó. — Az elevátor systema 
tehát egy rendszeres kereskedelmi közvetités vagy raktáro- 
zási üzlet, még pedig olyképen, hogy a termelő érdekeit az 
elevátorok utján a búza kereskedelmi csarnokoknak („produce 
exchange^O külön szabályai, sŐt némelykor még állami intéz- 
kedések is ellenőrzik. 

h) „Egyenesen a nagy vásárra." — Ez azon eset, 
midőn a termelő maga a közel fekvő vagy épen „helybeli 
piaczra", (pl. városok, ipartelepek localis fogyasztására) vagy 
pedig a világpiaczra viszi gabonáját. Az első a legegyszerűbb 
niódon történik, azaz a termelő saját kocsiján szállitja piaczra 
termését, de még sem ugy, mint minálunk, mert ők ezen 
czélra külön elkészitík szekereiket, t. i. magas deszka-falakat 
raknak fel, ugy hogy a gabonát „á la rinfasa" bele önthessék. 
Mert, mint tudjuk, az amerikaiak a zsákot költségesnek és czél- 
szertitlennek tartván, a Pacific államokat kivéve, már sehol 
sem használják. 

Ua nincs a termelőnek ily localis piacza, akkor direct a 
világ-piaczra küldi áruját, ilyenek : Chicago, St.-Louis, Kansas, 
City, St.-Paul, Milwaukee, Omaha, BufFalo, Cincinnati (kuko- 
ricza) ; vagy a nagy kikötőkbe mint New-York, New-Orleans 
és Montreal. Ha a termelő távol fekvő piaczra maga szállitja ga- 
bonáját, az eljárás a következő: A cséplőgéptől egyenesen saját 
fogataival rinfusa szekereken elszállítja terményét a legköze- 
lebbi vasúti állomás elevátorjába raktározás végett. — O maga 
nem szokott magtárt (granarium) építeni. Az elevátorkezelő 
az átvett gabnáról egy elismervényt, Warrantot állit ki, mely 
a beadott búzát teljes értékében reprezentálja. 

Nem más az, mint egy nyugta, mely bizonyítja, hogy 
X. farmer ennyi, pl. Nr. 2 piros búzát raktározott X. elevá- 
sorba. Ezen Warrant búza gyanánt jön forgalomba és ép oly 
könnyűséggel jár kézről-kézre, mint mai napság akármily más 
értékpapír. így Amerikában még a raktározott, a fekvő 

Amerikai levelek. 7 

búza sem holttőke, annak értéke is forog. Ha aztán ezen 
birtokosok egyike tovább akarja szállitani a gabonát, elküldi 
a kezében lévő Warrantot az elevátor kezelőhöz, megnevezvén 
a helyet, a hova az a búzát szállitsa. 

A mint látjuk tehát Amerikában teljesen ki van zárva 
azon eset, hogy a gabona több közvetítő kezén menjen 
át, és igy a termelő zsebében marad azon összeg, a melyből 
minálunk annyi felesleges közvetitő él. Ehhez járul még azon 
nyereség, mely az elevátor systemának helyes fölhasz- 
nálásából keletkezik, mint a zsákok megtakarítása, Warrant 
használata stb. Mindezeken kivül még azon nagy előnye is van 
az elevátorból az olyan gazdának, a ki túlságos távol nincs 
a vasúti állomástól, hogy a privát-magtár épitése neki fölösle- 
gessé válik, miután ő közvetlenül az állomáson levő elevátorba 
raktárolhat. Természetes, hogy ekkor a házi rostálás, tisztitás 
és forgatás költségeit is megtakarítja. Igaz, hogy fizet ezen 
munkákért, melyek az elevátorban történnek, valamit, de hisz 
a dolog logieájában fekszik, hogy az en gros munka olcsóbb 
mint a detail; és ott igazán olcsóbbnak is mutatkozik, mert az 
amerikai minden munkát számi tásba vesz. 

Egyébiránt mindezen előnyeiről az amerikai buzakereske- 
dési systemának, és különösen azoknak meghonositásáról, leg- 
nagyobb szakavatottsággal értekezik „Mezőgazdaságunk és 
gabnakereskedelmünk" czimü érdekes füzetkéjében Miklós 
Ödön, a ki általában ezen irányban nálunk úttörőnek mond- 
ható. Azóta vannak már nálunk többen is, kik gabnakeres- 
kedelmünknek ezen irányban való átalakítását feltétlen szük- 
ségesnek tartják, ha ki akarjuk állani az ameríkai versenyt. 
De mindezen jóakaratnak csak is ugy lehet üdvös eredménye, 
ha azon nagy számú akadályok, melyeket tisztátlan magán ér- 
dek szül, nem állják a közhaszonnak útját! 

A mi a Budapesten épülő gabnaelevátort illeti, sajnálat- 
tal kell azon meggyőződést kimondanom, hogy eltekintve a 
monumentális és luxuriosus építéstől, mely szükségtelenül nö- 
veli a költségeket, maga a dolog technicuma félrendszabály- 
nak tűnik fel előttem. 

Ugyanazt a benyomást teszi rám, mint hogy ha valaki 

egy gazdag vidéken keresztül egy nagyon költséges vasutat 
épit, de azt csupán személyszállításra rendezi be, mert ha ter- 
het is szállítana rajta, a fuvarosok rósz néven vehetnék; — 
ép igy felépítik a drága elevátort, de azon két intézmény 
behozatalára, mely Wleg szükséges arra, hogy teljesen meg- 
feleljen a ezélnak, — a terv készítésénél nem reflectálnak. 

Ezen két intézmény: először a „rinfusa" szállítás, 
vagyis a zsákok feleslegessé tétele; másodszor pe- 
dig a búza osztályozása „the grading" vagyis tör- 
vényes búza minőségek megállapítása.*) 

Az elsőnek, az amerikai mód szerint teljesen keresztülvitt 
rinfiisa szállításnak fő előnye a szállítás és átrakás ol- 
csóbbodása. A zsák mellőzése egyszersmind biztosítás a 
kereskedésben néha előforduló csalások ellen. Mert zsákba 
macskát is lehet árulni búza helyett! 

A zsák mellőzésének előnyeit egyébiránt szükségtelen ma- 
gyarázni, mert hisz a kereskedő világ legnagyobb része is 
belátja már azokat, a mi legjobban kitűnik a tríesti ke- 
reskedelmi kamara, a leobeni keresk. és ipar kamara, valamint 
a cs. k. csernovítz-lembergi vasútnak ez ügyben tett nyilatko- 
zataiból. Mindannyian a zsák nélkülözés systemáját sürgetik, 
csak a kivitel nehézségeitől ijednek vissza. 

A Budapesten épülő elevátor építési, valamint leendő ke- 
zelési költsége is tetemesen kisebb volna, ha a belszerkezetet 
az amerikai elevátorok példájára, a zsák használatra való te- 
kintet nélkül lehetett volna berendezni. 

A mi a második fent említett intézményt illeti, annak 
hiányát egy elevátornál még sokkal nagyobb kárnak tartom. 

A törvényes buza-osztályok megállapítása által minden 
tekintetben megkönnyittetik a kereskedés. Mert akkor csak 
az áru minősége, nem pedig a beraktározó személy 
különféle sége vétetvén tekintetbe, ép oly fungibílissá 
válik a búza, mint akármely érczpénz. így A és B búzája, 
egyenlő minőségű lévén, összeönthetők, együtt raktároltatnak, 
kezeltetnek stb. tekintet nélkül, hogy melyik búza melyiké. 

*) Örömmel értesültem, hogy a jelenlegi elevátor birtokosoknál erre 
nézve élénk mozgalom indult meg. 

7* 

A budapesti gabona-elevátor ebben ismét az amerikai 
systemától eltérőleg módosíttatott. A helyett t. i., hogy mint 
Amerikában, annyi hombárt ,,bin8"-t készitettek volna csak, a 
hány boza osztályt különböztetnek meg, minden külön raktá- 
rozó birtokos számára külön-külön hombárral szolgálnak. Ennek 
következménye aztán a nehézkes kezelés, és a fölötte nagy tér- 
veszteség. Mihelyt tehát egy raktározónak például egy ezer 
méter-mázsát magába foglaló hombár jut, de ő csak 700-at bir 
raktárolni, — az elevátor birtokos már azon egy hombár által 
30 ^/o veszteséget szenved. És ily formán lesz ez a? eset a leg- 
több hombárnál. Pedig a budapesti elevátornak hombárjai 
nagyság szerint következők: 
1) 120 db egyenként á c/a. 470 m/m. 

Tehát 290 „bins" összbefoglalása 75 kgros búzára = 270650 m.-mázsa 
vagyis 541300 vám-mázsa. 

Világos tehát, hogy mennyivel olcsóbb volna a kezelés 
és épités, ha 290 hombár helyett csak annyi volna, a hány 
búza szokvány „standard" szokott megkülönböztetni. 

Sok tanulságosat mond ezen tárgyról Szávoszt Alphons- 
nak báró Pereira után átdolgozott „Terménybankok" czimü 
füzete. 

Látjuk, hogy a buzaosztályozás mily nagy technikai és 
pénzbeli előnyökkel jár. — De látok én abban még egy sok- 
kal nagyobb, közgazdasági előnyt, melyet, daczára annak, hogy 
emliteni nem szoktak, kicsinyelnünk korántsem szabad. Csakis 
az olyan közrak táraksegith étnek a kistermeion (azo- 
kat is ideértve, a kik 100 m. -mázsán alul termesztenek), me- 
lyeknél törvényesen megáll apitot t osztályonként 
raktárolható a gabona. 

A nálunk ujabban létesitett közraktároknak üdvös intézmé- 
nye, hamindkétrészről helyes felfogásban részesül, okvetlen 

nagyon előnyösnek és hasznosnak fog bizonyulni ! De kinek ? A 
nagybirtokosnak és a kereskedőnek. - A kisbir- 
tokosra, akinek legjobban kellene a segítség, arra 
nem terjedhet ki - és miért? Mert nincs behozva 
a gabona osztályozás! 

A házi alkusz, a felesleges közvetítő privát nyereségét a 
nagybirtokos alig érzi meg, annak azért marad még elég. 
De bizony megérzi azt a kisbirtokos, mert a kevésen jobban 
meglátszik a hiány, megérzi annál is inkább, mert többnyire 
hiszékeny természettl és nagyon egyszerű gondolkozású ember 
lévén, könnyen reá birható, hogy a piaczi áron tetemesen alul 
adja oda búzáját. 

Ha majd egyszer a közraktári intézmény magáévá téve a 
búza osztályozás systemáját, annyira kiterjeszkedik, hogy a vidé- 
ken amerikai módra, kis elevátorok emelkednek, melyekbe aztán 
a paraszt birtokos maga beszállítja gabonáját és ott piaczi árt 
kapván érte, fáradságának megérdemlett gyümölcsét egyszer 
valahára minden levonás nélkül élvezheti; és ezalatt az elevá- 
tor a sok kis búza részleteket államilag megállapított minősé- 
gekbe összeöntvén, azokat így „en gros** olcsó utón egyenest a 
fogyasztóhoz .kiküldi; akkor majd lesz kilátás, hogy a jövő- 
ben is megküzdtink a növekedő verseny nehézségeivel. 

V. Olcsó szállítás. 

A ki az amerikai versenyről akár mily keveset is hallott, 
annak bizonyosan feltűnt, hogy mennyire tultettek rajtunk az 
amerikaiak e tekintetben, és hogy mily nagy mértékben kö- 
szönhetik versenyképességüket az olcsó szállításnak. Hiába 
A aló szószaporítás volna tehát, ha ennek részletezésével hosz- 
szasabban foglalkoznám. Csak egy pontról akarok megemlé- 
kezni, a mely talán nem egészen érdektelen. 

Hogyan szerzett magának az amerikai gazda oly olcsó 
szállítást? Vasutakat épített úgy-e!? De h^ a vasutak részvé 
nyeseiknek mielőbb osztalékot kivánván szerezni, magas szál- 
lítási díjtételeket szabnak, a velük netán versenyző vonalakkal 
pedig eartel-egyezségre lépvén, közösen folytatják jól fizető mun- 
kájukat, a termelő publíeum zsarolását? 



l 

Hy esetben az amerikai termelők vagy olcsó vizi utat 
szereznek maguknak vagy erőszakkal is iparkodnak leszállitani 
a vasúti társaság díjtételeit. 

A vizi utak épitése akár az állam, akár részvény-társa- 
ságok által eszközöltetik, folyók szabályozása vagy csatornák 
metszése által. 

így pl. a Mississippi-Jetties-ek nagyszerű munkája egy tár- 
saság által, és pedig egyetlen egy embernek : a himeves Capt. 
Eads-nak risicójára. Ion elvállalva, — és csak akkor fizette 
meg az állam a társaságnak belefektetett tőkéjét, midőn a siker 
már biztositva volt. Az ismert Erié canális állam által épit- 
tetett, a költségek eddig be is hajtattak az állami vám által, 
most ez is eltöröltetvén, szabad a szállitás, — bogy annál job- 
ban versenyezhessenek a vasutak és más vizi utakkal. Olyan he- 
lyen, a hol nincs alkalom vizi iitak által kikerülni a szálli- 
tásnak tuldrágaságát, ott addig mozgott az összes gazdaközön- 
ség, védszövetségeket alakítván, agitálva, összetartva, hogy el- 
végre az államok törvényhozására nagy befolyást gyakoroltak, 
és annyira vitték a dolgot, hogy tarif-control-bizottságok 
neveztettek ki a kormány által. 

Ezen tarifcontrol következő alapon létesül. Midőn az 
egyes államok a vasúttársaságoknak subventió alakjában föld- 
adományokat adnak, kikötik maguknak a szállítási dijtéte- 
leküek szabályozhatását. — Tehát sem időnkénti enquet-ek, 
sem Reichs-Eisenbahn-Amt ott nem szükségesek, hanem a 
legtöbb államban a governer rendesen két évre, két vagy 
három tarif a-comissáriust nevez ki és terjeszt a senatus 
elé megerősítés végett. Ezen comissióhoz fordul aztán mindenki, a 
kinek a szállítási díjtételek ellen valami kifogása van. A comis- 
siónak kötelessége a panaszlónak igazságot szolgáltatni. Jo- 
gukban áll t. í. a vasúttársaság által vezetett könyvekbe akár 
mikor beletekinteni, a melyekből kiviláglik, hogy azon szállí- 
tási tétel, melyet a vasút a panaszlótól kíván, akkora-e, hogy 
a vasutba bele fektetett tőkének csak törvényszerű százalékát 
szolgáltatja, vagy ennél többet ? — Ha a társaság ezen díjtételek 
által tőkéjéből a törvényesnél magasabb kamatot húz, a comis- 
siónak kötelessége a díjtételt szabályozni, illetőleg leszálütani 

Bizony, az Egyesült-Államoknak nagy részében tehát 
még a közönséges uzsoratörvényeken kivül a vasúti társasá- 
gok ellen is van külön uzsora törvény! - Ott nem fél- 
nek, liogy a kamatmaximum megszabása által a 
vállalkozási kedv és én nem tudom mi még — — 

csökkenjen! 

* * 

Vasutainkról nem szólok; hisz a mi államvasutunk ugy 
is tesz, — vajha többet tehetne! privátvasutaink egy néme- 
lyike felett pedig ugy is alig tartottunk fen egyebet ■ magunk- 
nak — a szidás jogánál! 

A mi viziutaink készitésének vagy helyreállitásának ter- 
veit illeti, bizony nem panaszkodhatunk, mert vannak férfiaink, 
kik testtel-lélekkel szorgalmazzák a dolgot, — de sajnos, 
vannak olyanok is (és pedig a többség), kik az ily czélokra 
forditható ugy sem túlságos tőkénknek czélszerübb elhelyezést 
véltek találni. 

Kivitelre czélzó vizi utunk, kettő van tervben, talán 
éppen ez az oka, hogy mindegyik még csak terv- 
ben van. — Az egyik az ismert magyar Neptunnak, Türr 
tábornoknak terve: a vukovár-samaczi csatornát metszeni, a 
Kulpát szabályozni és vizén Károlyvárosig, onnét pedig magy. 
államvasuton Fiúméig juthatni. 
Az előállítási árak volnának : 

Vakovár-Samaczi csatorna 66*4 kllHi. hossza = 7 millió ít 

Száva szabályozás Samacztól Sziszekig 288*3 ,, „ = 1 ,, „ 

Kulpa szabályozás Sziszektől Károly városig 135*4 ,, ,, = 1 ,, „ 

Összeg = 9 millió ft 

Ezen viziut által elérendő előnyök volnának: hogy a búza 
szállítása a Tiszavidékről Fiúméig per m.-mázsa 1 fttal; per 
tonna 10 frttal olcsóbb lenne. 

Ezen megtakarított 10 frt elég arra, hogy a búzának 
m.-mázsája Fiumétől Liverpool-, Hamburg- vagy Antwerpenig 
2 frttal olcsóbb legyen. (Türr tábornok 1879. nov. 23-án tar- 
tott beszéde.) 

A másik viziutnak terve Károlyi Sándor grófé, ki már 

ff 

több év óta behatóan foglalkozik ezen kérdéssel. O szerinte egy 

— ha lehet állami — láncz^ajózási vállalat volna létesítendő 
Budapest és Dévény közt. Onnét aztán, ha az osztrák láncz- 
hajózási vállalat Dévény — Passau közt még meg nem alakult, 
magyar kerékgőzösök hordanák tovább a gabonát Passauig, 
azt egyenesen a külföldi fogyasztók vasúti kocsijához rakván le. 
A szállítási vállalat összes befektetési költsége sodronykötelekben 
és hajókban = 9.400,000 ft. A Duna mosonyi ágának fölhasz- 
nálása ezen utóbbi tervnél fel tételez tetik. 

így elérhető volna, hogy búzánk m.-mázsánként a jelen- 
legi osztr. államvaspálya díjtételeihez képest 1 ft. 70 krral, a 
szab. Duna gőzhajó társaságéihoz pedig 1 ft. 3 krral olcsóbban 
jutna a németországi és svájczi piaczokra. 

Ezen két viziut feletti vélemények nagyon elágazók. 
Távolról sem érzem magamat hivatva ily szakemberek számí- 
tásait legkevésbé is bírálni, — annál is inkább, mert nem is 
volnék reá képes. Csak egyet legyen szabad megjegyeznem. 
Csekély nézetem szerint azt hiszem, hogy annak kiszámításá- 
nál, vájjon melyik viziut czélszeríibb, nem annyira a szállítási 
módozat által megtakarított egyes krajczárokra, — mint inkább 
a szállítási végpontok átlagos piaczí árainak különbözetére 
kellene fektetni a fősúlyt, pl. Liverpool, Hamburg, Antwerpen, 
közvetlen a tenger mellett lévén, a különböző versenytársak 
által minden oldalról könnyebben elérhetők, és így az árlengé- 
seknek jobban ki vannak téve, mint a contínens közepén fekvő 
városok. 

VI. Könnyebb adók. 

Tudvalevő dolog, hogy az amerikai farmer kisebb adót 
fizet a mi gazdáinknál, a mint ezt utolsó levelemből is láthatni. 
Azonban ujabb időben, Semler-nek más tekintetben nagyon 
megbízható és nagy érdekű könyve az amerikai viszonyok- 
ról, e tekintetben téves nézetet terjesztett az európai gazda- 
közönségben. O t. í. számokkal bizonyítja, hogy az amerikai 
gazda több adót fizet az európainál! A tévedés két ponton 
alapszik, melyet Semler nem tartott szükségesnek fölemlíteni. 

1) Számítása alapjául egy californiai farmernek példáját 
hozza fel, és ebből következtet általában amerikai farmarekra^ 

holott az Unió összes államai közt a két Facificparti állam, 
California és Oregon az, mely leginkább tul van terhelve adóval. 

2) Nem veszi tekintetbe, hogy Amerikában általában az 
adó becslési érték közönségesen csak 50°/o-ját teszi ki a föld 
valódi értékének. Pedig ezt maga a farmer, valamint az adó 
becslő is beismeri. 

Tudva van, miszerint az Egyesiilt-AUamok mindegyike 
kétféle állami adót fizet: a) az Unio-adót, mely az Egyesült- 
Államoknak közös kiadását fedezi, és b) a külön állami adót, 
melyet minden egyes állam saját belszükségleteinek fedezé- 
sére fordit. Fentebbi első állitásom bebizonyítására, az egyes, 
velünk concurráló államoknak Unio-adóként kiszabott hánya- 
dosát fogom felsorolni. 

Extensiv földmivelő államok: 
Minnesota 100 dollárra bocsült vagyon érték után fizet 18 cent-et 

Illinois rn „ n „n„.36„ 

Indiana «ti ». « ^„„30^ 

jowa f, y, fy ff ff f) f, Q\j „ 

K.ansas ^ ^ r v « « »? oo ^ * } 

Kentucky „„ « r „„„40„ 

Michigan „ „ ^ « n « « lí^Va;^ 

Nebraska » n » « » » » ^ v 

Ohio « ^ „ „ „ „ „ 29 „ 

Tennesee „„ „ „ „„„<í1„ 

Lexas »»>» v n r»»öO„ 

Wisconsin „ „ „ „ „ „ „ lO^/jo cent-et 



341-8 cent-et. 

Ezek átlagban fizetnek tehát 29*3 cent-et. Most a két 
P^cific-parti államnak (melyek szintén extensiv mivelésüek 
ugyanezen Unio-adó hányadosát véve: 

California per 100 dol. érték fizet 62"5 cent-et 

Oregon „ „ „ „ „ 60-0 „ 

az átlag tehát 61*2 cent. Miután ezen utóbbiak több mint két- 
szeresét fizetik az előbbiek adójának, nem lehet tehát ezeknek 
egyikéből a többire helyes következtetést vonni. 

Mindazonáltal Semlemek igaza van, ha Californiáról ma- 
gáról beszél, sőt még megközelitőleg akkor is, ha a legczivili- 

*) 200 dollár érték szabad. 

sáltabb keleti államoknak és a régi déli államoknak sokkal 
magasabb adótételeit az extensiv földmivelő államokkal egybe 
véve, California adóját mintáz összes egyesült államok- 
nak átlag adóját veszi fel. De ekkor nem mondhatja, hogy 
ezen adó a mi versenytársunknak adója, — miután a keleti, 
intensiv gazdálkodású és európailag czivilizált államok nem 
versenytársaink. 

Ezeknek nagy városaik, kifejlett iparuk van és adójuk 
többnyire azért oly magas, mert még a háború alatt keletke- 
zett adóságaikat kell vissza fizetniök. 

Vegyük ezeknél is az Unio-adóként kivetett hányados 
átlagát. 

Régibb- és iparos államok: 

Alabama fizet 100 dollár érték után 65 cent-et 



Florida 


n 


T) 


n 


77 


70 


?• 


Georgia 


r> 


n 


77 


77 


35 


77 


Louisiana 


71 


» 


77 


77 


60 


• 

77 


Maine 


r 


n 


77 


77 


40 


77 


Mississippi 


n 


71 


>7 


77 


35 


?• 


Missouri 


>? 


77 


7? 


77 


40 


77 


New-York 


rt 


r 


77 


77 


65 


77 


New-Jersey 


Ti 


77 


77 


77 


25 


77 


Északi CaroKna 


n 


V 


77 


77 


32V3 


77 


Pennsylvania 


V 


n 


77 


77 


30 


77 


Dél-Carolina 


n 


77 


77 


77 


47 


77 


Virginia 


7) 


77 


77 


n 


50 


77 


Ny ugot- Virginia 


n 


n 


77 


77 


30 


77 



624-3 cent-et. 

Tehát a kerek átlag még ezeknél is csak 44*5 c. 

Mindebből már kiviláglik, hogy California teljesen kivé- 
teles állam e tekintetben, — kivételt pedig szabálynak venni 
nem lehet! — De legyen szabad még egy okot felemlitenem, 
a mely a califomiai kisbirtokos adójának nyomasztó voltát még 
világosabban tünteti fel. — A Pacific-parti államokban a föld- 
birtok legnagyobb része gazdag és befolyásos nagybirtokosok 
kezében van. — Ezen urak az adóbecslés alkalmával felhasz- 
nálják pénzüket és hatalmukat arra, hogy birtokukat, a me- 

lyet ugy is csak (mint említem) fele értékéee szoktak becsülni 
még ennél is lejebb becsültessék meg. — Mondják, hogy 
többször a valódi értéknek ^U']ére is sikerül nekik a becsérté- 
ket lenyomni. De már most, miután az adó beszedése által elé- 
rendő összeg eleve meghatároztatott, sokszor a szegény kisbir- 
tokosnak kell azt pótolnia, a mit az adószedő a nagy birto- 
koson nem tudott megvenni. — Ezen tény maga is mutatja, 
hogy Californiában minden tekintetben különböznek a körül- 
mények az átlagos amerikai állapottól. 

A mint fentebb láttuk, a velünk versenyző államoknak 
ünio-adója 29 centet tesz ki 100 d. vagyon érték után. Nézzük, 
hogy ezen, mondjuk 30 c. (29*3 c. helyett) per 100 d. érték, 
az amerikai farmer jövedelmének hány százalékát veszi el. Azon 
uj, és extensiv államokban lehet mondani, hogy átlag hoz a 
földbirtok 12Vo-ot, 100 d. becsérték pedig = 200 d. valódi érték; 
200 d. tehát hoz évenként 24 dollárt; 24 d. évi jövedelemből 
30 ct. adó a jövedelemnek l^/i^/o-jét teszi ki. 

A mi a többi adókat illeti, mindenekelőtt megjegyzendő, 
hogy azok az összes iskolapénzt, — még a közép, sőt felső isko- 
lák is díjmentesek — a „szegények pénzét" stb. is tartalmazzák. 
Végül, hogy egy képet adjak az összes adókról, még két kü- 
lön állambeli gazdának példáját akarom felemliteni. Dakota tar- 
tományban egy Mennonít paraszt ember, 385 acre birtokán, 
melyért épen akkor 14,400 d.-t ígértek, minden adót össze- 
véve csak 69 dollárt fizetett, tehát acrejéra esett mintegy 18 ct. 

Továbbá egy michíganí farmer birtoka 410 acre; eddig 
évenkénti tiszta jövedelme volt 1200 d. összes adója pedig 
133 d. Ez a jövedelem ll-ö^o-ja. 

Van-e nálunk sok olyan szerencsés, a ki jövedelmének 
250/o-jén alul fizet? 

VU. A kivitelre termelő kisbirtokoknak aránylag 

nagy kiterjedése. 

Ez is egy oly pont, mely Amerika versenyképességét 
nagyban elősegíti. Nem azon nagy területű birtokokról akarok 
szólani, melyeknek példányképeül nálunk mindig Dalrymple 
vagy Glenn farmot emlitík. Hisz ilyen aránylag nagyon kevés 

van az Unióban, és csak kivételnek mondható; 1880-ban 1000 
acre-n felüli birtok az Unióban csak 28,578 volt. Földmivelő 
államok és tartományokban a nagybirtok tulnyomólag csak 
Califomia- és Oregonban és helyenként Dakotában található. 
Az Unióban 1870-ben már 2.659,985 farm volt, 1880-ban 
4.008,907 farm és most bizonyára már 4V2 millióra nőtt e szám. 
lé80-ban ezen 4 millió farm között : 

10 acre*) nagyságúig volt 139,241 farm. 
10-20 „ „ „ 254,749 „ 

20-50 „ ^ „ „ 781,747 „ 

Itt kezdődik aztán a gépmivel etti kiterjedés, azaz 
egy oly nagysága a birtoknak, a melynél gőzeke kivételével, 
minden más gép kifizeti magát, (a gőzcséplő és ilyféle nagy- 
szerűbbek, persze csak szövetkezeti utón); 50 acretől 500-ig 
(20 — 200 hectár), ez az a veszedelmes kiterjedés, mely kivi- 
telre termeszt. Evvel kell concurrálnunk! — Elég nagy, hogy 
a géphasználat kifizesse magát; és elég kicsiny arra, hogy 
épen ezen gépek használata által, az összes munkát többnyire 
a birtokos maga végezhesse családjával. És ilyen volt 
már 1880-ban 2.728,993! Ehhez jönnek még a középbirtokok 
500 — 1000 acreig, melyeknek száma ugyanekkor 75,972 volt. 
Tehát gépmiveletü és közép birtok 1880-ban 2.804,915. Ma 
valószínűleg van ilyen 3 millió! Ebbe a nagyságba esik bele 
a homesteadek kiterjedése (160 acre), azon farmoké, melyeket 
az állam ingyen oszt a települőknek. Ez aztán a birtok kiter- 
jedésének oly átlaga, a melyen a gazda olcsón termeszthet, jól 
trágyázhat és mindenekelőtt családjával együtt tisztességesen 

megélhet. 

* * 

Lássuk hogy állunk mi e tekintetben. 
Keleti kimutatása szerint van földbirtok: 



Magyarországban 


Erdélyben 


Összesen 


5 holdon és ezen alul 1.108,993 


335,407 


1.444,400 


5— 15 holdig 508,903 


136,098 


643,091 


15— 30 ,, 199,248 


61,371 


260,619 


30— 50 „ 58,001 


19,276 


77,280 



^) Egy acre ^ 0.6 cat. hold. 

50- 


- 100 


holdig 


100- 


- 200 


TÍ 


200- 


- 500 


7) 


500- 


- 1000 


7t 


1000- 


- 3000 


•n 


3000- 


- 5000 


71 


5000- 


-10,000 


n 


10,000 


felül 





irdélyben 


Omzesen 


6,572 


30,336 


2063 


11,365 


1500 


9246 


723 


4502 


642 


3882 


144 


818 


94 


495 


65 


231 



23,764 

9302 

7746 

3779 

3258 

673 

401 

166 

Látjuk tehát, hogy mig nálunk az 5 holdtól 25 holdig 
levő kategóriák képezik az összes birtokoknak túlsúlyát, t. i. 
az összes magyarországi földbirtokoknak 81.2°/o-ját; eddig Ame- 
rikában az 500-tól 1000 acreig vagyis 300tól 600 holdig menő 
birtok-kiterjedés túlnyomó. 

Ez mindenesetre nagyon megdöbbentő! De még inkább 
akkor, ha Földes Bélának kimutatását olvasván, azon hihetet- 
len tényre jutunk, hogy Magyarország még a kisbirtokairól is- 
meretes Francziaországot is felülmúlja a föld eldarabolásban, 
miután a 20 hectáron aluli birtokok Francziaországban az ösz- 
szes földbirtokoknak csak 88— 90<^/o-ját, mig nálunk ugyanan- 
nak 96^ ^o-ját teszik. Csakhogy ezen hasonlat még korántsem 
tünteti íel teljes mértékben a baj nagyságát, mert a 90°/o és a 
96% közti különbség tulajdonképen sokkal több 6Vo-nál. Sőt 
számokban ki sem fejezhető! — Mennyivel gazdagabb ember 
az, kinek Francziaországban 15 holdja van, mint az, a kinek 
nálunk van ugyanannyija. Ott megélhet belőle, de hát itt?! 

En csak azt neveícm földbirtokosnak (a szó szoros értel- 
mében), a ki földjének jövedelméből magát és családját el 
képes tartani anélkül, hogy más mellékkeresetre szorulna. 

Lássuk, mily nagy földterület szükségeltetik erre, ha a ma- 
gyarországi átlag talajt, és a divó extensiv földmivelést vesz- 
szük alapul. 

Fejenként az egy évi konyérszükséglet nálunk 6 pozso- 
nyi mérőre vétetik. Átlag 6 tagú családot vévén alapul, ez tesz 
36 pozsonyi mérőt. 

Vegyünk föl például egy 10 holdas birtokot a mi az át- 
lagos V* sessiónak felel meg. Ebből esik körülbelül 

2 hold Sszi, 

2 ^ tavaszi, 

2 „ parlag, 

2 „ rét, 

1 „ belsőség, 

1 „ legelő és erdő. 

A II. osztályú földnek termését, a vetőmagot levonva, 
holdanként nem számithatjuk többre 8 pozs. mérőnél, 2 hold 
= 16 pozsonyi mérő. Az egyik hold tavaszin termett kukori- 
czának már egy része nyers állapotban lévén elfogyasztva, rit- 
kán marad több hátra 10 mérő szemnél. — A másik tavaszi 
hold, répa, burgonya, zöldség, káposzta stb. A rét a tehén el- 
tartására szükséges, tehát az sem törhető fel. 

Meglátszik egy szóval, hogy egy birtokos ennyi földnek, 
ilynemű jövedelméből családját fentartani nem képes, még akkor 
is alig, ha ilyen termés mellett 10 hold helyett 15 holddal bir 
Az ilyennek mellékkeresetre van szüksége, hogy családját fen- 
tartsa. Tehát a szó szoros értelmében nem földbir- 
tokos, hanem többé-kevésbé földet birtokló napszá- 
mos. Persze kell, hogy ilyen is legyen, és pedig nagy szám- 
ban, máskép napszám nem volna kapható! Csakhogy nálunk, 
ezen osztály az összes földbirtokosoknak Sl^Vját képezi ! 

Ha már tehát ennyire vagyunk, mindenekelőtt a bajnak 
további növekedését — a birtoknak még nagyobb el- 
darabolását — kellene tör vény szer üleg megakadályozni. 

Hogy a földbirtoknak ezen túlságos elaprózása az ősiség 
eltörlése óta keletkezett, azt ugy hiszem, senki sem fogja ta- 
gadni. Lássuk számokban: 

Galgóczi Károlynak 1850-es évekből való statisti- 
kája szerint 545,252 telkes gazda közül: 

Egész teleknél többel birt 17,262 

Egész telket 48,599 

Félteleknél többet 43,865 

Fél telket 173,119 

Tehát féltelket, egészet és azon felülit biró gazda 282,84^5 
volt; mig Keleti szerint 15 -50 holdig, most csak 247,252 

birtok van. Pedig ott csak a 20 holdas, mig itt a 15 holdas 
birtok is bele van véve. 

Galgóczi továbbá azt mondja: 

Negyed telkes és féltelken alul 239,692 

Negyed telken alul 22,715 

Ehhez számitom meg a Fényes által (1848. előtt) 

megadott zsellérek számát 911,774 

Tehát ajkkor 20 hold alatti birtok volt . . . . 1.174,181 

Mig most a 15 hold alatt lévő birtokok összege . 1.615,896 

Ép ugy az 50-es években Vá teiken alul volt . . 22,715 

Ehhez számitva a zsellérek számát 911,774 

934,489 

Most pedig csak 5 holdon alul van már . . . 1.108,993 

Látjuk tehát, hogy mig a fél telken felüli birto- 
kok száma apadt, addig a fél telken (20 hold) aluliaké 
ijesztő mértékben szaporodott. 

A birtok elaprózása még mindig teljes folyamatban van, 
és lesz addig, mig törvényes utón meg nem aka- 
dály oztatik. 

Az osztrák kormány is belátja már ezt, és az örökös 
tartományokról a földbirtok elaprózásának hatásaira vonatkozó 
részletes adatokat szerez be. — Sziléziából már beérkeztek az 
adatok, és érdekes tudni, hogy egy átlag 17*2 holdas birtok- 
testből a földbirtok oszthatóságának kimondása után, átlag 4 hold 
vagyis 237o adatott el. Ezen felosztott telkekből származó több 
ezerre menő törpe gazdaságok átlag nagysága 2*85 hold! Ily 
módon végre nekünk is csak oda kell jutnunk! 

VIII. Gépek használata. 

Az amerikai farmok zöménél, meglévén azon bizonyos 
kiterjedés, melyet minden gazdasági gép észszerű használhatása 
megkiván; igen természetes, hogy a kézimunka drágaságánál 
fogva, minden gazda géppel végez a mit csak lehet. 

Megfogom kisérteni az ilyen emiitett átlag farmnak 
(circa 100 hold birtok) gépinventárját emlékezetből összeirni, 
a hol tudom, az illető munkaeszköz árát is kitéve. 

1) 3 — 4 db eke éspedig: vagy Sulky plow = rajt ülni 

való, egy vasú; vagy Gang plow = rajt ülni való, 2 — 3 vasú; 
vagy Walking plow = közönséges utánjáró eke vagy mélyitS. 
Az ily lovagló-ekék ára darabonként kb. 65 dolL, a közönsé- 
gesé kb. 18 doll. 

2) 2 vasborona a 15 doll. 

3) 1 — 2 vető gép a 60 doll. Systemájuk a vidék szerint 
változik. 

4) 2 darab kévekötó'-arató a 320 doll. (Califomiában ka- 
lászoló.) 

5) 1 darab kaszáló gép. 

6) 1 — 2 darab lógereblye. 

7) 2 darab lókapa. 

8) 1 darab kukoricza vetőgép (ha kukoricza vidék ak- 
kor 2 darab). 

9) 1 darab lójárga cséplővel. 

Ez utóbbi sokszor hiányzik, midőn valamelyik szomszéd- 
nak van vendég-gőzcséplője, ki avval eljár részben csépelni. 

A nyugoti farmer ritkán szecskáz vagy darál és igy az 
arra való gépek sem kellenek neki. — „A marha ugy is 
megeszi!" Rosta nem kell, mert a rostálás a gabona elevá- 
tor dolga. 

Ennyi géppel aztán egy kis gazda sok kézimunkát ki- 
méi meg. 

IX. A földmivelő osztálynak j obb nevelése és maga- 
sabb intelligentiaja. 

A földmivelő osztálynak társadalmi állásához szükséges 
iskolai nevelésről kellően van gondoskodva. Másrészről maguk 
a körülmények képző tényezőkként hatnak az egyénekre. Az 
„intelligentiáról" alantabb akarok szólani, egyelőre csak a „jobb 
nevelést" tárgyalván. Azt hiszem, négyféle oly főmomentumot 
lehetne megkülönböztetni, melyből az amerikai földmivelő osz- 
tály képzését meríti: 

1) Az iskolák. 

2) Az állami intézmények. 

3) A sajtó. 

4) A közigazgatásban való részvétel. 

1) Az iskolák tagadhatlanul sokkal clőrehaladottabbak 
mint a hogy ezt egy ily i^u országtól várni lehetne, A mi pe- 
dig czélarányosságukat illeti, bátran mondhatjuk, hogy az át- 
lagos európaikkal könnyen felvehetik a versenyt. — De elte- 
tekintve magának az iskolának és a tanrendszernek techniku- 
mától, minden esetre abban felülmúlják az európaikat, hogy 
a nép- és középiskolák mindannyian, sot még a legfelsőbb in- 
tézeteknek is egy része minden felvételi és tandijtól mentek. 
Nagy előny továbbá az iskolák aránylagos nagy száma. Alig 
hogy megkezdődött egy uj telepítés, már is ott áll az iskola 
és templom, illetőleg imaház, mely ilyenkor még többnyire 
fából I készült. Minden oly uj tartományban, a melyben az 
Unió még földterületeket bir, azoknak ^/72 részét iskola-czé- 
lokra tartja fenn. Ezen iskola birtok azután árverés utjáni 
eladás vagy bérbeadás által oly módon értékesittetik, hogy 
annak ára, illetőleg évijövedéke csupán az iskola javára for- 
dittassék. Földmivelő vidékeken, hol minden birtokos „tanya 
systema^^-ként saját birtokán lakik, ép ugy építik az iskolát 
a szétszórt tanyák közé, mint a hogy sz. István királyunk 
templomait több falu közé állitá. 

Végre a legjobb oldala az amerikai iskoláknak az, hogy 
mindig nagyon látogatottak, daczára annak, hogy ott tan kény- 
szer nem létezik.*) De ennek okát nem csak az ingyen isko- 
lázásban, hanem a szülék belátásában is kell keresnünk. Annál 
is inkább belátják a szülők a tanulás; szükségét, mert, ugy 
hiszem, Amerikában sokkal több alkalma van az embernek 
megbánni, hogy valamit nem tud, mint másutt bárhol. 

Az intelligenciának versenye ott sokkal nagyobb mint 
nálunk. Más oldalról pedig természetes, hogy a bevándorlók 
nagy része, kik más országokból jővén át, nem értik a nyel- 
vet, nem tudják ezt és azt a munkát, mert nincs reá képzett- 
ségük stb , sok oly nehézség és kellemetlenséggel találkoznak. 



*) Az összes lakosságnak a tanulók Osztrákországban 107o-át képezik 
„ « n n n Poroszországban 15 ,, „ 

„ „ ,, „ „ Francziaországb. 13 „ „ 

„ „ „ „ „ ■ Angolországb^ 15 ^ 
Az Unióban pedig 19 „ „ 

Amerikai levelek. o 

melynek okát tudatlanságukban látják, és így a tapasztaltat na- 
gyon is szivükre vévén, annál jobban igyekeznek gyermekei- 
ket jobb helyzetbe tenni. — Valószinüleg ez az oka, hogy a 
bevánd orlottak gyermekei valóban még szorgalmasabban 
szokják az iskolákat látogatni, mint a bensztllött yankeek 
ivadék ai. 

2. Az állami intézmények. 

Az állam nagyon szép és czélarányos intézményekkel bir, 
melyek a farmernek mint olyannak, további kiképeztetésére 
tagadhatatlan hatással vannak, amennyiben őt szakmájában 
tanitólag segítik és munkájában tökéletesbitik. Mindenek előtt 
az Uniónak van egy közös foldmivelési minisztériuma Washing- 
tonban ; azonkivül minden egyes állam külön is bir egy-egy ily 
minisztériummal. Az előbbit személyesen megtekintettük midőn 
még Garrfield elnöklete alatt a derék Leduc volt foldmi- 
velési miniszter. — Ezen minisztériumi palota, mely egy nagy 
terjedelmű mintakert közepén áll, egyszersmind egy nagy sza- 
bású kisérleti áUomás. 

A terjedelmes mintakertben, a legkülönfélébb gazdaságig 
valamint kerti növények és fák láthatók, melyeknek megtekin- 
tése és tanulmányozása természetesen akárkinek is szabadságá- 
ban áll. — A nagyszerű épületnek felső osztályai részint a 
minisztérium irodái stb. által vannak elfoglalva, részint a gaz- 
dasági statistika és időjelző állomás helyiségeit képezik. 

Az alsóbb osztályokban nagy terjedelmű vegytani labo- 
ratórium és a kizárólag gazdasági czélokra használt sajtó van- 
nak elhelyezve. Itt ezrenként nyomtattatnak, a legkülönfélébb 
gazdasági füzetek, felhívások, figyelmeztetések egyik-másik uj 
culturára, uj növényre, találmányra stb. valamint a terjedelmes 
gazdasági évi jelentések. Ugyanitt készülnek statistikai havi- 
jelentések. Mindezen nyomtatványok hallatlan számban is min- 
dig ingyen osztatnak ki. A boltozott pinczehelyiségekben 
gőzmotorok állanak, a melyek a legkülönfélébb ujabb vagy 
javított gazdasági iparra szolgáló gépeket mozgatják, melyek- 
nek használhatósága itt azonnal szakemberek által kipróbál tá- 
tik. Ha valamelyik aztán czélszerünek bizonyul, a miniszter 

azonnal nyomtatványokbaD hirdeti és mindent elkövet, hogy 
az ország különféle részében ismertessék. Ottlétünkkor épen 
a sorghum-czukor készitésre szolgáló gép Ion megkísértve. 
Nemcsak a gépet hozták mozgásba, de kezdettől végig az 
egész procedúrán keresztül mentek, és kisült, hogy ezen ujabb 
eljárással, melynél a raffinirozás jobban sikerül, sokkal nagyobb 
jövője van a sorghum-czukomak, mint azt eddig hinni lehetett. 

Más tekintetben is ezen minisztérium minden lehetőt meg- 
tesz. Természetes, magot és növényeket, használati utasítással 
együtt, ingyen küldöz szét, és sok más ilyest. De azt más kor- 
mányok is megteszik. Az amerikai még többet tesz^ pl. szak- 
képzett ügynököket küld át Európába, kik nálunk a gazdaság- 
ban és gazdasági iparban tett különféle előmeneteleket tanul- 
mányozzák, és miniszterüket tapasztalataikról folyton értesitik. 
Küldenek át iQakat, kik állami költségen a legjobb európai 
szakiskolákat látogatják. Épen tavai küldöttek át többet az 
erdészeti szakma tanulmányozása végett. Erre bizony nagy 
szükségük volt, mert eddig csak az erdőpusztitásban voltak 
mesterek. Tartóinak Európában permanens ügynököket, kiknek 
kötelességük az amerikai termények számára fogyasztókat ke- 
resni, a kereskedőknek összeköttetéseket szerezni. Ugyanezen 
okból, — hogy t. i. a fogyasztást szemmel tartván, mihelyt 
valahol a kinálat hiányát megpillantják, az illető piaczot saját 
terményeikkel azonnal eláraszthassák, — állítottak fel most 
a,z amerikaiak Londonban egy „amerikai statisztikai hivatalt 
Európa számára." 

Szintén érdekes tudni, hogy ugyanezen minisztérium a 
száraz vidékeken saját költségén és mérnökei által artézi kuta- 
kat fúrat, hogy így a föld írrigáltathassék, és termőképesebbé 
válván a vidéken, a bevándorlás elősegít ;ssék. 

Ennyit a központi földmivelésügyi minisztériumról. 

Mint említem, az egyes államok és tartományok egyen- 
ként szintén egy többé-kevésbé tökéletes földmivelésügyi mi-, 
níszteriummal bírnak. Ezek közöl is meglátogattuk némelyiket 
Különféle módon iparkodnak rendeltetésüknek megfelelni, de 
ii^gyjából mégis ugyanazon czélra törekesznek. 

Különösen statisztikával foglalkoznak, és ők is évenként, 

8* 

valamint havonként jetentéseket osztanak ki. De ezt érdemes 
is tenniök; mert ott igazán van fáradságuknak látszatja. 

Magam kérdeztem egykor egy farmert, vájjon tenyészte- 
nek-e disznót az ő county-jában (megyéjében)? „Oh, feleié ő, 
az egészen a statisztikai jelentésektői függ. Néhány hónapja 
még alig volt egypár gazda, aki foglalkozott volna sertéste- 
nyésztéssel ; most, hogy az utolsó havi jelentésből kiviláglott? 
hogy a közel jövőben kifogja magát fizetni, most nyakrafőre 
mindenki szerez be tenyész-anyagot." Ebből meglátszik, hogy 
ott minden kis farmer egyszersmind egy kis nemzetgazda is. 
Számit a conjimeturákkal, S érdekkel nézi, kutatja a statisz- 
tikát^ gondolkozik felette és következtet. 

Aztán a legtöbb államnak foldmivelésügyi minisztériuma 
időjelző hivatalokkal is rendelkezik. 

Ezek észleléseiket nemcsak a sajtó és jelentések által 
közlik, hanem a vidék gazdáinak messziről látható külső jelek 
által is tudtukra adják. Legtöbb helyen ezen utóbbi ugy tör- 
ténik, hogy a város legmagasabb tornyára különböző szinü 
zászlók huzatnak fel. A gazdák tudják már, hogy melyik szinü 
zászló milyen időt jelent, és igy mihamarább előre intézked- 
hetnek a netaláni kár kikerülésére. Egy gazda pl. valamely szép 
júniusi napon épen bevégezvén családi ebédjét, nincs tisztában 
magával a délutáni foglalkozást illetőleg; vájjon folytassa-e a 
birkanyirást, vagy szénáját hordja-e be? Egyszerűen az ablak- 
hoz lép távcsövével és megnézi, hogy a szomszéd városka ma- 
gas tornyán mily szinü zászló leng. Meglátván, hogy az a szin 
van felhúzva, mely a közeledő esőt jelzi, félbenhagyja a birka- 
nyirást, és minden erejét a széna betakarítására forditván, p.z 
időjelző állomásnak köszönheti takarmánya megmentését. 

Minden County évenként külön-külön gazdasági termény 
és marha-kiállitást rendez. Ekkor vannak a dijjazások, futta- 
tási, tehcrvonási stb. versenyek. Megtartatik egyúttal a nagy- 
vásár; ezen időpont sokszor meetingekre is alkalmul szol- 
gál, hol a Countynak gazdasági és közgazdászati kérdései 
nyilvánosan megvitattatnak. Külön tenyészmarhavásár, gépkiál- 
lítás és — verseny is többnyire ilyenkor rendeztetnek. 

Mindebből kitűnik, hogy az Egyesült Államoknak kor- 



~ 117 — 

mánya, illetőleg kormányai, államilag is lehetőleg miudent meg- 
tesznek a gazdaközönség jólétének elősegitésére, mely intézmé- 
nyeknek nagyrésze bár indirekt, de mégis szakképzőleg hat 
az egyesekre. 

3. A s a j t ó, 

Amerikában valóban népnevelési momentummal bir. 

Egyrészt azért, mert ugy el van terjedve az olvasás, hogy 
bátran el lehet mondani, miszerint nincs is Amerikai, aki leg- 
alább egy újságot naponta ne olvasna ; másrészt, mert az újsá- 
gok ott ugy vannak szerkesztve, hogy azokból igazán lehet 
valamit tanulni. 

Természetes, hogy az amerikai sajtónak is megvannak a 
maga hibái, melyeknek legfeltűnőbbje a senzatiós hirek után 
való kapkodás, de másrészt be kell vallanunk, hogy fontosabb, 
és a komoly olvasóra tanulságosabb (practicusabb) adatokat 
szolgáltat, mint a mi sajtónknak nagy része. A helyi sajtó kü- 
lönös czikkeket hoz a vidéken már meghonosult vagy megho- 
nosítandó termelési ágakat illetőleg, közzé teszi, hogy mily 
eredményt értek el velük itt és ott, és vájjon milyent lehetne 
még elérni ; uj találmányok, — és azoknak sikerére figyelmeztet ; 
oly gazdasági és iparkérdésekről értekezik, melyek megoldás 
végett a törvényhozás elé fognak kerülni, vagy legalább me- 
lyeknek kerülniök kellene; gazdasági kiállításoknak kritikáit, 
számtalan statisztikai adatokat, időjelzéseket, feltűnő gyors és 
kimerítő piaczi jelentéseket stb. hoz. — De mindezt nem szak- 
lapokról emlitem, mert hisz azoknak úgyis kötelességük kizá- 
rólag szakmájukkal foglalkozni, de a nagy napilapokat értem, 
a melyek kivétel nélkül szükségesnek tartják ezen közgazda- 
sági kérdésekkel való beható és folytonos foglalkozást. 

Ha az amerikai sajtót az európaival összehasonlitjuk, főleg 
az tűnik fel, hogy az előbbiben kevesebb politikát csevegnek 
és kevesebb politikai hypothezis fejtegetésével foglalkoznak, mint 
az utóbbiban , hanem inkább az értelmes és komoly közgazda- 
sági kérdéseknek adnak helyet, és általában inkább tények 
megbeszélésével foglalkoznak. Azután, többet értekeznek az őket 
közelebb érdeklő kérdésekről, a milyenek magát az országot, 

az államot érintik, semhogy a legtöbb papirost távol eso orszá- 
gok politikájával és idegen hadakozó népek sebesültjeinek meg- 
számlálásával töltenék be. 

Végül még íelemlitendő, hogy az Egyesült Államokban a 
sajtószabadság is tökéletesebb, miután a szerkesztőnek nincs 
mit íélnie aféle journalisticai egyesületeknek rémuralmától. 

4. A közigazgatásban való részvételnek 

azon befolyásáról sem szabad itt megfeledkeznünk, a melylyel 
ez a népuevelésre bir. Mert az Unióban általános önkormány- 
zatnál fogva csaknem minden farmernek legalább egyszer éle- 
tében van alkalma valamely nyilvános tisztséget viselni, vala- 
mely közigazgatási alkalmazást betölteni. 

Ezen tisztségeknek legnagyobb része fizetetlen, tisztelet- 
beli állás, melyek legfeljebb napidíjban vagy bizonyos járandó- 
ságokban részesülnek, de biztos fizetést nem kapnak. A far- 
mer tehát zavartalanul foglalkozhatik gazdaságával, mert csak 
bizonyos órákat vagy napokat kell tisztsége betöltésére fordítania. 

Gr. Andrássy Géza barátomnak feljegyzései • szerint Mi- 
chigan államnak tiszteletbeU hivatalai következők: 

Tudjuk, hogy az Uniónak minden állama, közigazgatási 
systemája folytán Countykra (megyékre), ezek ismét Town- 
shipokra (kerületekre), ezek végre községekre vannak osztva. 
Minden község maga kezeli és tartja fenn iskoláit, a melyekre 
vonatkozó teendőket 3 tiszteletbeli hivatalnokra biz. Ezek egy 
direktor, egy moderátor és egy assessor. 

Közlekedési utait szinte a község maga tartja fenn. Az 
erre felügyelő tiszteletbeli hivatalnok a „Highway overseer", 
ki a County fŐutmesterének van alárendelve. 

A Township, mely többnyire átlagban 36 angol négy- 
szögmf. kiterjedésű, következő tiszteletbeli hivatalnokokat tart: 

1) 1 Comissioner of Higways (fő útmester.) 

2) 4 békebiró 

3) 4 rendőrszolga. 

4) 1 Township titkár. 

5) 1 Township adószedő. 

6) 1 Supervisor. 

Ezen utóbbi a Townshipnak legfontosabb hivatalnoka, 
raert ő végzi az jidóbeszedést. A Countynak mindannyi Siiper- 
visorja évenkint összejön a kivetendő hányados megállapi" 
tására. 

A County, melynek átlag nagyságát az ujabb államok- 
ban k. b. 900 ang. mfre lehet venni, következő tiszteletbeli 
hivatalnokokat foglalkoztat : 

1) A Sheriff vagy rendőrkapitány. 

2) A County titkár ; ő vezeti azt, a mi telekkönyvünknek 
felel meg. 

3) Az adópénztárnok. 

4) A gyámgondnok. 

5) A kerületi biró, és 

6) „Superintendent of the poor." Ez kezeli a szegények 
pénztárát és fel van jogositva a hozzá folyamodó szűkölködők- 
nek a County nevében 20 dollárig terjedő alamizsnát adni. 

Az államnál: A kormányzó, az államtitkár, a pénz- 
ügyminiszter, az iskolák és állambirtokok igazgatója és a cul- 
tusminiszter egyenként és évenként csak 1000 dollárt kapnak. 
Miután ezen összeggel állásukhoz képest korántsem birnának 
megélni, ezek is tiszteletbeli hivataloknak tekintetnek, és csakis 
tehetős polgárok által viselhetők. 

Mindezen hivatalokon kivül természetesen még a törvény- 
hozó testület is foglalkozást ád a polgárok egy részének. így 
épen Miehigan államban, az 100 képviselő és 36 senator- 
ból áll. 

Mindezen tisztek és hivatalok elsorolásánál nem akarom 
az amerikai közigazgatást általában fejtegetni, csak tisztán 
azon hivatalokat akartam felemliteni, melyek tiszteletbeliek vagy 
legalább is részben azolí. Azon arányban t. i. a melyben több 
időt igényel azok betöltése, természetesen nagyobb is a napi- 
dij, járandóság vagy költségmegtérités. De mindez együttvéve 
nem képvisel oly jövedelmet, melyből az illető hivatalnok, ál- 
lásának megfelelőleg képes volna megélni. Különös szakképzett- 
séget egyik sem igényel és igy kevés kivétellel mindannyian far- 
merok által tölthetők be. Miután pedig a közigazgatási, vala- 
mint törvényhozó testületi hivatalnokok legnagyobb része 1 — 2 

évre választatnak, k. b. minden farmer legalább egyszer, va- 
lamely nyilvános hivatalt nyer el, mely kétségkivül képzőleg 
hat reá. 

Természetes, hogy ezen a népnevelésre kiható előnyön 
kiviü, még két más jó oldala is van az ilyen rendszemek: — 
Hogy t. i. az a d m i n i s t r a t i ó nagyon o 1 c s ó, és hogy az 
állam minden polgára, — még a hivatalnok is, — m a g a j árul 
hozzá a termeléshez, — a h e 1 y et t, h o g y a terme- 
lőre hárulna az inproductiv burocratia 
föntartásának ritkán méltánvolt terhe 

Az amerikai farmernak „jobb nevelését és annak okait, 
tehát fentebb megkisérl ettem lehetőleg röviden kifejteni; de a 
^magasabb in teliigentiát" , definiálni , okadatolni, alig lesz 
lehetséges. — Es mégis oly tényező ez, melyet tagadni nem 
lehet. 

A franczia egy bizonyos „je ne sais quoi"- 
nak nevezné. Azt a tulajdonságot értem, mely az amerikait 
az élet minden helyzetében és minden phásisában végtelen 
practicussá teszi. 

Itt Európában is láthatjuk annak kifolyását; a legtöbb 
gép, eszköz és más találmány, mely Európából jut Amerikába, 
— egy bizonyos idő alatt más, egyszerűbb és mindig czélará- 
nyosabb alakban kerül vissza hozzánk, mint „american 
patent. " 

Miért? 

Azt hiszem abban a tényben fekszik a titok, hogy mi- 
dőn egy európaitól azt kérdezi az ember: hogy ő miért t^szi 
ezt igy, és nem máskép? Többnyire az a felelet: ^Mert az 
apám, a szomszédom is igy tette!" 

Mig ha ugyanazt a kérdést intézi az ember egy Yankee- 
hez, a felelet k. b, egyértelmű lesz avval hogy: „Azért te- 
szem igy, mert ezt és azt igy és ügy akarom elérni." 

Neki mindig jár az esze midőn tesz, és nem az eszközt, 
hanem az elérendő czélt if.rtja szem előtt. 

Ha aztán mindegyik igy cselekszik, egyik vagy másik 
végtére mégis csak egy egyszerűbb vagy czélarányosabb mó- 
dot talál. — Ez, valamint azon tény, hogy a Patent ofFico 
működése olyan, mint sehol a világon, mindenesetre nagyban 
elosegiti a találmányok számát. 

Elég csodálatos, hogy alig vándorolt ki tőlünk egy közönsé- 
ges paraszt ember, már is praktikusabbá lett egész természete. 
Es ez ugy hiszem az egyetlen vigasztaló oldala a kivándorlásnak, 
legalább reánk magyarokra nézve. — Azért mondom reánk 
nézve, mivel ugy tapasztaltam, hogy a Magyarhonból kiván- 
dorlottak közöl, nagyobb százalék tér vissza, mint más európai 
ország népéből. 

Persze, hogy a hazatérők egyrészről uj kivándorlásra 
csábítanak, — de más oldalról kérdés, hogy vájjon a tengeren 
tul nyert képzettségük és tapasztalataik által közgazdasági 
szempontból nem többet ér-e a visszátértek közöl egy, mint a 
kivándorolni készülők közöl kettő? 

Az illető megtanult dolgozni ugy, a mint itthon soha 
megnem tanulhatott volna, pénzt szerzett és hozott, stb. Ha 
egészségben tért haza nem tanithatná-e jó példával a honiakat 
erős kitartó munkára, takarékosságra stb. Nem lehetne az 
ily szerencsésen hazatérteket a kormány vagy gazda- 
sági egyesületek utján a nép munkásabbá tételére 
felhasználni? 

Erre legjobban a kivándorló megyék lakói maguk felel- 
hetnének. 

A földbirtok biztonsága 
kétségkívül hatalmas tényezője az amerikai gazda versenyképes- 
ségének, habár elég sajnos, a konkurrenezia okadatolásánál nem 
szokott felemhttetni. 

Tudjuk, hogy az Unió csaknein minden államában fen- 
áll a ;,Homestead és Exeraption" törvény, a melynél fogva a 
birtok és minden a mi hozzá tartozik, adósság fejében nem 
exequálható. 

Más szóval ezen telektörvény a földbirtokosnak egy bi- 
zonyos birtokminimumot biztosit. 

A biztositásnak foka, valamint a birtokrainimum kitér- 

iedése, különféle államok tör\íényeiben természetesen külöiuböző- 
leg van megállapítva, de a ratio legis mégis mindig azonos, 

A dolog illustrálására egy ily törvényt szószerinti fordí- 
tásban fogok itt előterjeszteni. — Következő törvényjavaslat 
tavaly Lousiana államban a két háznak 2/3 része által elfo- 
gadtatott, s maholnap törvénnyé válik. Azért hozom fel épen 
ezt, hogy megmutassam, miszerint oly szabadelvű államokban 
mint az Unió államai, még a legújabb időben is helyes- 
nek sőt szükségesnek tartják a földbirtok mobili- 
zálását még jobban megszorítani mint eddig volt. 

Mr. Cuuníngham-nek a „homestead"-ről széllé törvény- 
javaslata : 

„Minden tagja valamely családnak, és mindenki, kinek 
atyja, anyja, gyermeke vagy gyermekei vannak és minden sze- 
mély (férfi vagy nő) ki támaszát képezi egy másiknak, azon 
elvitázhatlan joggal bírjon, hogy birtokának bizonyos részét, 
eladósodás esetében, kényszer eladás és végrehajtástól érintet- 
lenül megtarthassa; ezen bizonyos része a birtoknak, bona 
fide a homestead, mely az eladósodott birtokában van, és neki 
és családjának lakhelyül szolgál; ez pedig álljon: földek vagy 
telkek, épületek vagy tartozékaiból akár falun akár városban ; 
160 acres földnél*) többet, homestead-ül nem szabad felje- 
gyeztetni, és ha az adós többel bír, jogában áll birtokának 
tetszés szerinti részén a homestead-et kijelelni, — 2 ló vagy ösz- 
vérből, vagy egy ló, vagy egy Öszvér és egy pár jármos ökör- 
ből; egy kocsi vagy szekérből; 2 tehén és borjúból; 25 drb 
disznóból; 1000 font szalonna vagy disznóhusból, és ha far- 
mer, annyi gabonából és takarmányból, mely az egy évre 
szükséges készletet fedezi. 

Minden egyes része, a nevezett birtoknak azonban le- 
foglalható : ha az adósság a birtok vételárhátralékából szárma- 
zott és az eladó azt, a birtokra való bekebelezés által biztosí- 
totta. A homestead lefoglalás, vag^ kényszereladás alá jöhet, 
továbbá : oly adósságokért, melyek építkezésekhez szükségelte- 
tett, munka- és anyagért való tartozásból származtak. 



*) K. b. 100 kat. hold, 

A fentemlitett birtok minden része még végrehajtható adó- 
hátralék miatt ; valamint egy személynek hivatalos állásbani 
adósságaiért, vagy ha nála oly pénzek hiányoznak, melyek 
mint törvényszéki biró, ügyvéd, vagy más bizalmi állásban 
gondviselésére bízattak, és megtéríteni nem képes. 

Minden hitelező, ki a fent emiitett pontok alapján ked- 
vező Ítéletben részestilt, azon joggal bir, hogy az ily Homes- 
tead-et lefoglalhatja és eladathatja, föltéve, hogy nem adatik 
el 500 dolláron alul." 

* 

Az amerikai gazda létele, családjának j övője te- 
hát biztosítva van. 

Vegyük pl. azt az esetet, hogy az ilyennek egy, vagy 
akár több rósz termése van egymásután, sőt hogy tartalék 
tőkéjén is túladott már, (bár ezen utóbbi eset aligha fordul 
elő nála) mit fog ő, az amerikai gazda, ilyenkor tenni? 

Pénzt felvenni? O nem! mert ilyenkor neki nincs hitele, 
miután a hitelezőnek biztosítást nem nyújthat; — tehát mit 
tesz? 

Elmegy napszámba. 

Ha ez sem elég, bérbe adja néhány évre birtokát és el- 
megy szolgálni. 

Ezen néhány év lejárta után mégis csak ismét lábra ka- 
pott, visszahelyezkedhetik birtokába, és — folytathatja velünk 
a versenyt. 

A jószág tehát, addig mig a birtokos és neje azt akar- 
ják, a család birtokában marad. 

Legtöbb államban t. i. a nő irásbeH beleegyezése is szük- 
séges arra, hogy a jószág akár eladassék akár megterhel- 
tessék. 

Vegyünk fel most nálunk egy hasonló esetet. A kisbir- 
tokosnak rósz esztendői vannak. Nem marad elegendő a ter- 
mésből a család fentartására, élelmezésére, miután a csekély 
jövedelem egy nagy része adó fejében kiszolgálandó. Előbb a 
felesleg, ha van, aztán az instructió egy része kerül e 
adásra. 

Ezután még ha jobb év következnék is be, nem hasz- 
nálhatja már fel Isten áldását, miután rósz munkát adhatván 
csak a földnek, elégtelen lesz termése. 

Pénze nincs, gazdasági felszereléséből sem adhat már el 
semmit ; de azért korántsem gondol az illető arra, hogy el- 
menjen szolgálni, hogy birtokát bérbe adja, mint ezt az ame- 
rikai farmer teszi. Hogy is tenné, mikor ilyenkor már mö- 
götte áll a kedves jó hitelező, „hogy kisegítse őt a bajból." — 
Magyar ember létére csak nem teszi, hogy munkába megy 
akkor, midőn csak ugy kinálják neki a pénzt. 

Felveszi biz azt, sőt még többnyire be is kebelezteti. 

Mire ezt a kölcsönt aztán kiadta, a kedves hitelező „ezer 
örömest ad még", persze csak addig a mig az adós biztosíté- 
kot nyújt, és nagyon magas kamat fizetésére kötelezi magát. 

Tudom, hogy vannak nálunk sokan kik erre azt mond- 
ják: „Hála az égnek, hogy ez igy van! Hisz ez csak azt bi- 
zonyítja, hogy van hitelünk!" 

Van ára, sőt addig, mig van, látszólag jól is megy dolga 
az adósnak. — De „kurz ist der Wahn, láng die Reue!" 

Nemsokára bekövetkezik a pillanat, midőn kamat és 
adó meg nem fizethetők többé, — és a hitelező elárvereztet- 
vén a birtokot, potom áron annak birtokába jut ! 

Tehát a hitel által, melyet sokan annyira dicsőítenek, 
sőt lehetőleg sokszorosítani kívánnak, jutott tönkre, és pe- 
dig rövid idő alatt, a mi szegény kisbirtokosunk. A ma- 
gyar fajnak birtokában lévő föld, megint 
egy d a r a b b a 1 m e g f o g y o t t, — mert tudvalevő dolog, 
hogy nagyobb részt a nem magyar fajú pénzüzér kezére kerül a 
birtok. Ki is több ily módon szerzett kisebb 
birtokokat egybe kapcsolva közép vagy 
nagybirtokossá, — de soha paraszt birto- 
kos s á n e m v á 1 í k ! 

A földnek ősi birtokosa pedig, apáinak házából kiűzve, 
birtoktalanná, földönfutóvá lőn, és ha csak a szerencse nem 
kedvez neki annyira, hogy valami conventiós alkalmazást ta- 
lálhat, proletárnak kénytelen felcsapni. 



— 125 — 

Es igy szaporodik a proletariátus veszélyes tö- 
mege egy oly országban, mely még alig húsz évvel ezelőtt 
arról volt nevezetes, hogy ott végtelenül kevés a proletariátus. 

Es Kenessey Kálmán szavaival (1868. Székes-Fehérvár) 
kérdem : „Lehet e az ilyen tömegnek hazafiságára hivatkozni, 
és — még tovább megyek — lehet e csodálni, ha az ily tömeg 
akkor, midőn azon haza, melyhez őt földbirtoka oly erős köte- 
lékkel fűzte, s mely őt proletárrá sülyedni engedte, megszűnik 
szemében azon varázserővel birni, melylyel -még ma bir, és 
„nem találván honját e hazában." idegen isteneknek is 
kész zsoldjába állani, ha azok őt egy jobb anyagi léttel ke- 
csegtetik.** 

Akárhol létezik egy ilyen tömeg, ott mai napság elke- 
rülhetlen dolog, hogy a communisticus ideák termény talajra ne 
találjanak. Minél nagyobb lesz tehát a proletárrá vált birto- 
kosok száma, annál jobban felszaporodik azon njonczok hada, 
a melyet mi ily formán az Oroszországból könnyen átszivárgó, 
sőt izgatók által nálunk tervszerint terjesztett nihilisticus 
ideáknak elébe viszünk. Ezeknek alapja pedig nem más, 
mint az összes privát birtok eltörlése, és azoknak parasztköz- 
ségek közt való kiosztása. 

Tekintsünk bele egy kissé földbirtokunk megterhel tetősé- 
nek statistikájába, és a végrehajtások számából könnyen fo- 
gunk következtethetni a proletariátus mikénti szaporodására. 
Sajnos, hogy még nem birunk oly teljes statistikával, a mely 
a magyar földbirtoknak összes bekcblezett adósságát megmutatná. 
De szerezhetünk magunknak ezen kérdés felől tájékozottságot 
oly módon, ha tekintjük, hogy 1875-ik évig mily nagy volt az 
összes magyar pénzintézeteknél a magyar földbirtokra betáblá- 
zott összeg. — A statisztikából látjuk, hogy csakis ezen 
adósságok 205^/3 millió forintot tesznek ki. — 1876-ik évtől 
fogva megtalálhatjuk már az évenkint ujonan betáblázott ösz- 
szegeknek számát, ezekből az évenkint ki táblázott összegeket 
levonva, azt látjuk, hogy: 

1876-ban 73 milHó frt 

1877-ben 72 „ „ 

1878-ban 52 „ „ 

1879-ben 62 millió frt 

1880-baii 41 „ ,, 

tehát 5 év alatt mind együtt .... 300 millió forint uj 
adósság tábláztatott be; ezt hozzáadva az előbb emiitett 205^/2 
millióhoz, melyben, ismétlem csakis a pénzintézetektől fel- 
vett összegek vannak beszámitva, — azt találjuk, hogy 505^2 
millió adósság van betáblázva a magyar földbir- 
tokra. De még egy tűnik fel, ha ezen számokat jól végig 
nézzük. — T. i. a folytonos apadás. — Első tekintetre vigasz- 
talólag felsóhajt az ember: Hál Isten mégis kevesbedik az 
adósság! — Csakhogy ez csalódás! 

A következő táblázat megmutatja: Végrehajtás által elár- 

veztetett : 

1876. = 12,982 birtok, 

1877. = 15,965 - „ 

1878. == 15,285 „ 

1879. = 19,213 „ 

1880. = 19,748 „ 



Összesen 83,193 birtok. 

Ezen számok növekedése tisztán megmutatja előbbi vi- 
gasztalási sóhajunknak illusórius.ságát, — sőt még szomorúbb 
szinekben tünteti azt elibénk, mert nem azért vétetett fel ke- 
vesebb kölcsön az utóbbi években, mint a megelőzőkben, 
(1876-ban 73 mill. ós 1880-ban csak 41 mill.) mert az állapot 
javult, hanem azért, mert a földbirtok már annyira tul van ter- 
helve, hogy már nem adnak reá több pénzt. — Hisz 
tudvalevő dolog, hogy az utolsó 10 év lefolyása alatt általánosan 
lehetőleg legtöbb kölcsön vétetett fel, mert részint nagyon lOsz 
évek voltak, részint pedig ép ezen utolsó 10 év alatt legtöbb 
befektetés történt. Mennyire tul voltak terhelve az elárverezett 
jószágok, bizonyítja az, hogy „a hitelezők kielégitésére szol- 
gáló bejött összegek elégtelensége miatt", a hitelezők veszte- 
sége ezen 5 év lefolyása alatt 33 millió frtot tesz ki. Azon 
birtokoknak száma pedig, a melyeknél a hitelezők veszteséget 
szenvedtek voltak: 

1876-ban = 4729 birtok, 

1877-ben = 4537 

1878-baii = 4518 birtok 
1879-beii = 4427 „ 
1880-ban = 5364 „ 

Tehát a túlterhelés is halad. 

Nem rémitő-e, hogy e földbirtokos országban, 5 év le- 
folyása alatt, közel 100,000 birtokos kényszeríttetett hajlékát 
és földjét odahagyni, és földönfutóvá vált. — így aztán hogy 
lehet a proletárságot megakadályozni ? 

A mi pedig a bekeblezett adósságokat illeti, az 5 száz 
millió még csak megközelitőleg sem adja meg a teljes számot, 
miután a mint már fenébb emiitettem az 1876. év előtti idő- 
ről csakis a pénzintézeteknél bekeblezetteket ismerjük. Hol 
vannak még azon kölcsönök, melyeket magánosok, árvaszékek, 
káptalanok stb. nyújtanak? — Statisztikai hivatalunknak ér- 
demes vezetője már évek óta szorgolja az összes bekeble- 
zett adósságoknak (tehát 1876. előtt keletkezteket is) fel- 
vételét; de mindeddig még nem tudom, hogy megtörtént 
volna, remélem azonban, hogy folyamatban van. — A Lajtán- 
tuliak már belátták ennek az égető szükségét, és megkezdték 
a munkát, csakhogy a czélszerütlen berendezés folytán, csak 
részben felel meg a kimutatás a kívánalomnak. Pedig alig ke- 
rült volna több fáradságukba, ha következőkép állitották volna 
fel adataikat. 

Hogy t. i. a munka minden tekintetben tökéletes és a 
czélnak megfelelő legyen, mindenekelőtt szükséges, nem az 
összes földbirtokról egybe véve, de külön-külön kiterjedési ka- 
tegóriák szerint mindent kimutatni. Ezen kategóriák volnának : 

1) 1 holdon 10 hold nagyságig (a régi V* sessiónak és 
azon alul megfelelve). 

2) 10—40 holdig (vagyis ''4 sessiótól egy egészig). 

3) 40 — 1000 holdig vagyis a parasztbirtoktól a közép- 
birtok határáig). 

4) 1000 holdon felül. 

Ezután mindegyik kategóriára külön ki volna mutatandó : 

I. Mennyi a kataszteri tisztajövedelem. 

II. Mennyi a bekeblezett adósságok összege. 

III. Mekkora az ezen adósságok után fizetendő évi kamat. 

IV. Mily nagy az egyenes adók összege. 

Csakis ezen adatok összehasonlítása által, vagyis ha a 
tisztajövedelemből az adót és az adósságok után fizetendő ka- 
matot levonjuk, tudhatjuk meg, hogy mekkora telekjövedelem 
(Grundrente) marad az illető kategóriába beosztott földbirtokos- 
nak zsebében. Azon reményben, hogy mi itt is felülmúljuk 
majd szomszédainkat, térjünk vissza az előbbi tárgyhoz. 

Hazai viszonyaink még komolyabb színben mutatkoznak, 
ha azokat az osztrák örökös tartományokkal hasonlitjuk össze. 
Ausztriában a birtokok kiterjedésre nézve, valószinüleg kiseb- 
bek a mieinknél, azonban átlag értékesebbek. Sajnos, hogy a 
Lajtán túliak ebbeli statistikájából csak az 1878-ik év áll ren- 
delkezésemre. De lássuk legalább azt: 1878-ban uj betáblázás 
történt : 

Osztrákországban 9.249,000 frt értékben, 
Magyarországban 15.285,000 „ „ 

Megjegyzendő, hogy ezen számokból az örökösök szá 
mára betáblázott összegek le vannak vonva. 

Már ebből is kitűnik, hogy még közel szomszédainknál 
is roszabban állunk. — Es mégis, ők már kezdenek mozogni, 
és iparkodnak ezen bajokon segiteni. 

Mindenféle statisztikai félvétellel foglalkoznak ; a föld el- 
darabolást illető adatokat szereznek ; a birtokminimum kérdé- 
sével tüzetesen foglalkoznak, és általános adósság megváltásá- 
ról beszélnek. 

A többi közt néhány hónapja hogy Steyerország számára 
egy talajjavitási intézetet (Amellirations-Bankot) akartak ala- 
pítani, mely dr. Schurtznak azon állitása miatt bukott meg, 
hogy: „A földjavitó bank a parasztbirtokosnak talajjavitási czé- 
lokra csak biztos zálog mellett és megfelelő kamatra adhat 
vagy szerezhet pénzt. Ez a nagybirtokosok, kerületek és köz- 
ségekre nézve minden esetre előnyös lenne, de a mennyire a 
parasztság most el van adósodva, biztosítékot nyújtani és kamatot 
fizetni képtelen. Ha az állam saját érdekében a parasztságot a 
teljes tönkremeneteltől meg akarja óvni, akkor, mint Anglia 
Kelet-Indiában tette, a földbirtokot fel kell szabadíta- 
ni a a jelzálogad ó s ságok terhe alól és védenie kell 

törvények segélyével az ujabb eladósodás ellen. Továbbá tör- 
vényt kell alkotnia a parasztság lételének biztosítására; mind- 
ezen törvények életbeléptetéséig azonban meg kell akadá- 
lyozni ujabb jelzálogkölcsönök felvételét. Ha ez 
időpont elérkezik; akkor ideje lesz a talajjavitási bankokat fel- 
állitani, mert csak akkor fognak valóban áldásosán működni.^ 

Ugy látszik belátták, hogy dr. Schurtznak igaza van, 
mert lemondtak tervükről. Hiába is tesz talajjavításokat a kis- 
birtokos, mikor nem tudhatja, hogy mire kifizeti majd magát 
a befektetett tőke, — nei^ más fogja-e már elvezni annak 
gyümölcsét. 

Hogy nagy az elszegényedés nálunk, a fentebbi számok 
után, azt hiszem, tagadhatatlan. Hogy pedig annak okai nem 
főleg ;,az iszákosság és dologkerülés", mint állitani szokás, azt 
nem nehéz belátni, minthogy népünknek ezen két szép tulaj- 
donsága előbb is megvolt, mig ellenben az elszegényedés ujabb 
vívmánya korunknak! 

Havantehátáltalában bennünk akarat 
e nemzetet, ősi fajunkat és e szép hazát a 
békés, de annál biztosabb tönkrejutástól 
megóvni, akkor ne késsünk tovább a baj gyö- 
keres mego r V 8 lásá va 1! Mert napról napra 
óriási léptekkel fogy az, a minek megmenté- 
sére törekedni minden magyar hazafinak 
szent kötelessége, — és ez a magyar taju 
kis- és középbirtokos osztály. 

De nem elég rosszalni a meglevőt, — helyette jobbat te- 
remteni, ez a feladat! 

Szerény nézetem szerint az első teendő volna meg- 
akasztani a jelen állapotnak folyamatát, az elszegényedésnek 
fokozatos haladását. 

A második pedig abban állana, módot nyújtani a túl- 
ságosan eladósodott birtokosnak arra, hogy lassan de biztosan 
megmenekülhessen a terhektől a nélkül, hogy a hitelező igaz- 
ságtalanul megkárosittassék. 

Hogy képes-e az állam ily módon a fennemUtett bajokon 
segíteni, azt más államok példájából láthatjuk. 

Amerikai levelek, *^ 

Az Unío a 40-es években hasonló bajokban szenvedett. 
A földbirtokos határtalan pénzfelvétel által eladósodván, a 
hitelező a földbirtokot kezére kerítette. Az . eladósodás és vég- 
rehajtások szaporodtak, az uzsora legszebb virágzásban volt, ek- 
kor fellépett két „farmer", kiknek sikerült a közvéleményt 
meggyőzni arról, miszerint okvetlen szükséges oly törvényeket 
hozni, a melyek a földbirtok mobilizálását megakadályozzák. 

Ezen felszólalás folytán készült az első „homestead és 
exemption" „törvény, mely mostanában kisebb nagyobb válto- 
zással az Uniónak csaknem mindegyik államában és territóri- 
umában fennáll. Ennek, és az uzsora- törvénynek köszönik az 
amerikaiak főleg, hogy az előbb emiitett állapot nemcsak jobbra 
változott, de általa még az amerikai „farmere-osztály felvirág- 
zása, sőt versenyképessége is lehetségessé tétetett. 

Az emiitettem második teendő keresztül vitelének lehe- 
tőségét az Angolok példája igazolja, kik Kelet-Indiában 1879- 
ben egy oly törvényt léptettek életbe, melynek czélja a tul- 
szegényedett benszülött földmivelő osztályt felsegiteni. 

Az eladósodott „Riót" hindu-paraszt, a kormány gyám- 
sága alá helyeztetik és pedig : személyes adósságért 7, bekeb- 
lezett adósságért 20 évre. 

A kormány* által kinevezett gyám (egy, a községben 
élő földbirtokos) évenkint annyi értéket szed el az adóstól, a 
mennyit az nélkülözni képes annélkül, hogy maga, családja 
vagy gazdasága kárt szenvedne. Ezen értékből törleszti aztán 
a gondnok a gyámság alatt lévőnek adósságait. A 7, illetőleg 
20 év leielte után az adós nem tartozik többé fizetni, és a 
hitelező magát kielégitettnek köteles tekinteni. 

Itt valószinü, hogy a hitelező részben megkárositatott, 
de ezen veszteség is sokkal csekélyebbnek tűnik fel előttünk, 
mihelyt tekintetbe vesszük, hogy a csődtömeg elégtelensége 
miatt a hitelező ugy is már sokkal kevesebbet szokott kapni 
valódi követelésénél. De hisz nem is azért hozom itt fel ezt 
a törvényt, mintha direct utánzandónak tartanám, de azért, 
hogy lássuk, miként más nemzetek a mieinkhez hasonló bajo- 
kon nem csak akarnak, de tudnak is segiteni! 

Mindkét törvénynek, az indiainak és amerikainak ten- 
dentiái nem-e ismeretesek már előttünk? 

Nem-e hallottunk valahol, és pedig sokkal közelebbről, 
ezekhez hasonló horderejű intézkedésekről? 

Ott volt az ősiség, az úrbéri sequcstrum, a melyeket 
apáink nem ok nélkül létesitettek. Jól ismerték ők a földbirtok 
tulajdonságait, és azért oly intézményeket tartottak fenn, a 
melyek amig fennállottak, megakadályozták azon szomorú álla- 
pot beálltát, melynek súlya alatt mi szenvedünk. 

Ha már akkor, midőn még elszegényedés, nyomorúság 
csak elvétve létezőt^, és korántsem volt olyan kifejlett, mint 
ma; akkor, a mikor Magyarországban mint mondják, még tej 
és méz folyt, — is szükségesnek találták már ezen, a földbirtokot 
védő intézményeket létesiteni: mennyivel inkább van arra 
szükségünk most, midőn statisztikánk számai oly szomorúan 
tükrözik vissza állapotunk nyomorúságát. 

Más oldalról meg: ha már az amerikaiak, a világ leg- 
élelmesebb népe, a melynek minden egyes tagja maga is ért 
nemcsak a pénzzel való bánásmódhoz, de még magához a pénz- 
üzérkedéshez is; ha már azon nép, a melynek legalsóbb rétege 
is a mienkhez képest az intelligentiának hasonlitlanul sokkal 
magasabb fokán áll, — kivánatosnak, sŐt feltétlen szükséges- 
nek tartja a földbirtokot megkötni: mennyivel inkább volna 
ez szükséges ott, hol tudvalevő dolog, hogy a nép nemcsak 
semmi üzleti érzékkel nem bir, de természeténél fogva köny- 
nyelmü és mint afféle lovagias nép, számolni nem tudó; ott 
hol ipar még alig létezvén, a legfőbb súlyt a földbirtoknak 
megvédésére kellene forditani ; ott, hol a birtok mobilizálásának 
káros hatása már-már tényleg érezhetővé válik; végre ott, hol 
mindenekelőtt szükséges, miszerint a nemzeti lét fenn- 
tartása minden más tekintetet háttérbe szoritson. — 
Mert azon nemzet, mely a földet kiadja kezéből, 
megszűnik nemzet lenni. 

Az országos „gazdakör", a földbirtokot érintő magánjogi 
kérdéseknek tanulmányozására egy bizottságot küldött ki. — 
Igaz, hogy eddig még ugy értesültem, mintha csak a váltójog 
korlátozására fektette volna a fősúlyt, — de nem kétkedem 

henue, hogy ezentúl az érdemes bizottság a fentebb emiitett 
intézmények tanulmányozásába is be log hatolni. A váltójog 
korlátozása, habár kétségkivül nagyon üdvös horderejíí lenne, 
mégis csak az clailósodásnak egy bizonyos nemét kor- 
látozná és igy csak részben segíthetne; de korántsem biztosí- 
taná a telket a birtokosnak! 

Pedig ha a paraszttól veszik el a földet, ak- 
kor a földtől vették el a parasztot, mert Magyar- 
ország magyar kisbirtokos nélkül nem lesz többé 

magyar fSId. 

